Dhuvaafaruge beach haadhaa reechchey! - Hali News\nދުވާފަރުގެ ބީޗު ހާދަހާ ރީއްޗޭ!\n17 February 2021, 20:33\nދިވެހިރާއްޖެ އެދަރިއަކަށްޓަކައި ފަޚުވެރިވާ ދަންޑަހެލި ނިސްބަތްވާ ރ. ދުވާފަރުގައި ވަރަށް ޗާލުއެހައިމެ ނަލަ ބީޗެއް ތަރައްގީ ކޮށްފިއެވެ.\nދަންޑަހެލު އެރަށަށް ނިސްބަތްވިޔަސް މިހާރު އެރަށުގެ ވަޒަންވެރީންނަކީ އެއަތޮޅު ކަނދޮޅުދޫ ރައްޔިތުންނެވެ. ކަނދޮޅުދޫ މީހުން އެރަށުގައި ވަޒަންވެރިވީ ސުނާމީގައި އެމީހުންގެ ރަށް ސުންނާފަތި ވުމުންނެވެ.\nދުވާފަރުގެ ގޮނޑުދޮށާއި މޫދާއި ހުދު ދޮންވެލިގަނޑަކީ އަބަދުވެސް ރީތިތަނެކެވެ. ހިތްގައިމު ތަނެކެވެ. އެހެންނަމަވެސް ކުއްލިއަކަށް އެތަނުގެ ވާހަކަ ދެކެވެންފެށީ ކީއްވެ ހެއްޔެވެ؟ ޖަވާބަކީ އެރީތިކަން ބަޔަކު މިހާރުވަނީ ސޯޝަލް މީޑިއާގައި ދައްކުވައިދީފައެވެ. އެހިސާބުން އެހެން މީހުން ވެސް ގަޔާވީއެވެ. ދާހިތްވީއެވެ. އެހެންނަމަވެސް ކޮވިޑް-19 ގެ ސަބަބުން އެއްރަށުން އަނެއްރަށަށް ދިއުމަކީ މިހާރު ފަސޭހަކަމެއް ނޫނެނެވެ. އެކަމަކު ދުވާފަރު ރައްޔިތުން ގެންދަނީ އެ ތަނުން އުފާހޯދަމުންނެވެ.\nއެ ހިތްގައިމު އަތިރިމަތީގައި މިހާރުވަނީ "އެކުވެނި ބީޗު" ގެ ނަމުގައި ބީޗެއް ތަރައްގީކޮށްފައެވެ. އެ ބީޗަކީ އެރަށުގެ ޒުވާނުންގެ ތެރެއިން ބަޔަކު އިސްނަގައިގެން ހަދައިފައިވާ ތަނެކެވެ. އެ ބީޗު ހެދުމަށް ދާއިރާގެ މެންބަރާއި ކައުންސިލުގެ އެހީ ތެރިކަން ލިބިފައިވެއެވެ.\nއެތަން ތައްޔާރު ކޮށްފައިވަނީ ތިމާވެއްޓާ ރައްޓެހި ގޮތަކަށެވެ. މިހާރު އެތަނަކީ ހިތްފަސޭހަ ކޮށްލަން ގޮސްލަން ރަނގަޅު މައިޒާނެކެވެ. އެބީޗުން ކުޑަ ކުދިންނާއި ބޮޑެތި މީހުން އަންނަނީ އުފާ ހޯދަމުންނެވެ. ފޫހި ކަމެއްނެތިއެވެ. ހިތްދަތި ކަމެއްނެތިއެވެ. އެބީޗަކީ އަޅައިގަންނަ އަދި ހިތްދަމައިގަންނަ ތަނަކަށް ހެދުމަށްޓަކައި އެރަށުގެ ޒުވާނުން ވަނީ ހުނަރުވެރި މަސައްކަތްތަކެއް ކޮށްފައެވެ. އުނދޯލި ތަކާއި ޖޯލިފަތިތަކާއި ކުޑަކުދިން ގަޔާވާނޭފަދަ އެތައް ތަނެއް ވަނީ ބީޗުގައި ހަދައިފައެވެ.\nއެ ބީޗަށް ވަދެވޭނީ ރީތި ދޮރާއްޓަކުންނެވެ. އެއީ ރީތިކޮށް ފަރުމާކޮށް ލަކުޑިން ހަދާފައިވާ ބޮޑު ދޮރާއްޓެކެވެ. ބޮޑު އަކުރުން "އެކުވެނި ބީޗު" މިހެން ލިޔެފައި އޮވެއެވެ. މި ދޮރާއްޓާ އަރާ ހަމަވާއިރަށް އަތިރިމަތީގައި ބަހައްޓާފައިވާ ހެއްލޭ އުނދޯލިތައް ފެނެއެވެ. ޖޯލިފަތިތައް ފެނެއެވެ. ކުދިން މަޖާ ކޮށްލުމަށް މޫދުގައި ހަދާފައިވާ ހެއްލޭ އުނދޯލިތައް ފެނެއެވެ. މި ތަނުން އެންމެ ބޮޑަށް ފާހަގަ ކޮށްލެވުނީ މޫދުގައި ބަހައްޓާފައި ހުރި އެނބުރޭ އުނދޯއްޔެވެ. މިއީ އަދި އެއްވެސް ރަށެއްގެ މޫދުން ނުފެންނަ ވައްތަރެއްގެ އުނދޯއްޔެކެވެ. މީގެ އިތުރުން މޫދަށް އެރިލާފައި އައިސް އަރާމު ކޮށްލަން ޖައްސާލާނެ ގޮނޑިތައް ވެސް ވަނީ ބަހައްޓައިފައެވެ. އެ ގޮނޑިތައް ވެސް ހަދާފައިވަނީ ލަކުޑިންނެވެ. އެގޮނޑިތައް ފަރުމާ ކޮށްފައިވަނީ ހިޔާވާނޭ ގޮތަށެވެ.\nމީގެ އިތުރުން ކައިބޮއި ހެދުމަށްޓަކައި އެ ބީޗުގައި ވަނީ ހަޓްތަކެއް ހަދައިފައެވެ. އިށީންނާނެ ގޮނޑިތަކާއި ކާބޯތަކެތި ފަސޭހައިން އަތުރާލެވޭގެ ގޮތަށް އެތަންތަން ވަނީ ފަރުމާ ކޮށްފައެވެ.\nއަތިރިމަތީގައި އުފެދޭ ކުނި އެޅުމަށްޓަކައި އެކި ދިމަދިމާގައި ވަނީ ބޮޑެތި ޑަސްބިންތައް ބަހައްޓައިފައެވެ. އުކާލަންޖެހޭ ސާމާނު އެ ޑަސްބިންތަކަށް އެޅުމަކީ މަޖުބޫރު ކަމެކެވެ. ތަނުގެ ސާފުތާހިރު ކަމަށްޓަކައެވެ.\nމޫދަށް އެރިފައި އަރާ ފެންވަރާލުމަށްޓަކައި ތައްޔާރުކޮށްފައިވާ ވަޅެއްވެސް އެ ބީޗުގައި ވަނީ ބަހައްޓައިފައެވެ. އެއާ އެކު ރޭގަނޑު އެ އަތިރިމަތީގައި ވަގުތު ހޭދަކޮށްލުމަށް ދަތި ނުވާނޭހެން މުޅި ސަރަޙައްދަށް އަލިވާނޭ ބޮކިތައް ވެސް ވަނީ ހަރުކޮށްފައެވެ. މީގެ އިތުރުން އެތަނުގައި ހަދާފައިވާ އެންމެ މުހިންމު ތަނަކީ މިސްކިތެވެ. މިއީ ގިނަވަގުތު އެތަނުގައި ހޭދާކުރާ މީހުންނަށް ލިބިގެންދިޔަ ވަރަށްބޮޑު ފަސޭހައެކެވެ.\nމި ބީޗާ ބެހޭ ގޮތުން ދުވާފަރު ކައުންސިލްގެ ރައީސް އިބްރާހީމް ނަސީރު ވިދާޅުވީ އެތަން ސާފުކޮށް ބެލެހެއްޓުމަށް މުސާރަ ދީފައި މުވައްޒަފުން ތިބޭނެ ކަމަށެވެ. އެއީ އެތަން ސާފުތާހިރުކޮށް ބޭއްވުމަށް އިސްކަން ދެއްވާ މިންވަރު ހާމަކޮށްދޭ ކަމެކެވެ.\nމި ބީޗް ތައްޔާރު ކުރުމުގައި އަމަލީ ގޮތުން ބައިވެރިވެރިވި ޒުވާނެއް ކަމުގައިވާ ޙުސައިން ބުނި ގޮތުގައި މި މަސައްކަތް މިހާ ފުރިހަމައަށް ކުރެވުނީ ރަށުގެ ހުރިހާ މުއައްސަސާއަކާއި ރައްޔަތުންގެ އެއްބާރުލުން ލިބި ގެނެވެ. އޭނާ ބުނީ މިއީ ވަޑާންކުރާ މީހުނާއި، ދަގަނޑުން ތަކެތި ހަދާ މީހުނާއި ދެންވެސް އެމީހަކަށް ލިބިފައިވާ ހުނަރުވެރި ކަމެއް ފޯރުކޮށްދީގެން ތަރައްގީ ކޮށްފައިވާ ބީޗެއް ކަމަށެވެ. އެ މަސައްކަތުގައި އެރަށުގެ އެންމެން ވެސް ދެއްކީ އެއްބައިވަންތަ ކަމެވެ. އެކުވެރިކަމެވެ. "މި ކަމުގައި މީހުން ބައިވެރިވީ ކުލައަކަށް ރަހައަކަށް ވަހަކަށް ބެލުމެއްނެތި އެކަތިގަނޑެއްގެ ގޮތުގައި،" ޙުސައިން މުޙައްމަދު ބުންޏެވެ.\nއެރަށުން ވާހަކަ ދެއްކި އެހެން މީހަކު ބުނިގޮތުގައި އެފަދަ ބީޗެއް ހެދިގެން ދިއުމަކީ ލިބުނު ވަރަށްބޮޑު ހިތްހަމަޖެހުމެއް ކަމަށެވެ. އަދި އެކަން އެރަށުގެ ކުދިބޮޑު އެންމެން ބަލައިގަންނަނީ އުފާވެރި ޢީދެއްގެ ގޮތުގައެވެ. ޢީދު ދުވަހު ކުޅިވަރު ކުޅުމަށް މީހުން އަންނަ ފަދައިން ކުދިބޮޑު އެންމެން އަތިރިމައްޗައް އައިސް އެތަނުން ހިތަށް އުފާވެރިކަން ލިބިގަނެއެވެ.\nއާބާދީގައި 4800 މީހުން ހިމެނޭ ދުވާފަރުގެ ރައްޔިތުންނަށް މި ބީޗު ލިބުމުން އެންމެންތިބީ އުފަލުން ފޮޅިފައެވެ.\nއިތުރު ލިޔުންތައް ރާއްޖޭގެ ރަށްތައް\nއަޅުގަނޑުގެ ރަށް ރ. ދުވާފަރުގެ އެކުވެނި ބީޗު އެހެން ރަށްރަށުގެ މީހުން ބަކެޓް ލިސްޓް ގައި ކޮންމެހެން ހިމަނަން ޖެހޭ ރަށެއް. މި ދުވާފަރު އެކުވެނި ބީޗަކީ ރާއްޖޭގެ އެންމެ މަޝްހޫރު ބީޗު ތަކުގެ ތެރޭގައި ގުނާލެވޭނެ ވަރުގެ ތަނެއް. ♥\nތިޔަ ބީޗުގެ ނަން ބަދަލު ކޮށްފިޔޯ ގައިމު.. ރުޖޫއަ ބީޗުގެ ނަމަށް


އެއީ މާޒީއެވެ. | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ އެއީ މާޒީއެވެ.\nއެކަމަކު ނަދީމަކީ ޒަމާނީ ފެޝަނަށް ގޮސް ހުސްވެފައިހުރި މާލޭ ކުއްޖެކެވެ. މާޔާއަކީ ދިރިއުޅުމާއި މެދު ވަރަށް ފުންކޮށް ވިސްނާ ކުއްޖެކެވެ. ތިމާގެ މުސްތަޤުބަލް އުޖާލާ ކުރުމަށް ކުރެވެން ހުރި ހުރިހާ ކަމެއް މާޔާ ކުރެއެވެ.\nއެއާއި ޚިލާފަށް ނަދީމް ދެކޭގޮތުގައި ދިރިއުޅުމަކީ މަޖާކުރުމާއި ބޭކާރު ކަންތައްތައް ކުރުމެވެ. އެހެން ގޮތަކަށް ބުނަންޏާ ކުޅޭ ކުޅޭ ކުޅިވަރެކެވެ. އެދުވަހު ސެމިނާރ ނިންމާފައި ބިލެތްމީރު ކުރަން އުޅުމުގެ ތެރޭގައި ދެމީހުން ބައްދަލުވިއެވެ.\nހެދިކާ އަޅަން ތަށި ނަގަން އުޅުމުގެ ތެރޭގައި ދެމީހުނަށް ވެސް ހިފުނީ އެއްތައްޓެއްގައެވެ. ކޮންމެ މީހަކަށް ވެސް ބަލާލެވުނީ އަނެކަކުގެ މޫނަށެވެ. މާޔާ ރީތި ހިނިތުންވުމެއް ހަދިޔާ ކުރުމަށް ފަހު ރަކި ގޮތަކަށް އިސްދަށަށް ޖަހާލިއެވެ. އަދި ތަށިން އަތް ދޫކޮށްލިއެވެ. ނަދީމް ހުރީ ގޮތުގައެވެ. މާޔާ ކިތައްމެ ގިނަ އިރަކު ތަށިން ދޫނުކޮށް ހުރިނަމަވެސް ނަދީމް ދުލެއް ނުކުރީހެވެ. އެއަށްވުރެ ނަދީމް މާ ގޮތްދޫނުކުރާނެއެވެ.\nދަންވަރު 12 ޖަހާ ބޮޑުވެއްޖެއެވެ. ނަދީމް ގެއަށް އައިސް ހެދުން ބަދަލު ކުރުމަށްފަހު އެނދުގައި އޮށޯވެ ހަމަޖެހިލިއެވެ. ނިދާލަން ބޭނުންވެފައި ހުރިވަރުން އަވަހަށް ލޯމަރާލިއެވެ. އެކަމަކު ނިދޭގޮތެއް ނުވިއެވެ. ނަދީމްގެ ލޮލުގެ ކުރިމަތީގައި ސިފަވަމުން ދިޔައީ މިއަދުގެ ޙާދިސާއެވެ. އެމައުސޫމު މޫނެވެ. އެސާދާ ހިނިތުންވުމެވެ. އިސްދަށަށް ޖަހާލި ރަކިގޮތެވެ. ނަދީމަކަށް އެކަހަލަ ސިފަތަކެއް އަސްލަކު ކަމަކު ނުދެއެވެ. އެކަމަކު އެކަންތައް ހަނދާން ވަނީ ކީއްވެހެއްޔެވެ؟ ކޮންމެވެސް ގޯހެއް އުޅޭހެން ހީވެއްޖެއެވެ. ނޭނގި ނަމަވެސް މާޔާއަށް ނަދީމްގެ ހިތުން ޖާގަދެވުނީ ބާއެވެ. ނަދީމް ހިތަށް އެރިއެވެ. މިވެވުނީ ލޯބި ބާއެވެ؟ އެކަމަކު ނަދީމް ލޯބި ޤަބޫލެއް ނުކުރެއެވެ. ނަދީމް ދެކޭގޮތުގައި އެއީ ހަމަ މީސްމީހުން ރޮމޭންޓިކް ވާން ވެގެން ކިޔާއެއްޗެކެވެ.\nމާޔާގެ ޙާލަކީވެސް ހަމަމިއެވެ. ނަދީމަށް ވުރެ ރީތިމީހަކު މާޔާއަށް ދުވަހަކު ވެސް ނުފެންނަކަހަލައެވެ. މާޔާގެ މުޅިހިތް އެއްކޮށް ނަދީމް ގެންގޮއްސިއެވެ. މަދު ސިކުންތުކޮޅެއްގެ ތެރޭގައެވެ. ނަދީމްއާއި ބައްދަލު ކުރާހިްވަނީއެވެ. ނަދީމްއާއި ވާހަކަ ދައްކާލާ ހިތްވަނީއެވެ. އެކަމަކު އެކަން ކުރާނެ ގޮތެއް ނޭނގެއެވެ.\nނަދީމްގެ މިޚިޔާލީ ތަސްވީރުތައް ފަރުދާ ކޮށްލީ ކުޑަކުޑަ ޢަފާގެ މަޑުމަޑު ދެއަތް ނަދީމްގެ ލޯމަތީއެޅުމުންނެވެ.\n'' ކާކުތޯތޯ؟؟ '' ޢަފާ އަޑު ބަދަލު ކުރަން މަސައްކަތް ކުރަމުން އަހާލިއެވެ.\n'' ބައްޕަގެ ލޯބިވާ........ ''\n'' ނޫނެކޯ.. މީ މަންމައެއް ނޫނޯ! '' ނަދީމަށް އެއްބައި ނުބުނެވި އުޅެނިކޮށް ޢަފާ ބުންޏެވެ.\nޢަފާގެ ޢުމުރަކީ އެންމެ 12 އަހަރެއްކަމަކު، އެކަހަލަ އެއްޗިހި ބުނެލާކަށް އޭނާ ޖެހިލުމެއް ނުވެއެވެ. ނަދީމް ރުޅިނާންނާނެކަން އެނގޭތީއެވެ. ނަދީމް ޢަފާގެ އަތުގައި ހިފާ ކުރިމައްޗަށް ގެނެސް ވަރަށް ލޯބިން ބައްދާލިއެވެ. އޭރުވެސް ކިޔަމަންތެރި ޚާދިމެއްހެން ކެސެޓް ލަވައިއްވަމުން ދިޔައެވެ. ނަދީމަށް މިހާރު އެންމެ ރީތިލަވައެވެ.\n'' ފެނުނީއްސުރެ އޭނާ ހިތް އެދެނީ ބައްދަލު ވެލުމޭ... ނިދި ގެއްލިއްޖޭ ކިޔަމުން މިދަނީ މިތުރާގެ ނަމޭ... ކިހިނެއްހޭ ޙާލު ބަޔާން ކޮށްދޭނީ ލޯބިންދެން ... ތިޔަސޫރަ ހިތުން ނުފިލާނޭ ކެރިހުރެ ވަޢުދުވަމޭ .... ފުން ހަނދާނުން ހިތްވެއްޖޭ ދިވާނާ ... ސިއްރު ސިއްރުންނޭ ބަލަނީ ޒުވާނާ.. '' ނަދީމް ދަރިފުޅުގެ ބުރަކަށީގައި ފިރުމަމުން ދިޔައެވެ. ލަވައިގެ ރާގާ އެއްވަރަށެވެ.\n'' ބައްޕަ ކީއްވެތަ އަބަދު ތިލަވަ ޖަހަނީ ؟ '' ޢަފާ ވަރަށް ޝައުގުވެރިކަމާއި އެކު ސުވާލުކުރިއެވެ.\n'' މީ ބައްޕައަށް ވަރަށް ރީތި ލަވައެއް '' ނަދީމް ވަރަށް ފަރުވާ ކުޑަގޮތަކަށް ބުނެލިއެވެ.\nއެކަމަކު އަބަދުވެސް ބައްޕަ ޖަހާނީ ތިކަހަލަ މަޑުމައިތިރި ލަވަ.. ކޮއްކޮއަށް ކަމުދަނީ ތަންކޮޅެއް އަވަސްލަވަ.. ގޭތެރޭ އުޅޭއިރު އަބަދުވެސް އިވޭނީ ކޮންމެވެސް ހިތާމަވެރި ނާނާއެއްގެ އަޑު.. ހުންނާނީ ނިދި އައިއްސަ... ކީއްތަވާނީ ތަންކޮޅެއް ފޯރިގަދަ އަވަސް ލަވައެއް ޖެހިއްޔާ... ވަރަށް ފޫހިވޭ. '' ޢަފާ ޝަކުވާތައް އަމުނާލިއެވެ. ނަދީމް ހުރީ ބުނާނެ އެކައްޗެއްވެސް ނޭނގިފައެވެ. ވާނީވެސް އެހެންތާއެވެ. އެއީ ނަދީމްގެ ވެސް ކުރީގެ ޙާލެވެ. ގެއަށް ވަދެއްޖެއްޔާ ހުންނާނީ ބޮލަށް އުނދަގޫވެފައެވެ. މަޑުމައިތިރި ލަވަ އަބަދު އިވޭތީއެވެ. ނަދީމަށް ކަމުދަނީ ޔޫރަޕްގެ ޕޮޕް މިއުޒިކެވެ. އެހެން ކަމުން ނަދީމް ގިނަވަގުތު އުޅެނީ ބޭރުގައެވެ. އެކަމުގެ ސަބަބުން ވެސް ނިކުތީ އިތުރު މައްސަލައެކެވެ. މާޔާގެ ޝަކުވާތައް ފެށުނީއެވެ. ލޯބިނުވާ ކަމުގައި ބުނެއެވެ. ނަދީމް މާޔާއަށް ކެއަރ ނުކުރާ ކަމުގައި ބުނެއެވެ.\n'' ދުވަހަކުވެސް އަހަންނާއި އެކީ ހޭދަ ކޮށްލާނެ ވަގުތެއް ނަދީމަށް ވާކަމަކަށް ނުވޭ. އަބަދުވެސް ބިޒީ ބިޒީ . ހުކުރު ދުވަހެއް އަޔަސް ކޮންމެވެސް ރައްޓެހި ބަޔަކާއި އެކީ ދަތުރެއް ނޫނީ މަހަށް ދާން ޖެހިފަ އޮންނަނީ. ނަދީމްގެ ހުރިހާ ވެސް ބަޔަކީ ރައްޓެހިން . އެކަމަކު ބުނާނެ އެންމެ ލޯބިވަނީ އަހަރެން ދެކެއޭ . އަހަންނަކަށް ހެޔޮ ތިކަހަލަ ލޯބި ނުވިޔަސް. '' މާޔާގެ މިކަހަލަ ޝަކުވާތަކުން ނަދީމަށް ވަރަށް ރުޅިއާދެވެއެވެ. އެކަމަކު ވެސް ނަދީމް މާޔާ ދެކެ ވަރަށް ލޯބިވެއެވެ. އެހެންކަމުން ކިތައްމެ ރުޅިއަޔަސް ދުވަހަކުވެސް ރައްދެއް ނުދެއެވެ. ގޯހެއް ހެދިދާނެތީއެވެ. ނަދީމް މާޔާ ގެއްލޭކަށް ބޭނުމެއްނޫނެވެ. މައްސަލައަކީ އެންމެ މައްސަލައެކެވެ. ދެމީހުންގެ ވެސް މިޒާޖު މާބޮޑަށް ތަފާތީއެވެ.\nމިއަދަކީ ޖޫން މަހުގެ 11 ވަނަދުވަސްކަމުން ނަދީމް ފެންވަރައިގެން ތައްޔާރުވަމުން ދިޔައީ ގިފްޓްޝޮޕަކަށް ދާށެވެ. ޢަފާ ސްކޫލުން އަންނަން ވާއިރަށް ހަދިޔާއަކާ މާބޮނޑިއެއް ގެނެސްދޭށެވެ. ޢަފާގެ އުފަންދުވަސްވީމައެވެ. އެހެން ނޫނީ ޢަފާ ރުޅިގަދަވާނެއެވެ. އުފަންދުވަސް ފާހަގަ ނުކުރާތީ ދެރަވެގެން އުޅޭނެއެވެ. ޢަފާއަކީ ނަދީމް އާއި މާޔާ އާއި ދެމީހުންގެ މިޒާޖުން ވެސް ބައެއް ލިބިފައި ހުރި ކުއްޖެކެވެ.\nކައިވެންޏަށް އަހަރު ފުރޭ ދުވަސް ފާހަގަ ނުކޮށްގެން، މާޔާ ރޯރުއިން ވެސް ނަދީމަށް ވަނީ ފެނިފައެވެ. ކޮންމެ އެނިވަރސަރީއެއްގަވެސް މާޔާ ނަދީމަށް ހަދިޔާދެއެވެ. އެކަމަކު މާޔާއަށް ހަދިޔާއެއްދޭން ހަނދާން ނުހުންނަތާގަ، މާޔާދޭ ހަދިޔާވެސް ވަނީ ނަދީމް މާގަޔާވާ އެއްޗަކަށް ނޫނެވެ. ގަމީހެއް ނުވަތަ ޓީޝާޓެއް ދީފިއްޔާ އޭގެ ކުލައިގެ މައްސަލަ ޖެހޭނެއެވެ. މާޔާއަށް ރީތިވާނީ މަޑު ކުލަކުލައެވެ. އެކަމަކު ނަދީމަށް ކަމުދާނީ ކުލަގަދަވި ވަރެކެވެ. އެއީ ކައިވެންޏަށް އަހަރު ފުރޭ ދުވަހުގެ ހާލެވެ. އަދި މާޔާގެ އުފެންދުވަސް އެއަށްވުރެ މާހާލުބޮޑެވެ. އަމިއްލަ އުފަންދުވަސްވީމަ މާޔާ އަމިއްލައަކަށް ހަނދާނެއް ނުކޮށްދެއެވެ. ގިނަ އަހަރުތަކުގައި އެދުވަސް ދާތާ ހަފްތާއެއްފަހުން ވެސް ހަނދާންވެދާނެއެވެ. ދެން ވާގޮތަކީ މާލަސްވީމަ '' ހެޕީ ބިލޭޓެޑް ބާތުޑޭ ލޯބީ. '' މިހެން ބުނެލާފަ ފުއްދާލެވެނީއެވެ. މިކަހަލަ ކަންތައްތައް ދިމާވަނީ ނަދީމް މާޔާ ދެކެ ލޯބި ނުވާތީކީ ނޫނެވެ. އުފަންދުވަސް ފާހަގަ ކުރުމާއި، އެނިވާރސަރީ ފާހަގަ ކުރުމަކީ ނަދީމް އެހާ ޝައުޤުވެރިކަން ހުންނަ ކަންތައްތަކަކަށް ނުވަނީއެވެ.\nދުވަސްތައް މާޒީއާއި އެކުވަމުން ގޮސް ނަދީމްގެ ޙަޔާތަށް މިހާރު ވަނީ ބޮޑެތި ބަދަލުތަކެއް އައިސްފައެވެ. ނަދީމަކީ މިހާރު ކުރީގެ ނަދީމެއް ނޫނެވެ. އޭނާގެ މިޒާޖުގެ ވަރަށް ގިނަކަންތައްތައް ވަނީ މިހާރު ބަދަލުވެފައެވެ. ގޮތްދޫ ނުކުރުމާއި، މީހުނާމެދު ވިސްނުމާ، މިހިރަ މިހިރަ ކަންތައްތަކަކީ ކުރިން ނަދީމް އެއްގޮތަކަށް ވެސް ދަންނަ ކަންތައްތަކެއް ނޫނެވެ. މިރޭވެސް ނަދީމް ތައްޔާރުވަމުން އެދަނީ ޢަފާ ގޮވަިގެން ސްކޫލަށްދާށެވެ. ބެލެނިވެރިންގެ ބައްދަލުވުމެއް އޮތީމައެވެ. އެކަމަކު މާޔާއާއި އެކީ ޕާޓީއަކަށް ދާން ވެސް ނަދީމް ލަދުގަނެއެވެ. އަންހެނުން އަތުކުރީގައި ހިފައިގެން ޕާޓީތަކަށް ދިއުމާއި، ފިހާރަތަކަށް ދިއުމަކީ ނަދީމް އެންމެ ކުރާހިތްނުވާ ކަންތައްތަކެވެ.\n'' މިރޭ އަހަރެމެން އޮފީސް ކުއްޖެއްގެ ވެޑިން އެބައޮތް.. އިންވައިޓް ކޮށްފަ އޮތީ އަހަރުމެން ދެމީހުނަށް '' ނަދީމް ރޭގަނޑު ފެންވަރާލަން ގެއަށް އަންނައިރަށް މާޔާ ބުންޏެވެ.\n'' އޮފީސް އެހެން ކުދިންނާއި އެކީ ދާންވީނު ... އަހަރެން ނުގޮސްގެން އެއްޗެކޭ ބުނެފިއްޔާބުނޭ ކުޑަކޮށް ބައްޔޭ '' ނަދީމް ވަރަށް ފަރުވާކުޑަ ރާގެއްގައި ބުންޏެވެ. އެވަގުތު މާޔާގެ ލޮލުން ކަރުނަހިލުނެވެ. އެއްވެސް އެއްޗެކޭނުބުނެ ހުރީއެވެ. އެހިސާބުން ޕާޓީއަށް ނުދާގޮތަށް މާޔާ ނިންމިއެވެ. އެކަމަކު މާޔާ ހުރީ ޕާޓީއަށް ދާން ތައްޔާރުވެސް ވެގެންނެވެ. އެއީ އެކަހަލަ ކޮންމެ ވަގުތަކުވެސް ވާގޮތެވެ. ނަދީމް އެއްގޮތަކަށް ވެސް މާޔާގެ ހިތުގައި ޖެހޭނެވަރެއް ނުވިސްނާނެއެވެ. މާޔާ ދެރަވެދާނެތީއޭކިޔާފަ ބުނަންވާ އެއްޗެއްނުބުނެ ނުހުންނާނެއެވެ. މިކަހަލަ މައްސަލަ ތަކަކީ އަބަދުވެސް ދިމާވާ ކަންތައްތަކެވެ. އެހެން ކަމުން އެވަގުތު ކުޑަކޮށް ރޯލީމަ މާޔާއަށް ވެސް ފުދެއެވެ. ހުންނަނީ އާދަވެފައެވެ. ދެންފަހުން އެކަން ހަނދާންވެސް ނުހުރެއެވެ.\nޢަފާއަށް ބަނޑު ބޮޑުއިރުވެސް ކަންތައް ދިމާވީ މިހެންނެވެ. ނުވަމަސްދުވަހު ކޮންމެ މަހަކު އެއްފަހަރު ނޫނީ ދެފަހަރު ޑޮކްޓަރަށް ދެއްކިއިރު ، ދުވަހަކުވެސް ނަދީމް މާޔާއާއި އެކީ ޑޮކްޓަރަށް ނުދެއެވެ. އަބަދުވެސް ބުނާނީ މަންމަ ގޮވައިގެން ނޫނީ ކޮންމެވެސް ރައްޓެއްސަކު ގޮވައިގެން ދިއުމަށެވެ. ބުރަކަމުން ނުދެވޭނެ ވާހަކައެވެ. އެދުވަސްވަރަކީ މާޔާއަށް ނަދީމްގެ އޯގާތެރިކަމާއި، އެހީތެރިކަން އެންމެބޮޑަށް ބޭނުންވި ދުވަސްވަރެވެ. އެކަމަކު ނަދީމަށް އެކަމެއް ނޭނގެއެވެ. އެކަމާ މާޔާ ޝަކުވާވެސް ކުރެއެވެ. ބައެއްފަހަރަށް މާޔާއަށް އިޙްސާސްކުރެވެއެވެ. ބަނޑުގައި އޮތީ ހަމައަކަނި މާޔާގެ ދަރިއެކެވެ. އެހެން ނޫނަމަ ނަދީމަށް ވެސް އެވަރު ވިސްނުނީހެވެ. ޑޮކްޓަރަށް ދައްކާ ކޮންމެ ފަހަރަކުވެސް އެވަރަށް ނަސޭޙަތްދެއެވެ. ބުރަކޮށް ނޫޅުމަށާއި އަރާމު ކުރުމަށެވެ. އެހެން ނޫނީ މައިމީހާގެ އިތުރުން ދަރިފުޅަށް ވެސް ގެއްލުން ވެދާނެކަމުގައި ބުނަމުންނެވެ. އެކަމަކު އެކަންތައް ތަކަށް ދުވަހަކުވެސް ޢަމަލީސިފަ ގެނެވޭގޮތެއް ނުވެއެވެ.\nނުވަމަހާއި އެގާރަވަނައަށްވީ ދުވަހު މާޔާގެ ބަނޑުގައި ރިއްސާތީ ހޮސްޕިޓަލަށް ގެންދެވުނެވެ.\n'' އޮޕަރޭޝަން ކުރަން ޖެހޭނީ '' ޑޮކްޓަރު މާޔާ ބެލުމަށް ފަހު ބުންޏެވެ.\nއޮޕަރާޝަން ކުރާ ކޮޓަރިއަށް ވައްދަން މާޔާ ގެންދިޔަ އިރުވެސް މާޔާ އޮތީ ނަދީމްގެ އަތުގައި ވަރަށް ބާރަށް ހިފަހައްޓައިގެންނެވެ. އޭރުވެސް މާޔާ ތެޅީފޮޅެނީއެވެ. ނަދީމް މާޔާއަށް ހިތްވަރު ދެމުން ގެންދިޔައެވެ. ކޮޓަރި ތެރެއަށް ވެއްދިއިރު ވެސް މާޔާ ނަދީމްގެ އަތުން ދޫނުކުރުމަށް މަސައްކަތް ކުރިއެވެ. އެދުވަހު ނަދީމްގެ ހިތަށް އަސަރު ކުރިއެވެ. ނަދީމް ގެ ލޮލުން ވެސް ފުރަތަމަފަހަރަށް ކަރުނަ ތިއްކެއް ފޭބިއެވެ. ނަދީމްގެ ހިތް ބާރަށް ތެޅެމުން ގެންދިޔައެވެ. ކޮންމެވެސް ބޮޑު ކަމެއް ދިމާވާން އުޅޭކަމުގެ އިޙްސާސް ނަދީމަށް ކުރެވެމުންދިޔައެވެ. ކެތްތެރި ކަމެއްނެތި ދެކޮޅަށް ހިނގާލަ ހިނގާލާ ހުރި އިރު ނަދީމް ހުރީ ދާހިއްލާ ފޯވެފައެވެ. އެކި ކަހަލަ އެއްޗިހި ހިތަށް އަރަމުން ދިޔައެވެ.\n'' އަލަށް ބައްޕައަކަށް ވާން އުޅޭތީ ވާގޮތްބާއެވެ؟ ނޫނީ މާޔާ އޮޕަރޭޝަން ކުރަން ޖެހުނީމަ ހިތްނުތަނަވަސް ވަނީބާއެވެ؟ '' އެންމެ ފަހުން ނިންމީ ދަރިފުޅު ދެކޭހިތުން ހިތްއަވަސް ވެފައި ހުރީކަމަށެވެ.\nއިރުގަނޑަކަށްފަހު ނަރުސް ކުއްޖަކު ދޮރު ހުޅުވާފައި ކުޑަކުޑަ ލޯބިލޯބި ދަރިއެއް ނަދީމްގެ އަތަށްދިނެވެ. ނަދީމަށް ދަރިފުޅު ބާއްވާނެ ގޮތެއް ވެސް ނޭނގުނެވެ.\n'' ކޮބާ ނަދީމަކީ؟ '' ނަދީމް ދަރިފުޅު އުރަން ނޭނގިގެން އުޅެނިކޮށް އެހެން ނަރުސް ކުއްޖެއް ނިކުމެއް ބުންޏެވެ.\n'' އަޅުގަނޑު ... ކިހިނެއް ވީތޯ؟ '' ނަދީމަށް އަހާލެވުނެވެ.\n'' މާޔާ ވަރަށް ޙާލު ދަރެ .. އޭނަ އެދެމުންދަނީ ނަދީމް ގެނެސްދިނު...... '' ނަރުސް ކުއްޖާގެ ޖުމްލަ ނުނިމެނީސް މަންމައަތަށް ދަރިފުޅު ދިނުމަށްފަހު ނަދީމް އެތެރެއަށް ވަނެވެ. މާޔާގެ އެނދާ ފޫޓެއްހާ ހިސާބަށް ނަދީމަށް އާދެވުނު އިރު މާޔާ އެންމެ ފަހު ނޭވާ ދޫކޮށްލީއެވެ. ނަދީމަށް ވަރަށް ބާރަށް ހަޅޭލަވައިގަނެވުނެވެ. އަދި މާޔާގެ އެނދު ކައިރީގައި ހުރެގެން އާދޭސް ކުރަމުން ގެންދިޔައެވެ.\n''ނޫން ... އަހަރެން އެކަނި ކޮށްފަ ނުދޭ މާޔާ .. ޕްލީޒް ... ހެޔޮނުވާނެ.. އަހަރެން ކިހިނެއްތަ މާޔާއާއި ވަކިން އުޅޭނީ ... މާޔާ ނެތީމަ ދަރިފުޅު ބަލާނެ މީހަކުވެސް ނުހުންނާނު. ''\nމާޔާގެ ނިމުންއައީ ކުއްލި ގޮތަކަށެވެ. އެއީ ނަދީމްގެ ޙަޔާތަށް މިހާބޮޑު ބަދަލު ތަކެއް ގެނުވި ސަބަބެވެ. ނަދީމަށް މާޔާގެ މުހިންމުކަން އިޙްސާސް ކުރެވުނީ މާޔާވަކިވެގެން ދިޔަފަހުންނެވެ. މިހާރު ނަދީމްގެ މިޒާޖަކީ މާޔާގަ މިޒާޖެވެ. މަޑުމައިތިރި ދިރިއުޅުމެވެ. ކަންކަމާމެދު ވިސްނުމެވެ. މީހަކު ދެރަވެދާނެ އެއްވެސް ކަމެއް މިހާރު ނަދީމް ނުކުރެއެވެ. ޚާއްޞަކޮށް ޢަފާ އުފަލުގަ ބަހައްޓަން ނަދީމް އަބަދުވެސް މަސައްކަތް ކުރެއެވެ. ޢަފާއަށް އަޅާލުމާއި ލޯބިދެއެވެ. އެއީ ހަމަ މާޔާއަށްޓަކައެވެ. މާޔާދެކެވީ ލޯތްބަށްޓަކައެވެ. މާޔާއަށް ދެވުނު ހިތްދަތިކަމަށްޓަކައެވެ.\nމިހާރު ނަދީމްގެ ހިތަށްއަރައެވެ. '' މާޔާ އަދި އައްފަހަރު އެނބުރި އަންނާނެނަމައެވެ. އެކީގައި ޕާޓީތަކަށް ވެސް ދާނަމެވެ. އުފަންދުވަހު ހަދިޔާތަކާއި، ވަސްމީރުމާތަކުގެ ގުލްދަސްތާތައް ވެދުންކުރާނަމެވެ. މާޔާގެ ފަރާތުން ލިބޭ ކޮންމެ އެއްޗެއް ހިތުން ރުހުމުން ޤަބޫލުކުރާނަމެވެ. އެދެލޮލުން އެންމެ ކަރުނަ ތިއްކެއް ވެސް ފައިބާކަށް ފުރުސަތެއް ނުދޭނަމެވެ. ހިތް ފުރިގެން އުތުރި އަރާވަރަށް އޯގާތެރިކަމާއި ލޯބިދޭނަމެވެ. ދުވަހަކު ވެސް ހިތުގައި ނުޖައްސާނަމެވެ.'' އެކަމަކު މާޔާ ދެނެއް ނާންނާނެއެވެ. ނަދީމް އާއި އެކީވަނީ ހަމައެކަނި މާޔާގެ ހަނދާންތަކެވެ. އެއީ މާޒީއެވެ.


Memberun ge ilmee sharutheh kanda alhan jehey: Didi\nމެންބަރުންގެ އިލްމީ ޝަރުތު ކަނޑައަޅަން ޖެހޭ: ދީދީ\nރައްޔިތުންގެ މަޖިލީހަށް ކުރިމަތިލައްވާ ބޭފުޅުންގެ ލާޒިމް އިލްމީ ޝަރުތު ތަކެއް ކަނޑައަޅަން ޖެހޭ ކަމަށް ކުރީގެ އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ ވިދާޅުވެއްޖެ އެވެ.\nއެ މަނިކުފާނު މިހެން ވިދާޅުވެފައި ވަނީ ޓްވީޓް ކުރައްވައިގެނެވެ. އޭގެ ކުރީން އިއްޔެ މަޖިލީހުގައި މިނިސްޓަރު މުހައްމަދު މަލީހުގެ މައްޗަށް ނެގި އިތުބާރު ނެތް ކަމުގެ ވޯޓުގެ ކުރީ ޖަވާބުދާރީވެ ވަޑައިގަތުުގެ ގޮތުން މަލީހު ވެސް ވަނީ މަޖިލީހުގެ މެންބަރުންގެ ތައުލީމީ ފެންވަރު ކަނޑައަޅަން ޖެހޭ ކަމަށް ވިދާޅުވެފަ އެވެ.\nމަޖިލީހުގެ ކައުންސިލާ ޖެނެރަލްކަން ވެސް ކުރީން ކުރެއްވެވި ދީދީ ވެސް މަލީހަށް ތާއީދު ކުރައްވާ ވިދާޅުވީ އެކަށީގެންވާ ގޮތުގައި ރައްޔިތުން ތަމްސީލު ކުރެއްވޭނީ އެކި ދާއިރާތަކުން އިލްމާއި ތަޖްރިބާ ލިބި ވަޑައިގެންފައިވާ ބޭފުޅުންނަށް ކަމަށެވެ.\nއެކަމަކު ކުރިއަރާފައިވާ އެހެން ޑިމޮކްރަސީތަކުގައި ޕާލަމެންޓް / މަޖިލިސް މެންބަރުންގައި ހުރުން ލާޒިމްވާ އިލްމީ ޝަރުތުތަކެއް ކަނޑައަޅައިފައި ނުހުންނަ ކަމަށް ވެސް އެ މަނިކފާނު ވަނީ ފާހަ ކުރައްވާފަ އެވެ. ނަމަވެސް އެ މަނިކުފާނު ވިދާޅުވީ އެފަދަ ގައުމުތަކުގައި މެންބަރު ކަމަށް ކުރިމަތި ލައްވަނީ އިލްމީ ގޮތުން ފުންނާބު އުސް ބޭފުޅުން ކަމަށް ހިސާބުތަކުން އެނގޭ ކަމަށެވެ.\nއަދި ވިދާިޅުވީ ރާއްޖޭގެ ނިޒާމަކީ އިސްލާމީ ނިޒާމަކަށްވާއިރު، މެންބަރުންގެ ކިބައިގައި ހުރުން ލާޒިމުވާ އިލްމީ ޝަރުތު ކަނޑައަޅަން ޖެހޭ ކަމަށެވެ.\nރައްޔިތުންގެ މަޖިލިސް ޑރ. އަހުމަދު އަބްދުﷲ ދީދީ ޕޮލިޓިކްސް


Stelco ge ijuthimaaee zinmaage dhashun Male' hukuru miskithuge munnaarugai uvalai, saafu koffi - One Online\nމާލޭ ހުކުރު މިސްކިތު މުންނާރު --- ވަން ފޮޓޯ: މުހައްމަދު އައުޒަމް\nމާލޭ ހުކުރު މިސްކިތު މުންނާރުގައި އުވަލައި، ސާފުކޮށްފިއެވެ.\nމިއީ މާލޭ ހުކުރު މިސްކިތާއި މެދުޒިޔާރަތް ސާފުކޮށް، ޒީނަތްތެރި ކުރުމަށް ހެރިޓޭޖް މިނިސްޓްރީ އާއި ސްޓެލްކޯއާ ގުޅިގެން ކުރިއަށް ގެންދާ މަސައްކަތެކެވެ. އެ މަސައްކަތް ފަށާފައިވަނީ މިމަހުގެ ހަ ވަނަ ދުވަހުއެވެ. ސްޓެލްކޯއިން މިމަސައްކަތާ ހަވާލުވެ، ކުރިއަށް ގެންދަނީ އެ ކުންފުނީގެ އިޖުތިމާއީ ޒިންމާގެ ދަށުންނެވެ.\nކަމާ ގުޅޭ ފަންނީ މީހުންގެ އެހީތެރިކަމާއެކު ކުރިއަށް ގެންދިޔަ އެ މަސައްކަތް ނިމުމުން، ހެރިޓޭޖް މިނިސްޓަރު ޔުމްނާ މައުމޫނާއި ސްޓެލްކޯގެ މެނޭޖިން ޑިރެކްޓަރު ހަސަން މުގުނީގެ އިތުރުން ސްޓެލްކޯގެ ބައެއް އިސްވެރިން ވަނީ ހުކުރު މިސްކިތަށް ވަޑައިގެން މަސައްކަތް ބައްލަވާލައްވައިފައެވެ.\nމި މަސައްކަތް ބައްލަވާލެއްވުމަށްފަހު ޔުމްނާ ވިދާޅުވީ މިފަދަ ތަންތަނަކީ ރާއްޖޭގެ އިސްލާމީ ތާރީހާއި ތަރިކައިގެ ފަންނު ފެންނަ މުހިންމު ބިނާތަކެއް ކަމުން މިފަދަ ބިނާތައް ރައްކާތެރިކޮށް ބެލެހެއްޓުމަށް ޖަމިއްޔާ ޖަމާއަތްތަކުގެ އެހީތެރިކަން ބޭނުންވާ ކަމަށެވެ. އަދި މި މަސައްކަތުގައި ސްޓެލްކޯ އިން އެހީތެރިކަން ފޯރު ކޮށްދިނުމުން ޔުމްނާ ވަނީ އެ ކުންފުންޏަށް ޝުކުރު އަދާކުރައްވާފައެވެ.\nސްޓެލްކޯ އިން މީގެ ކުރިންވެސް ވަނީ ހުކުރު މިސްކިތުގެ މުންނާރު ސާފުކުރުމުގެ މަސައްކަތްތައް ކުރިއަށް ގެންގޮސްފައެވެ.\nގުޅޭ ޓެގު ސްޓެލްކޯ މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ހުކުރުމިސްކިތް ސަގާފީ ތަރިކަ ރައްކާކުރާ ގައުމީ މަރުކަޒު


Maarukeyt golhithakah kurimathilaan hulhuvaalaifi\nމާލޭގެ މާރުކޭޓު ތެރޭގައި ބަޔަކު ވިޔަފާރި ކުރަނީ -- ފޮޓޯ: އަވަސް\nމާލޭގެ ލޯކަލް މާރުކޭޓާއި ދަތުރުވެރިންގެ މާރުކޭޓުގައި ކުއްޔަށް ދޫކޮށްފައިވާ ގޮޅިތަކުގެ މުއްދަތު ހަމަވެފައިވާތީ ގޮޅިތަކަށް ކުރިމަތިލުމަށް ހުޅުވާލައިފި އެވެ.\nމާލެ ސިޓީ ކައުންސިލުން މިދިޔަ އާދީއްތަ ދުވަހު ކޮށްފައިވާ އިއުލާނެއް މެދުވެރިކޮށް ގޮޅިތަކަށް ކުރިމަތިލާން ފުރުސަތު ހުޅުވާލާފައި ވަނީ އަންނަ މަހުގެ ދެވަނަ ދުވަހުގެ ނިޔަލަށެވެ. ކަމާ ގުޅޭ ފޯމު ސިޓީ ކައުންސިލްގެ އިދާރާ އިންނާއި ވެބްސައިޓުން ލިބޭނެ ގޮތް ވަނީ ހަމަޖައްސާފަ އެވެ.\nލޯކަލް މާރުކޭޓާއި ދަތުރުވެރިންގެ މާރުކޭޓުގެ ގޮޅިއެއް ކުއްޔަށް ދިނުމަށް ނިންމާފައި ވަނީ އަކަފޫޓަކަށް މަހަކު 31.25 ރުފިޔާގެ ރޭޓުންނެވެ.\nމާރުކޭޓް ގޮޅިތައް ކުއްޔަށް ދޫކުރުމަށް ބޭނުންވާ އާ އުސޫލެއް ވެސް މާލެ ސިޓީ ކައުންސިލުން މިމަހު ފަސްވަނަ ދުވަހު ވަނީ ގެޒެޓް ކޮށްފަ އެވެ.\nގޮޅިތަކަށް ކުރިމަތިލާ މީހުންނަށް ޕޮއިންޓް ދިނުމަށް ނިންމާފައިވާ ގޮތް ވެސް ސިޓީ ކައުންސިލުން މިހާރު ވަނީ ނެރެފަ އެވެ. އެގޮތުން މިހާރު ވެސް ގޮޅި ހިންގާތާ އެއް އަހަރު ވެފައިވާ މީހެއް ނަމަ 15 ޕޮއިންޓް ލިބެ އެވެ. ދެ އަހަރު ނަމަ 30 ޕޮއިންޓް އަދި ތިން އަހަރު ނަމަ 45 ޕޮއިންޓް ލިބެ އެވެ. އަދި ގޮޅި ހޯދަން ކުރިމަތިލާ މީހަކީ މީގެ ކުރިން ގޮޅިއެއް ލިބިގެން ކުއްޔަށް ދީފައިވާ މުއްދަތުގައި އެތަނުގައި ހުރެގެން ހިދުމަތް ދިން މީހެއް ނަމަ 30 ޕޮއިންޓް ލިބެ އެވެ. ސޭޓެއްގެ ގޮތުގައި ނުވަތަ އެހީތެރިއެއްގެ ގޮތުގައި ހުރެގެން ހިދުމަތް ދީފައިވާ މީހެއް ނަމަ 15 ޕޮއިންޓް ދެ އެވެ.\nމާރުކޭޓޫގައި ގޮޅި ހިންގި މުއްދަތު ގުނަން މާލެ ސިޓީ ކައުންސިލުން ނިންމާފައިވަނީ 2018 ވަނަ އަހަރުން ފެށިގެން މިއަހަރުގެ ޖޫން މަހުގެ ނިޔަލަށެވެ. ގޮޅިތަކުގެ ގުރުއަތުގައި ބައިވެރިވެވޭނީ 50 ޕޮއިންޓުން މަތިން ލިބޭ މީހުންނަށެވެ.\nދަތުރުވެރިންގެ މާރުކޭޓުގައި ތަރުކާރީ އާއި މޭވާ ވިއްކުމަށް 163 ގޮޅި ހާއްސަކޮށްފައިވާއިރު ލޯކަލް މާރުކޭޓުގައި މިކަަމަށް 100 ގޮޅި ހާއްސަކޮށްފައިވެ އެވެ. ލޯކަލް މާރުކޭޓުގައި ވަޅޯމަސް ވިއްކުމަށް 32 ގޮޅި ހާއްސަ ކޮށްފައިވާއިރު ލުއިކާނާއި ސޮފްޓް ޕްރޮޑަކްޓްސް އަށް 35 ގޮޅި އަދި އިމްޕޯޓް މުދަލާއި ގަޑި ކަމަރު ފަދަ އާންމު ބޭނުންތަކުގައި ބޭނުންކުރެވޭނެ ބައެއް ތަކެތި ވިއްކުމަށް 19 ގޮޅި ވެސް ލޯކަލް މާރުކޭޓުގައި ހާއްސަކޮށްފައިވެ އެވެ.\nމާރުކޭޓް ގޮޅިތައް ކުއްޔަށް ދޫކުރުމުގެ އާ އުސޫލުގައިވާ ގޮތުން ގޮޅީގެ އެއްވެސް މަސައްކަތެއްގައި މުވައްޒަފުންގެ ގޮތުގައި ބިދޭސީން ގެންގުޅުމަކީ މަނާ ކަމެކެވެ. ގޮޅި ކުއްޔަށް ނަގާ ފަރާތުން އުސޫލާ ހިލާފު އަދި އެއްބަސްވުމާ ހިލާފު އެއްވެސް ކަމެއް ކޮށްފިނަމަ 5،000 ރުފިޔާ އިން ޖޫރިމަނާ ކުރުމުގެ އިހްތިޔާރު ކައުންސިލަށް ލިބިގެންވެ އެވެ. އާ އުސޫލުގައިވާ ގޮތުން ގޮޅިތައް ކުއްޔަށް ދެވޭނީ ގިނަ ވެގެން ފަސް އަހަރަށެވެ.\nޑރ. މުހައްމަދު މުއިއްޒު މާލޭ ސިޓީ ލޯކަލް މާރުކޭޓް + މާލޭ ސިޓީ ކައުންސިލް މާލޭގެ މޭޔަރު\nމިސްކިތް މަރާމާތަށް ފައިސާ ހޯދަން ޓެލެތޯނެއް\nޕީޕީއެމަށް ނިސްބަތްވާ މާލެ ކައުންސިލަރުންނާ ބައްދަލުކޮށްފި


Dhanbidhoo.com - Home\nލިޔުންތެރިޔާ: admin މިހާތަނަށް76 ލިޔުން ވަނީ ޝާއިއު ކޮށްފަ!\nރަށުގެ ކަރަންޓުގެ ހާލަތު މާބޮޑަށް ދަށައް ދިއުމުގެ ސަބަބުން ރަށުގެ ގިނަ ބަޔަކު އެކަމާ ހިތްހަމަނުޖެހި ނުރުހުން ފާޅުކުރަމުން އެބަ ދެއެވެ. "އަނެއްކާ އެ ދިޔައީ ކަރަންޓު. މިރޭވެސް މިހާރު ތިން ބޮކި ޖަހައިފިން. މީދެން ބޮޑު ވަރު."، ރޭގެ ވަގުތެއްގައި ރަށުގެ ރައްޔިތަކު މިކަމާ ހިއްހަމަ ނުޖެހިގެން ލިޔެފައިވެއެވެ.\nދަނބިދޫ އިން ކަރަންޓު ކެނޑޭތީ ރައްޔިތުން ރަތައް!\nޔޫ.އެން.ޑީ.ޕީ ލެކްރެޑް ސްމޯލް ގްރާންޓް ސްކީމްއަށް ކޮންސެޕްޓް ނޯޓް ހުށަހެޅުމަށް ހުޅުވާލުމާއި ބެހޭ\nދަނބިދޫ ބަނދަރު ހެދުމަށްޓަކައި ބޭއްވޭ ތިންވަނަ ރަސްމިއްޔާތު\nދަނބިދޫ ކައުންސިލްގެ ރައީސް އަލީ ރިޔާޒް ރައީސްކަމުން އިސްތިއުފާ ދެއްވައިފި\nލ.ދަނބިދޫ ސްކޫލްގެ 12ވަނަ އިންޓަރ ހައުސް ޤުރުއާން މުބާރާތް ފަށައިފި\nނަމާދުގައި ކިޔާ ތަކެތި މާނައާއި އެކު\nދިވެހި ވާހަކަތަކުގައިވާ ސިފަކުރުން\nދޫންޏާ ވަރަށް ލޯބިވޭ...!\nލ. ދަނބިދޫ ރަށު ކައުންސިލް އިންތިހާބުގެ ވަގުތީ ނަތީޖާ\nTweets by @Dhanbidhoo\nRead more: ލ. ދަނބިދޫ ރަށު ކައުންސިލް އިންތިހާބުގެ ވަގުތީ ނަތީޖާ\nދަނބިދޫ ރަށުކައުންސިލް އަދި އިތުރު ހަތް ކައުންސިލެއް ހުވާކުރުން މާރޗް މަހު 26 ގައި!\nފޮޓޯ: 2011 ވަނައަހަރުދަނބިދޫކައުންސިލްމެންބަރުންހުވައިކުރައްވަނީ.\nއަލަށް އިންތިހާބުކުރެވުނު ކައުންސިލްތަކުގެ ތެރެއިން އަށް ކައުންސިލެއް ފިޔަވައި އެހެން ހުރިހާ ކައުންސިލްތަކަށް ހޮވިވަޑައިގެންނެވި މެންބަރުން ހުވާކުރުން 26 ފެބްރުއަރީ 2014 ވަނަ ދުވަހު ކުރިއަށްދާނެ ކަމަށް އެލްޖީއޭއިން ބުނެފި އެވެ.\nRead more: ދަނބިދޫ ރަށުކައުންސިލް އަދި އިތުރު ހަތް ކައުންސިލެއް ހުވާކުރުން މާރޗް މަހު 26 ގައި!\nއެހެން މީހުންގެ ފުރާނައިގެ އަގު ދަށީހެއްޔެ..؟ ކޮންމެ މީހަކީ ވެސް މަންމައެއް ނުވަތަ ބައްޕައެކެވެ. މީހެއްގެ ފިރިއެއް ނުވަތަ އަންބެކެވެ. ބޭބެއެއް ނުވަތަ ދައްތަ އެކެވެ. ކޮއްކޮއެއް ނުވަތަ ދަރިއެކެވެ. ވީއިރު ތިމާއާ އެއްލެއެއް ހިއްސާ ކުރާ މީހަކު، މީހެއްގެ ނުވަތަ ގްރޫޕެއްގެ ޝިކާރަ އަކަށް ވެ މި ދުނިޔެ ދޫކޮށް ދާން އެއްވެސް މީހަކު ބޭނުންވާނެހެއްޔެވެ؟\nRead more: އެހެން މީހުންގެ ފުރާނައިގެ އަގު ދަށީހެއްޔެ..؟ ކުޑަ އީދުގެ ހަރަކާތްތައް 1434 - ލ. ދަނބިދޫ\nމިއަހަރުގެ ކުޑަ އީދުގެ ހަރަކާތްތައް ކުރިއަށް ރޭވިގެން ނުގެންދެވުނު ނަމަވެސް ފޯރި ކުޑަ އީދެކޭ ބުނެވޭކަށް ނެތް! މި ޕޭޖްއިން އީދު ހަރަކާތްތަކުގެ ބައެއް ފޮޓޯތައް ފެނިވަޑައިގަންނަވާނެ...\nRead more: ކުޑަ އީދުގެ ހަރަކާތްތައް 1434 - ލ. ދަނބިދޫ


Raees Ge Dhekanbalun Japan Ah - Vaguthu\nކޮވިޑް މަތިން ހަނދާން ނައްތާލެވޭކަށް ނެތް -9މިނެޓް ކުރިން\nރައީސްގެ ދެކަނބަލުން ޖަޕާނަށް\nޖަޕާނަށް ކުރައްވާ ރަސްމީ ދަތުރުފުޅެއްގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙާއި އަނބިކަނބަލުން ފަޒްނާ އަޙްމަދު ރޭ ފުރާވަޑައިގެންފިއެވެ.\nރައީސް އޮފީހުން ވިދާޅުވި ގޮތުގައި ރައީސުލްޖުމްހޫރިއްޔާގެ ދެކަނބަލުން ޖަޕާނަށް ކުރައްވާ މި ދަތުރުފުޅަކީ ޖަޕާނު ސަރުކާރުގެ ދަޢުވަތަކަށް ކުރައްވާ ރަސްމީ ދަތުރުފުޅެކެވެ. އެ ދަތުރުފުޅަކީ މިމަހުގެ 20 އިން 26 އަށް ކުރައްވާ ދަތުރުފުޅެކެވެ.\nޖަޕާނަކީ އދ. އާއި ބައިނަލްއަޤްވާމީ މުޖުތަމަޢުގެ މުހިންމު ބައިވެރިއަކަށްވުމުން ބައިނަލްއަޤްވާމީ އެކިއެކި މައިދާނުގައި ޖަޕާނުގެ އެހީތެރިކަން ރާއްޖެއަށް ލިބުމުގެ އިތުރުން ރާއްޖެއާ ޖަޕާނަކީ ބައިނަލްއަޤްވާމީ އެކިއެކި ކަންކަމުގައި ގުޅިގެން މަސައްކަތްކުރަމުން އަންނަ ރަހުމަތްތެރި ދެ ޤައުމުވެސް މެއެވެ. ޖަޕާނާއި ރާއްޖެއާ ދެމެދު 14 ނޮވެންބަރު 1967ގައި ސިޔާސީ ގުޅުން ޤާއިމުކުރިފަހުން ވޭތުވެދިޔަ ބައިގަރުނަށްވުރެ ގިނަ އަހަރުވީ މިގުޅުމުގައި ދެޤައުމުން ވަނީ އެކިއެކި ރޮނގުތަކުން މި ގުޅުން އިތުރަށް ބަދަހި ކޮށްފައެވެ.\nވޭތުވެދިޔަ މާޒީގައި ޖަޕާނުން ރާއްޖެއަށް ވަނީ ގިނަގުނަ އެހީތައް ފޯރުކޮށްދީފައެވެ. ރާއްޖެ ހޯދާފައި ތަރައްޤީގެ ގިނަ ކުރިއެރުން ތަކުގައި ޖަޕާނުގެ ޙިއްޞާ ވަރަށް ބޮޑެވެ. އަދި ޖަޕާނަކީ ތަފާތު އެކި ރޮނގުތަކުން ރާއްޖެއަށް ބޮޑެތި އެހީތައް ފޯރުކޮށްދީފައިވާ ރާއްޖޭގެ އުމްރާނީ، އިޖުތިމާޢީ އަދި އިންސާނީ ވަސީލަތްތަކުގެ ތަރައްޤީގެ މުހިންމު ބައިވެރިއެކެވެ. އެގޮތުން 1980 އިން ފެށިގެން ޖަޕާނުން ރާއްޖެއަށް ފޯރުކޮށްދީފައިވާ އެހީތެރިކަމަށް ބަލާއިރު، ސަރުކާރުގެ ކާނާގެ އެހީގެ ޕްރޮގްރާމުގެ ދަށުން ޖަޕާނުގެ ދީލަތި އެހީތެރިކަން ލިބެމުން ގޮސްފައިވެއެވެ. ރާއްޖޭގެ މަސްވެރިކަމަށް އިންޤިލާބީ ކުރިއެރުމެއް އައިސްފައިވާ އެއް ކަމަކީ މަސްދޯނިފަހަރުގައި އިންޖީނު އެޅުންކަމަށްވާއިރު އެކަމަށްވެސް ޖަޕާނު ސަރުކާރުން ވަނީ އެހީތެރިކަން ފޯރުކޮށްދީފައެވެ. ތަޢުލީމީ ދާއިރާއަށް ބަލާއި މާލެއާ ރާއްޖޭގެ އެކިއަތޮޅު ތަކުގައި ޖަޕާނު ސަރުކާރުގެ އެހީގައި ސްކޫލުތައް ބިނާކުރެވިފައިވެއެވެ. މުވާސަލާތީ ދާއިރާއިން އެކި އަހަރުތަކުގެ މަތިން ގިނަ އެހީތަކެއް ޖަޕާނުން ރާއްޖެއަށް ފޯރުކޮށްދީފައިވެއެވެ. އޭގެތެރޭގައި ޓީ ވީ މޯލްޑިވްސް އުފެދި ކުރިއެރުމުގައި ޖަޕާނު ސަރުކާރުން ލިބުނު އެހީތެރިކަން ފާހަގަކުރެވެއެވެ.\nމާލެއާ އަތޮޅުތަކުގައި ޖަޕާނު ސަރުކާރުގެ އެހީގައި ބަނދަރު ތަރައްޤީކުރުމުގާއި ކަނޑުތޮށި ލުމުގެ ގިނަ މަޝްރޫއުތަކެއް ހިންގާފައިވެއެވެ. މީގެ ތެރެއިން ވެސް ވެރިރަށް، މާލޭގެ ހިމާޔަތަށް މާލެ ވަށައިގެން ލާފައިވާ ކަނޑުތޮށްޓަކީ މީގެތެރެއިން ވަކިން ޚާއްޞަކޮށް ފާހަގަކޮށްލެވޭ ޖަޕާނުގެ ދީލަތި އެހީއެކެވެ. ރާއްޖޭގެ ރަށްރަށަށް ކަރަންޓްގެ ޚިދުމަތް ފޯރުކޮށްދިނުމުގައި ވެސް ވޭތުވެ ދިޔަ ދިގު މާޒީގައި ޖަޕާނުން ވަނީ ރާއްޖެއަށް އެތަކެއް އެހީތަކެއް ފޯރުކޮށްދީފައެވެ.\nރައީސުލްޖުމްހޫރިއްޔާގެ މި ދަތުރުފުޅުގައި ވެސް ޖަޕާނުން ރާއްޖެއަށް އެންމެބޮޑަށް އެހީތެރިކަން ފޯރުކޮށްދޭ ދާއިރާތަކުން އިތުރަށް ގުޅުންބަދަހި ކުރެއްވުމަށް މަސައްކަތްކުރައްވާނެއެވެ. އެގޮތުން ޖަޕާނު ސަރުކާރުގެ އިސްފަރާތްތަކާއި އަމިއްލަ ބައެއް ޖަމުޢިއްޔާ ޖަމާޢަތްތަކާ އަދި ކުންފުނިތަކުގެ އިސްވެރިންނާ ރައީސުލްޖުމްހޫރިއްޔާ ބައްދަލުކުރެއްވުމަށް ހަމަޖެހިފައިވެއެވެ.\nޖަޕާނާއި ރާއްޖެއަކީ ބައެއް ދާއިރާތަކުގައި ވަރަށް އެއްގޮތް ކަންތައްތަކެއް ވެސް ޙިއްޞާކުރާ ދެޤައުމެވެ. އެގޮތުން އެންމެ ޚާއްޞަ އެއް ދާއިރާއަކީ މަސްވެރިކަމުގެ ދާއިރާއެވެ. ޖަޕާނަކީވެސް ފުޅާ ދާއިރާއެއްގައި މަސްވެރިކަންކުރާ ޤައުމަކަށް ވުމުން މަސްވެރިކަމުގެ ދާއިރާއިން ވެސް ޒަމާނުއްސުރެ ޖަޕާނުން އައީ އެހީތެރިކަން ފޯރުކޮށްދެމުންނެވެ. ދިވެހިން ޒަމާނުއްސުރެ ބޭނުންކުރަމުން އައި މަސްވެރިކަމުގެ ބައެއް އާލާތްތަކަށް ޒަމާނީ ބަދަލެއް ގެނެސްދިނީ ވެސް ޖަޕާނުގެ އެހީތެރިކަމާއެކުގައެވެ. މިގޮތުން ފައިބަރު ދޮށި ބޭނުންކުރުމާއި މަސްނޫއީ އެން ބޭނުންކުރުން މިއީ ޖަޕާނުގެ އެހީތެރިކަމާއެކު ރާއްޖޭގެ މަސްވެރިކަމުގެ ދާއިރާއަށް ލިބިފައިވާ ކުރިއެރުންތަކެކެވެ. މީގެއިތުރުން ރާއްޖެއިން އެންމެ ގިނައިން ރޯމަހާއި ހިކިމަހުގެ ބާވަތްތައް އެކްސްޕޯޓްކުރާ އެއް ޤައުމަކީވެސް ޖަޕާނެވެ.\nނިޒާމުގެ ވާހަކައެއް ނެތް، ރައީސް ވިދާޅުވީ ހުރިހާ މެންބަރުންނަށް މަރުހަބާ\nއެމްޑީޕީ އިންތިޚާބަށް ވަރަށް ބޮޑަށް ނުފޫޒު ފޯރުވި: މުސްތަފާ\nއޮކްޓޯބަރ 19, 2019 09:31\nމިނޫން އެހެންކަމެއްނެތް، ގުޅުން ބަދަހިކުރާ ދަތުރާއި އެހީއާއި ފައިސާގެ ބޮޑުއަދަދެއްލިބިއްޖެނަމުގަ ކޮއްމެ ދަތުރެއް ނިމެނީ، ނަމަވެސް ގައުމަށް ވާފައިދާއެއް ނުފެނި ވަޔަށްދަނީ\nއޮކްޓޯބަރ 19, 2019 10:38\nއެއް އަހަރު ތެރޭ ރައީސް ޔާ މިނު ނުކުރެވި އޮތް ކަ މެއް އިބޫ ކާމިޔާބުކޮށްފި އެއް މެގިނަ ދަތުރު ތައް ކުރުން ،\nއޮކްޓޯބަރ 19, 2019 11:24\nތިޔަ ކުރާދަތުރު ތަކުން ފައިދާ ކުރަނީ ގައުމަށްތޯ ނޫނީ ޕާޓީ އަށްތޯ، ގައުމު މިދަނީ ދަށަށް! ކައުންސިލް ވޯޓަށް ފައިސާ! ޢަހަރު ވާއިރު ރައްޔިތުން ނަށް ދިމާވެފައި އެހަރަ މައްސަލަ ތަށް ހުރި ގޮތަށް އެހުރީ! ކިތަށް ދަތުރު ކުރެވިއްޖެބާ! ޢަހަރެމެން ބުރަމަސައްކަތުން ހޯދި ފައިސާ ތަޅާބުރުވަނީ! ޙަވާލު ކުރި މަސްއޫލިއްޔަތު އަދާކުރަނީ ކިހާވަރަކަށްތޯ ބަލަން އިސްކޮށްފަ އެހެރީ ދެބަންދިހާރައެއް!\nއޮކްޓޯބަރ 19, 2019 13:35\nކޮން ތަނެއްގެ ރައީސެއްގެ ދެކަނބަލުންނެއްތަ ޖަޕާނަށް ފުރީ؟ ދިވެހިރާއްޖޭގަ ރައީސަކު ހުންނަކަން ނޭނގޭތީ އަހާލީ.\nއޮކްޓޯބަރ 22, 2019 11:40\nމިއީ ބޮޑުގެރި ބޭރަށް ހިނގާހެން ދަތުރުކުރަން އައި ސަރުކާރެއްތަ، ބަޖެޓް ހުސްވަނީ ދަތުރުތަކަށް ޚަރަދުކޮށް، މިމީހުންގެ ވިސްނުން މިހިރީ މިސަކަރާތެއް ޖަހައި ގައުމު ދޮވެލަން


vnews - ބާސްކެޓް އެސޯސިއޭޝަންގެ ވައިޑީޕީ ކާނިވަލް މިއަދު ފަށައިފި\nބާސްކެޓް އެސޯސިއޭޝަންގެ ވައިޑީޕީ ކާނިވަލް މިއަދު ފަށައިފި\nމޯލްޑިވްސް ބާސްކެޓްބޯލް އެސޯސިއޭޝަނުން އިންތިޒާމްކުރާ ވައިޑީޕީ ކާނިވަލް މިއަދު ހަވީރު ފަށައިފިއެވެ.\nވީ ސްޕޯޓްސްއަށް މައުލޫމާތު ދެމުން އެމްބީއޭގެ އޮފިޝަލަކު ބުނީ ހޮނިހިރު ދުވަހުގެ ނިޔަލަށް ކުރިޔަށްދާ މިފެސްޓިވަލްގައި4އުމުރުފުރާއެއް ވާދަކުރާނެ ކަމަށާއި، އޭގެތެރޭގައި9އަހަރުން ދަށް، 11 އަހަރުން ދަށް، 13 އަހަރުން ދަށް އަދި 16 އަހަރުން ދަށުގެ އުމުރުފުރާގެ ކުދިން ބައިވެރިވާ ކަމަށެވެ.\nވައިޑީޕީއަށް ރަޖިސްޓްރީ ކޮށްފައިވާ ޖުމްލަ 209 ކުދިން މިކާނިވަލްގައި ބައިވެރިވާ ކަމަށާއި، އޭގެތެރޭގައި 117 އަންހެން ކުދިން އަދި 92 ފިރިހެން ކުދިން މިކާނިވަލްގައި ބައިވެރިވާކަމަށް އެމްބީއޭއިން ބުނެއެވެ.\nކުޅިވަރު އެކުވެނި އެތެރޭ ކޯޓުގައި ކުރިޔަށްދާ މިފެސްޓިވަލްގައި އަންހެން ފިރިހެން އެއްކޮށް ޖުމްލަ 23 ޓީމް ބައިވެރިވާއިރު، މިކާނިވަލްގައި ފިރިހެން ބައިން ޖުމްލަ 12 މެޗް ކުޅޭއިރު އަންހެނުންގެ ބައިން 15 މެޗް ކުޅޭނެކަމަށް އެމްބީއޭއިން ބުނެއެވެ.\nލީގް އުސޫލުން ކުރިޔަށްދާ މިކާނިވަލުގައި މިއަދު ޖުމްލަ 8 މެޗް ކުޅެފައި ވެއެވެ.\nމާދަމާވެސް ކާނިވަލްގެ މެޗްތަކެއް ކުޅުމަށް ހަމަޖެހިފައިވާއިރު ހެނދުނު ދަންފަޅީގައި4މެޗް ކުޅޭއިރު މެންދުރުފަހުގެ ދަންފަޅީގައި 11 މެޗް ކުޅޭނެކަމަށް އެމްބީއޭއިން ބުނެއެވެ.


Ras Online - ކުޑަކުއްޖަކު ރޭޕް ކުރުމުގެ ތުހުމަތުގައި އިންޑިއާގެ އެކްޓަރަކު ހައްޔަރުކޮށްފި\nކުޑަކުއްޖަކު ރޭޕް ކުރުމުގެ ތުހުމަތުގައި އިންޑިއާގެ އެކްޓަރަކު ހައްޔަރުކޮށްފި\nމާޝާ މިދުހަތު7ޖޫން 2021 - 9:15\nޕާރލް ވީ ޕޫރީ.\nއިންޑިއާގެ ޓީވީ ސީރީޒްތަކުން އާންމުންގެ ބޮޑު މަގުބޫލުކަމެއް ލިބިފައިވާ ޕާރލް ވީ ޕޫރީ، ކުޑަކުއްޖަކު ރޭޕް ކުރުމުގެ ތުހުމަތުގައި ހައްޔަރުކޮށްފިއެވެ.\nއޭނާ ހައްޔަރުކޮށްފައިވަނީ 2019 ވަނަ އަހަރު، އުމުރުން ފަސް އަހަރުގެ ކުއްޖަކު ރޭޕްކުރުމުގެ ތުހުމަތުގައެވެ. މިމައްސަލަ އަކީ 2019 ވަނަ އަހަރު އެކުޑަކުއްޖާގެ ބައްޕަ ހުށަހަޅާފައިވާ މައްސަލައެއް ކަމަށްވެއެވެ. ނަމަވެސް، މިމައްސަލަ އާއި ގުޅޭ ހެކިތަކެއް ލިބިފައި ނުވުމުން މިމައްސަލައާއި ގުޅިގެން މީގެ ކުރިން އެއްވެސް މީހަކު ހައްޔަރުކޮށްފައި ނުވާކަމަށް އިންޑިއާގެ ފުލުހުން ހާމަކޮށްފައިވެއެވެ.\nމިމައްސަލަ އިތުރަށް ތަހުގީގު ކުރުމަށް ޕާރލް ވީ ޕޫރީގެ ބަންދަށް ވަނީ 14 ދުވަސް ޖަހާފައެވެ. ޕޫރީ ހައްޔަރު ކުރުމާއިއެކު، އޭނާގެ ފޭނުންގެ އިތުރުން، އެކުގައި މަސައްކަތްކޮށްފައިވާ ގިނަ ތަރިންނާއި ޕްރޮޑިއުސަރުންވެސް ދަނީ އޭނާގެ ކުށެއް ނެތް ކަމަށާއި، ދޫކޮށްލުމަށް ގޮވާލަމުންނެވެ. އަދި މިއީ ބަޔަކު އޭނާއަށް ކޮށްފައިވާ ދޮގު ތުހުމަތެއްކަމަށްވެސް އޭނާގެ އެކުވެރިންނާއި ފޭނުން ދަނީ ބުނަމުންނެވެ.\nނަމަވެސް މިމައްސަލަ އާއި ގުޅިގެން އިންޑިއާގެ ފުލުހުން އިއްޔެ ބޭއްވި ނޫސްވެރިންގެ ބައްދަލުވުމެއްގައި، ޕޫރީ ހައްޔަރުކޮށްފައިވަނީ ދޮގު ތުހުމަތެއްގައި ނޫންކަމަށް ފާހަގަކޮށްފައިވެއެވެ. އަދި އޭނާއާއި ދެކޮޅަށް ހެކި ހުރި ކަމަށްވެސް ފުލުހުން ބުނެފައިވެއެވެ.\n2013 ވަނަ އަހަރުން ފެށިގެން އިންޑިއާގެ ޓީވީ ސީރީޒްތަކުން ފެންނަމުންދާ ޕާރލް ވީ ޕޫރީއަށް ގިނަބައެއްގެ ތަރުހީބު ލިބިގެންދިޔައީ 2018 ވަނަ އަހަރު އޭނާ ފެނިގެންދިޔަ ހިންދީ ސީރީޒް ނާގިންގެ ރޯލުންނެވެ. ނާގިން ސީރީޒްގައި އޭނާ ކުޅުނު ރޯލަށް ގިނަ އެވޯޑްތަކެއްވެސް ލިބިފައިވެއެވެ.


SunOnline: Coalition ge verikameh gai raajje in hiley mathee thauleem haasil kureveyne: Ibu\nކޯލިޝަންގެ ވެރިކަމެއްގައި ރާއްޖެއިން ހިލޭ މަތީ ތައުލީމު ހާސިލް ކުރެވޭނެ: އިބޫ\nއައިޝަތު ފަރީޙާ 27 Aug 2018, 22:20\nއިބޫ މިރޭގެ ޖަލްސާގައި ވާހަކަ ދައްކަވަނީ --- ފޮޓޯ: އަންވަރު\nއިދިކޮޅު ކޯލިޝަންގެ ވެރިކަމެއްގައި ރާއްޖެއިން ހިލޭ މަތީ ތައުލީމު ހާސިލް ކުރެވޭނެކަމަށް އިދިކޮޅު ކެންޑިޑޭޓް އިބްރާހިމް މުހައްމަދު ސާލިހް (އިބޫ) ވިދާޅުވެއްޖެއެވެ.\nސްރީލަންކާގައި ދިރިއުޅޭ އިދިކޮޅު ސަޕޯޓަރުންނާ ބައްދަލުކުރައްވައި ވާހަކަ ދައްކަވަމުން އިބޫ މިއަދު ވިދާޅުވީ އެމަނިކުފާނުގެ ވެރިކަމެއްގައި ރާއްޖެއިން މަތީ ތައުލީމު ހާސިލުކުރާ ދަރިވަރުންނަށް ހިލޭ ކިޔެވުމުގެ ފުރުސަތު ދެއްވާނެ ކަމަށެވެ. އަދި ބޭރުގެ ބޭނުން ގައުމަކުން ކިޔެވުމަށް ލޯނުގެ ފުރުސަތުތައް ހުޅުވާލާނެ ކަމަށް އިބޫ ވިދާޅުވިއެވެ. މި ލޯނަކީ އިންޓްރެސްޓު ކުޑަ ދިގު މުއްދަތަކުން ދައްކާގޮތަށް ދޭ ލޯނެއްކަމަށްވެސް އިބޫ ވިދާޅުވިއެވެ.\nމި ޖަލްސާގައި އިބޫ އިތުރަށް ވިދާޅުވީ އާސަންދައިގެ ހިދުމަތް ރާއްޖެއިން ބޭރުގައި ދިރިއުޅޭ ފަރާތްތަކަށްވެސް ފަސޭހަކަމާއެކު ތަފާތެއް ނެތި ލިބޭނެގޮތް ހަމަޖައްސަވާނެ ކަމަށެވެ. އަދި ބޮޑެތި ބަލިތަކަށް ފަރުވާ ހޯދުމަށް ސަލާން ޖެހުން ހުއްޓުވާނެ ކަމަށްވެސް އިބޫ ވިދާޅުވިއެވެ.\nމީގެ އިތުރުން އިދިކޮޅު ވެރިކަމެއްގައި ގަތަރާއި އީރާނާ އެކު އަލުން ގުޅުން ބަދަހިކޮށް ކޮމަންވެލްތާ އަލުން ގުޅުން ގާއިމް ކުރާނެކަމަށް ވެސް އިބޫ ވިދާޅުވިއެވެ. އިންޑިއާ ކަނޑަކީ ދުނިޔޭގެ ސުލްހައަށް މުހިންމު ދައުރެއް އަދާކުރާ ތަނަކަށް ވާއިރު، ރާއްޖޭގެ ހާރިޖީ ސިޔާސަތުތައް ވެސް ބައްޓަން ކުރަން ޖެހޭނީ އިންޑިއާގެ ކަނޑުގެ ސަލާމަތަށް ބިރު ބޮޑުނުވާ ގޮތަށް ކަމަށް އިބޫ ވިދާޅުވިއެވެ. އަދި ވިދާޅުވީ އިންޑިއާ އާއި ލަންކާއާއެކު އޮތް ގުޅުން މިހާރަށްވުރެ ރަނގަޅު ކޮށް އެދެގައުމުގައި ދިރިއުޅޭ ދިވެހީންނަށް ފަސޭހަގޮތްތައް ފަހިކޮށްދެއްވާނެ ކަމަށެވެ.


Salman Aa Eku "Barath" Kulhen Priyanka "Quantico" Dhookohlanee? - Vaguthu\nސަލްމާނާއެކު "ބާރަތު" ކުޅެން ޕްރިޔަންކާ "ކުއަންޓިކޯ" ދޫކޮށްލަނީ؟\nއަލީ އައްބާސް ޑައިރެކްޓުކޮށް ފިރިހެން ލީޑު ރޯލުން ސަލްމާން ޚާނު ފެނިގެންދާ "ބާރަތު" ގައި މަސައްކަތް ކުރުމަށް ޕްރިޔަންކާ ޗޯޕްޅާ "ކުއަންޓިކޯ" ދޫކޮށްލުމަށް ވިސްނަމުންދާކަމަށް ބައެއް ފަރާތްތަކުން ބުނަން ފަށައިފިއެވެ.\nބޮލީވުޑުގެ ޚަބަރުތައް ގެނެސްދޭ މަޝްހޫރު ނޫހެއްކަމުގައިވާ "މިޑް ޑޭ" އިން ބުނެފައިވާ ގޮތުގައި ޕްރިޔަންކާ ހުރީ ބާރަތު ފިލްމުގައި މަސައްކަތް ކުރުމަށް ވަރަށް ބޮޑަށް ބޭނުންވެފައެވެ. އަދި، އޭނާ މިހާރު ފިލްމުގެ ސްކްރިޕްޓުވެސް ކިޔާފައިވާކަމަށްވެސް ބުނެފައިވެއެވެ. އެހެންކަމުން، ކުއަންޓިކޯގެ ހަތަރުވަނަ ސީޒަނުގެ މައްޗަށް ޕްރިޔަންކާ މި ފިލްމު ނެގުން އެކަށީގެންވާކަމަށް އެފަރާތުން ބުނެފައިވެއެވެ.\nމިޑް ޑޭ އިން އިތުރަށް ބުނެފައިވާ ގޮތުގައި 10 އަހަރު ފަހުން އަލުން ސަލްމާނާ އެކު މަސައްކަތް ކުރަން ލިބުމަކީވެސް ޕީސީ މި ފިލްމު ނަގާނެކަމަށް ބެލެވޭ އެއް ސަބަބެވެ. އެހެންނަމަވެސް، އޭނާ އަދި މިކަމަށް ގޮތެއް ނިންމާފައި ނުވާކަމަށްވެސް އެނޫހުން ބުނެފައިވެއެވެ.\nއެނޫހަށް މައުލޫމާތު ދީފައިވާ މަސްދަރަކުން ބުނެފައިވާ ގޮތުގައި ކުއަންޓިކޯ އިތުރު ސީޒަނަކަށް ދެމިގެން ގޮސްފިނަމަ، ބެލުންތެރިންގެ މެދުގައި އެސީރީޒް އަށް އޮންނަ މަޤުބޫލުކަން ކުޑަވެދާނެކަމަށް ޕީސީ ޤަބޫލުކުރެއެވެ. އަދި އެކަން ބިނާވެގެންދާނީ މި ފެށުނު އޭޕްރީލު މަހުގެ 26 ވަނަ ދުވަހު ދައްކަން ފަށާ ކުއަންޓިކޯގެ ތިންވަނަ ސީޒަނަށް ލިބޭ ކާމިޔާބަކުންކަމަށްވެސް ބުނެފައިވެއެވެ.\nކުއަންޓިކޯ އިން ހޮލީވުޑަށް ތަޢާރަފްވި ޕީސީ ވަނީ "ބޭވޮޗް" އިންވެސް ފެނިގެންގޮސްފައެވެ. އެހެންނަމަވެސް، ދެން އޭނާ ބޭނުންވަނީ އަނެއްކާވެސް ބޮލީވުޑު ފިލްމެއް ކުޅެންކަމަށް އެތައް ބަޔަކު ބުނެއެވެ.\nއޭޕްރީލް 1, 2018 21:34\nމާބޮޑަށް އިނގިރޭސި ވެގަނެގެން ފަރަންޖީން ފަދައިން އޮރިޔާމުން އުޅެގެން ވަކި ކޮންކަމެއްބާއޭ!


ޝަން ހިން ސްކޮޔަރ - ވިކިޕީޑިއާ\nޝަން ހިން ސްކޮޔަރ\nޗައިނާގެ ދެކުނުގެ ގުއާންޑޮން ޕްރޮވިންސްގެ ވެރިރަށް ޝެން ޒެންގައި ހުންނަ ޝަން ހިން ސްކޮޔަރ އަކީ ދުނިޔޭގެ9ވަނަ އަށް އެންމެ އުސްޢިމާރާތުގެ އިތުރުން ޗައިނާގެ5ވަނަ އަށް އެންމެ އުސް ޢިމާރާތެވެ. އެތަން ބިނާކޮށް ނިމުނު އިރު އެތަނަކީ ޗައިނާގެ އެންމެ އުސް ޢިމާރަތްކަމުގައި ވިއެވެ. ނަމަވެސް 1996 ވަނަ އަހަރު ސީ.އައި.ޓީ.ސީ ޕްލާޒާ ބިނާކޮށް ނިމުމުން ޗައިނާގެ އެންމެ އުސް ޢމާރާތުގެ ޝަރަފް ޝަން ހިން ސްކޮޔަރ އަށް ގެއްލުނެވެ.\nކޮންކްރީޓުން ބިނާކޮށްފައިވާ ޝަން ހިން ސްކޮޔަރ ބިނާކުރަން ފުރަތަމަ ފެށި އިރު އެތަނުގެ މަސައްކަތް ދިޔައީ ވަރަށް ހަލިުވިކަމާއެކުގައެވެ. އެގޮތުން ފުރަތަމަ9ދުވަހުގެ ތެރޭގައި ދުވާލަކަށް4ފަންގިފިލާގެ ކޮންކްރީޓް މަސައްކަތް ނިންމަމުން ދިޔައެެވެ. އުސްމިނުގައި 1260 ފޫޓު ( 325 މީޓަރު ) ހުންނަ ޝިންހަން ސްކޮޔަރގައި ހުންނަނީ 69 ފަންގިފިލައެވެ.\nޢިމާރާތުގެ ބޭރު ޒީނަތްތެރިކުރުމަށް މުޅިންވެސް ބިއްލޫރި ބޭނުންކޮށްފައިވާ ޝަން ހިން ސްކޮޔަރގެ މައި ޓަވަރުގެ ގާތްގަނޑަކަށް ހުރިހާ ފަންގިފިލައެއް ބޭނުންކުރަމުންދަނީ އޮފީސްތައް ހިންގުމަށެވެ. ނަމަވެސް އެޢިމާރާތުގައިވާ 35 ފަންގިފިލާގެ މައްޗަށް އެކުލެބޭ އެނެކްސްގައި ހުންނަނީ އެޕާޓްމަންޓްތަކާއި5ފަންގިފިލާގެ މައްޗަށް އެެކުލެވޭ ޝޮޕިން އާކޭޑެއްގެ އިތުރުން ޕާކިންގ ލޮޓެކެވެ.\nޝަން ހިން ސްކޮޔަރގައި ހުންނަ ޝޮޕިންގ އާކޭޑަށް ޒިޔާރަތްކުރާމީހުންގެ ފަސޭހައަށްޓަކައި އެތަނުގައި4އެސްކަލޭޓަރ ސެޓް ހުރެއެވެ. އަދި އޭގެ ިތުރުން5ޕެސެންޖަރ ލިފްޓާއި2ސަރވިސް ލިފްޓް ހުރެއެވެ. 4900 އަކަމީޓަރުގެ ފްލޯ އޭރިއާއެއް އޮންނަ މި ޢިމާރާތުގެ އެންމެ މަތީބައިގައި ވަނީ މެރީޑިއަން ވިއު ސެންޓަރގެ ނަންދީފައިވާ އޮބްޒަރވޭޝަން ޑެކެކެވެ.\n1993 ވަނަ އަހަރު ބިނާކުރަން ފަށައި 1996 ވަނަ އަހަރު މަސައްކަތް މުޅިން ނިންމާލި ޝަންހިން ސްކޮޔަރ ފަރުމާކުރީ ޢިމާރާތް ފަރުމާކުރުމުގެ ދާއިރާއިން ޗައިނާގައި މަޝްހޫރުކަން ހޯދާފައިވާ ކުންފުންޏެއްކަމަށްވާ ކޭ. ވައި .ޗެއުން ޑިޒަައިން ކުންފުނިންނެވެ.\nޗައިނާގެ ޘަޤާފީ ކުލަތައް ވެސް ކޮންމެވެސް ވަރަކަށް ހިމަނައިގެން ފަރުމާކޮށްފައިވާ ޝަންހިން ސްކޮޔަރ ފަރުމާކޮށްފައިވަނީ ޒަމާނީ ތަރައްޤީވެސް ރަމްޒުކޮށްދޭ ފަދަ ގޮތަކަށެވެ. މިޢިމާރާތުގެ އުސްކަމާއި ރީތިކަމުން ޝެންޒެން ސިޓީ ފާހަގަކޮށްދޭ ނިޝާނެއްކަމުގައި މިހާރު ވެފައިވަނީވެސް މިތަނެވެ.\nޝެންޒެން ސިޓީއަކީ 1970ގެ އަހަރުތަކުގެ ކުރިން ކުޑަކުޑަ މަސްވެރި އަވަށް ގަނޑެއްގެ ގޮތުގައި ފާހަގަކުރެވުނު ރަށެކެވެ. ނަމަވެސް ބޭރުގެ އިންވެސްޓަރުންނަށް އެރަށް ހުޅުވާލުމުގެ ނަތީޖާއެއްގެ ގޮތުން މިހާރު އެއީ ޗައިނާގެ ސިޓީތަކުގެ ތެރެއިން ފާހަގަކޮށްލެވޭ ފަދަ ކުރިއެރުންތަކެއް ލިބިފައިވާ ސިޓީއެކެވެ. އެރަށުގައި ފެކްޓްރީތަކާއި ޢިމާރާތްތައް ބިނާކުރުމަށް ބޭރުގެ އިންވެސްޓަރުން 30 ބިލިޔަން ޑޮލަރަށްވުރެ ގިނަ ފައިސާ އިންވެސްޓްކޮށްފައިވެއެވެ.


Nasheed Athuge3Ingiyyeh Ge Harakaiy Kuda - Vaguthu\n2 މަސް ކުރިން ( ޖޫން 25, 2021 )\nރައީސް މުހައްމަދު ނަޝީދުގެ ކަނާއަތުގެ ތިން އިނގިއްޔެއްގެ ހަރަކާތް ވަރަށް ކުޑަ ކަަމަށް އެމްޑީޕީގެ "މެއި ހައެއް ކޮމެޓީ" ގެ މުގައްރިރު ހަސަން އަފީފް ވިދާޅުވެއްޖެ އެވެ.\nނަޝީދަށް ދިން ހަމަލާގެ ތަހްގީގު ކުރިއަށްދާ ގޮތް ބެލުމަށް އުފައްދާފައިވާ ކޮމެޓީގެ މަސައްކަތްތަކާއި ގުޅޭ މައުލޫމާތު އެމްޑީޕީގެ ގައުމީ މަޖިލީހަށް ދިނުމުގެ ގޮތުން ރޭ ގައުމީ މަޖިލިސް ޖަލްސާގައި ވާހަކަ ދައްކަވަމުން ހަސަން އަފީފް ވިދާޅުވީ ނަޝީދަށް ފޯނުން އިއްޔެ ގުޅުއްވައިގެން އެމަނިކުފާނުގެ ހާލުކޮޅު އޮޅުންފިލުއްވެވި ކަމަށެވެ.\nނަޝީދުގެ ވައަތުގެ އޮޅަނބޮށީގެ ހަރަކާތުގެ %50 ހުއްޓިފައިވާ ކަމަށާއި އަދި ކަނާއަތުގެ ތިން އިނގިއްޔެއްގެ ހަރަކާތް ވަރަށް ކުޑަ ކަމަށް ނަޝީދާއި ހަވާލާދެއްވާ އަފީފް ވިދާޅުވިއެވެ.\n"ރައީސް ވިދާޅުވީ ވާތު އުޅަނބޮށީގެ ހަރަކާތް މިވަގުތު ގާތްގަނޑަކަށް %50 އޭ ކުރަނީ. ދެން ކަނާތުގެ ތިން އިނގިލި ވަރަށް ބޮޑަށް އައްސިވެފައިވާ ކަމަށް. އެތިން އިނގިލީގެ ހަރަކާތް ހުރީ ގާތްގަނޑަކަށް %10 ގައި ކަމަށް ވިދާޅުވި. ހަށިގަނޑުގެ ބޭރުފުށުން ލިބުނު އަނިޔާތަކުގެ ތެރެއިން ފައިގަ ހުރި ފާރުގަނޑެއް އަދި ނުހިކި ހުރި ކަމަށް ވިދާޅުވި." އަފީފް ވިދާޅުވިއެވެ.\nކޮމެޓީގެ މަސައްކަތްތަކުގެ މައުލޫމާތު ގައުމީ މަޖިލިސް މެންބަރުންނާއި ހިއްސާ ކުރައްވަމުން އަފީފް ވިދާޅުވީ އެކޮމެޓީން ވަރަށް ގިނަ އިދާރާތަކާއި ބައްދަލުކުރަން އެދިފައި ވީނަމަވެސް އަދި ބައްދަލު ކުރެވުނީ މަޖިލީހުގެ 241 ކޮމެޓީއާއި އެކަނި ކަމަށެވެ.\n241 ކޮމެޓީގެ މަސައްކަތްތައް ކުރިއަށް ދަނީ ވަަރަށް ޕްރޮފެޝަނަލްކޮށް ކަަމަށް ވިދާޅުވެ އަފީފް ވަނީ ކޮމެޓީގެ މަސައްކަތަށް ތައުރީފު ކުރައްވާފައެވެ. އަފީފް ވިދާޅުވީ ކޮމެޓީގައި މަޖިލީހުގައި ތަމްސީލު ކުރައްވާ ހުރިހާ ޕާޓީތަކެއްގެ މެންބަރުން ބައިވެރިވެވަޑައިގަންނަވާ ކަމަށާ އެ ހުރިހާ މެންބަރުންވެސް ވަރަށް އިހުލާސްތެރިކަމާއެކު މަސައްކަތް ކުރައްވާ ކަމަށެވެ.\n241 ކޮމެޓީން 49 ބޭފުޅަކާ ބައްދަލުކޮށްފައިވާ ކަމަށާއި 81 ބައްދަލުވުން ބާއްވަވާ 151 ގަޑިއިރު ކޮމެޓީގެ މަސައްކަތަށް ހޭދަކޮށްފައިވާ ކަމަށާއި އަދި ނުރަސްމީކޮށް އެތައް ވަގުތެއް ކޮމެޓީގެ މަސައްކަތަށް ހޭދަކޮށްފައިވާ ކަމަށް އަފީފް ވިދާޅުވިއެވެ.\nމަޖިލީހުގެ 241 ކޮމެޓީން ކުރިއަށް ގެންދާ އިންކްއަރީގެ ރިޕޯޓް އެކުލަވާލުމުގެ މަސައްކަތް މިހާރު ވަނީ ފަށާފައެވެ. އަންނަ ހަފްތާގައި އެމަސައްކަތް ނިމޭނެ ކަމަށް ކޮމެޓީން ވަނީ ލަފާކޮށްފައެވެ.\nޖޫން 25, 2021 09:24\nގިނަ ގިނައިން ﷲ އަށް ޙަމްދު ކުރާށެވެ.!\nޖޫން 25, 2021 09:41\nގެޓް ވެލް ސޫން ބްރޯ.\nޖޫން 25, 2021 10:14\nޢުމުރުން ދުވަސްވާ ވަރަކަށް ހަރަކާތް ކުޑަވަމުންދާނީ.\nޖޫން 25, 2021 11:59\nކިހާ ބޮޑުކަމެއް ދެން މަރުވެގެން ދިރުނީއެއް ނޫންތަ އޭނާ ކާކުހޭ ފަންޑުކުރީ ކޮބާހޭ ކޮބާހޭ އެމީހުން ކޮބާހޭ\nޖޫން 25, 2021 10:39\nހުސްފޭކު މީހިނންގެ ސަމާލުކަން ހޯދަން ސްޓަންޓް ޖައްސަނީ\nޖޫން 25, 2021 10:40\nޒިކު ރުތަސްބީހަނުކިޔާތީކަމަށްވެދާނެ ؟\nޖޫން 25, 2021 10:41\nހަރަކާތްކުޑަ އިނގިލިތައް ބުރިކޮށްލުމުން ތިޔަކަން ރަނގަނޅު ކުރެވޭނެ.\nޖޫން 25, 2021 10:59\nތިބޭޭފުޅާ ދައްކާ ވާހަކައެއް ނެއް ގަބޫލް ކުރެވޭކައް، ދެން ތިކަން ތިހެން އޮތްނަމަ އަވަސް ޝިފާއަކައް އެދެން.....\nޖޫން 25, 2021 11:31\nތިކަމަށް ފަރުވާ ހޯދަންޏާ ދާންވީ ، ތުޅާދޫ ދާއިރާގެ މެންބަރު ކުލިނިކަށް އެތަނުން ތިކަމަށް ފަރުވާ ލިބޭނެ\nދުލުގެ ހަރަކާތް އަދި ކުޑައެއް ނުވެއެއްނު. ގައުމަށް ޖެހިފައި އޮތް ކަމަކުން އަދި ސަލާމަތްވި ކަމަކަށް ބެލުމުގެ ޖާގައެއް ނެތް.\nޖޫން 25, 2021 12:20\nނަޝީދުގެ އިނގިލި އެއީ ވަކި ހާއްސަ އެއްޗަކުން އުފެދިފަ ހުރި އިނގިއްޔެއްތަ....އޭނައަށްވުރެ ނިކަމެތި ކިތެއް މީހުން ތޯ މިގައމުގަ ބޭސް ނުކުރެވިފަ ތިބީ....އޭނަ ގެ ވާހަކަ ދައްކާ ކަށް ޖާގައެއްނެތް\nޖޫން 25, 2021 12:30\nއެމްޑީޕީގެ "މެއި ހައެއް ކޮމެޓީ" ގެ މުގައްރިރު ހަސަން އަފީފް ނުސީދާކޮށް މި ވިދާޅުވަނީ ނަޝީދަށް މަޖުލީހުގައި މަސައްކަތްދެން ނުކުރެވޭނެކަމަށާއި ރީތިކޮށްއިސްތިއުފާ ދެއްވުމަށްފަހު ދުރަށްވަޑައިގަތުމަށް.\nޖޫން 25, 2021 12:40\nއަލްހަމްދުﷲހި! ﷲހަށް ހަމްދުކުރި، އަލްމާނިއްޔަތުގެ މުނިކާފަ ، މި އިސްލާމީ ދައުލަތަށް މިޖައްސާ ތުރާވެރިކަމުން މިރާއްޖެ ސަލާމަތް ކުރައްވާށި! އާމިން\nޖޫން 25, 2021 12:47\nއަނގަ މަސައްކަތް ކުރެޔެއްނު އެހެންވީމަ އޯކޭ ވާނެ ބުރޯ ދެރަނުވޭ.\nޖޫން 25, 2021 13:40\nނަސީބެއްނު ހުރިހާ އިނގިއްޔަކަށް ތިހެން ނުވިކަން.\nއަވަސް ޝިފާ ހިތްތަކުގެ ރައީސަށް\nޖޫން 25, 2021 14:02\nއެމްމެހާ ޙަމްދެއް މިލްކުވެ ވޮޑިގެންވަނީ ޢަލަމްތަކުގެ ވެރި ﷲ އަށެވެ.\nޖޫން 25, 2021 14:32\nޢުމުރުން ދުވަސް ވީމަ ޒަކަރު ގެ ހަރަކާތް ވެސް ލަސްވެ ކުޑަ ވެ. ޢަވަހަށް ނިމޭ. ރައްޔިތުން މުހައްމަދު ނަށީދު ގެ ހުރިހާ ކަމަކާ ޖާމިނު ވާކަށް ނުޖެހޭ.\nމާދަން ބުނެފާނެ ލަކުނު ހުރިތަން ތަނުގަ އިސްތަށި ނުފަޅައޭ!\nޖޫން 25, 2021 14:34\nގޮނޑިދުއްވީމަ ތިޔައިގިލި ހަރަކާތްކުރާނެއެވެ. ވަރަށްސަލާމް\nޖޫން 25, 2021 14:41\nއަޅޭ! އެންމެ ތިން އިނގިލިތަ؟ ރައްޔިތުން މަގު ފުރައްދާ، ބައި ބައިކޮށް، އިންޑިޔާގެ އަޅުވެތި ކަމަށް ވައްޓާލަން މަސައްކަތް ކުރާ އިނބިލީސް.\nޖޫން 25, 2021 15:36\nގިނައިން ޔޯޔޯ ކުޅުނީނަ ރަނގަޅުވާކަމަށް ވަނީ\nޖޫން 25, 2021 21:34\nރައީސް ނަޝީދަށް އިންސާފު ލިބެންޖެހޭ\nއެމަނިކުފާނަށް ވަނީ ބޭއިންސާފުން އަނިޔާ ލިބިފައި\nޖޫން 26, 2021 10:06\nއުޅަބޮށި، ކަނާތް، ތިން އިންގިލި މިވަރަށް ކިޔާދެވުން އިރު ކީއްވެބާ ކޮން އިންގިލި ތަކެއްކަން ނުބުނެވުނީ؟ ކަނާތު ޝަހާދަތް އިންގިލި ނުކުރޭ ތަ؟ ނަމާދެއް ކުރި ނަމަ ގައިމް ޝަހާދަތް އިންގިލި ހަރަކާތް ކުރާނެ.


Raees Laam ah vadhaigannavanee\nރައީސް ލ އަތޮޅަށް ވަޑައިގަންނަވަނީ\nލ. ގަމުގައި ބޭއްވި އެމްޑީޕީގެ ވޯކްޝޮޕްގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ --\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ލ އަތޮޅަށް ވަޑައިގަތުމަށް ހަމަޖެހިއްޖެ އެވެ.\nރައީސް ލ އަތޮޅަށް ވަޑައިގަންނަވަނީ އަންނަ ބުރާސްފަތި ދުވަހުއެވެ. އެ ދުވަހު ހަވީރު ރައީސް ލ އަށް ވަޑައިގަންނަވަނީ ގަމު ރީޖަނަލް ހޮސްޕިޓަލްގައި ސީޓީ ސްކޭންގެ ހިދުމަތް ފައްޓަވައި ދެއްވުމަށާއި ގަމު ތިން އަވަށުގެ ކަރަންޓް އެއް ވިއުގައަކުން ގުޅާލުމާއި ގަމު ޒޯން ސްޓޭޑިއަމް ހުޅުވުމުގެ ރަސްމިއްޔާތުގައި ބައިވެރިވެވަޑައިގަތުމަށެވެ.\nމިއީ ކޮވިޑް-19 އިގެ ތެރޭގައި މީހުން ދިރިއުޅޭ ރަށަކަށް ރައީސް ކުރައްވާ ދެވަނަ ދަތުރުފުޅެވެ. އެންމެ ފުރަތަމަ އެމަނިކުފާނު ވަޑައިގެންނެވީ ހޯރަފުއްޓަށެވެ. އެއީ އެ ރަށު އެއާޕޯޓް ހުޅުވުމުގެ ރަސްމިއްޔާތަށެވެ. އޭގެ ފަހުން ޅ. މާފިލާފުށްޓާއި ފެލިވަރަށްވެސް ވަޑައިގެންފައިވެއެވެ.\nރައީސްގެ މި ދަތުރުފުޅާއި ގުޅޭގޮތުން ރައީސް އޮފީހުން ރަސްމީކޮށް މައުލޫމާތު އާންމުކޮށްފައެއް ނުވެއެވެ. ނަމަވެސް ގަމުގައި އޮންނަ ރަސްމިއްޔާތަށް ތައްޔާރުވުމުގެ މަސައްކަތް ގަމު ކައުންސިލް އިދާރާއިން ވަނީ ފަށާފައެވެ. އެ ރަސްމިއްޔާތުގައި ބައިވެރިވުމަށް ވީހާވެސް ގިނަ ދަރިވަރުން ނެރެދިނުމަށް އެދި ގަމުގައި ހުންނަ ހަމަދު ބިން ހަލީފާ ސުކޫލުގެ ޕްރިންސިޕަލަށް، ގަމު ކައުންސިލްގެ ރައީސް ފޮނުވާފައިވާ ސިޓީއެއް ވަނީ ސޯޝަލް މީޑިއާފައި އާންމުވެފައެވެ. އެ ކަމާއި ގުޅިގެން އިދިކޮޅުގެ ފާޑުކިޔުން ވަނީ ސަރުކާރަށް އަމާޒުވެފައެވެ. މި ސަރުކާރުގައި އިސްކޮށް ތިއްބެވި ބޭފުޅުން އިދިކޮޅުގައި ތިއްބެވި ދުވަސްވަރު ރައީސް ޔާމީންގެ ސަރުކާރުން ބޭއްވި ޖަލްސާތަކަށް މަޖުބޫރު ކޮށްގެން ސުކޫލް ކުދިން ނެރުވާ ކަމަށް ބުނެ ވަރަށް ބޮޑަށް ފާޑުކިޔެވެ.\nމީގެ ދެ ހަފްތާއެއްހާ ދުވަސް ކުރިން ނާއިބް ރައީސްވެސް ވަނީ ލާމަށް ވަޑައިގެންފައެވެ.\nރައީސް އިބްރާހިމް މުހައްމަދު ސޯލިހު ލ. ގަން\nދަތުރުފަތުރަށް ރައީސް ހެޔޮ ބަދަލު ގެންނަވާނެ: ވިސާމް\nރައީސް ސޯލިހް، ގަމަށް ވަޑައިގެންފި\nއެމްޑީޕީގެ ހިންގުން ލާމަރުކަޒު ކުރާނަން: ރައީސް


vnews - Kolhufushee gai Futsal adhi Volley mubaaraatheh fashaifi\nކޮޅުފުށީގައި ފުޓްސަލް އަދި ވޮލީ މުބާރާތެއް ފަށައިފި\nކޭއީސީ ފުޓްސަލް ޗެލެންޖުގެ ތެރެއިން ----\nމ. ކޮޅުފުށީ އެކުވެރި ކްލަބުން އިންތިޒާމުކޮށްގެން އެ ރަށުގައި ފުޓްސަލް އަދި ވޮލީބޯޅަ މުބާރާތެއް ފަށައިފި އެވެ.\nހަތަރުވަނަ ކޭއީސީ ފުޓްސަލް ޗެލެންޖުގެ ކުޅުން އިއްޔެ ފެށިއިރު، މިއަހަރު މުބާރާތް ކުޅެނީ ކޮޅުފުށީ އެކުވެރި ކްލަބުން އަލަށް ހެދި ފުޓްސަލް ދަނޑުގައެވެ. ފުޓްސަލް މުބާރާތާއި ވޮލީބޯޅަ މުބާރާތްވެސް ހުޅުއްވާދެއްވީ މުލަކު ދާއިރާގެ މެމްބަރު އިބްރާހީމް ނަސީރެވެ.\nމިއަހަރުގެ ފުޓްސަލް މުބާރާތުގައި7ޓީމެއް ވާދަކުރެއެވެ. އެއީ ޓީމު ޔުނިކު، އެފްސީ ހަބޭސް، ޓައިޓަންސް އެފްސީ، އެފްސީ އަމީގޯސް، އެފްސީ ރިވެންޖާސް، ޖަޒީރާ އެފްސީ އަދި އެފްއެފްސީ އެވެ. މުބާރާތުގެ ކުޅުން ކުރިއަށްދަނީ ދެ ގްރޫޕަކަށް ބަހާލައިގެންނެވެ. ގްރޫޕް ސްޓޭޖުގެ ކުޅުމަށްފަހު، ކޮންމެ ގްރޫޕަކުންވެސް އެންމެ މޮޅު ދެ ޓީމު ސެމީ ފައިނަލަށް ދަތުރުކުރާއިރު، މުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މި މަހުގެ 13 ވަނަ ދުވަހު އެވެ.\nކޭއީސީ ވޮލީބޯލް ޗެލެންޖުގެ ތެރެއިން ----\nހަތަރުވަނަ ކޭއީސީ ވޮލީބޯލް ޗެލެންޖުގެ ކުޅުންވެސް އިއްޔެ ފެށިއިރު، މިއަހަރުގެ މުބާރާތުގައި3ޓީމު ވާދަކުރެއެވެ. އަންހެން ބޭފުޅުންނަށް އަމާޒުކޮށްގެން ބާއްވާ ވޮލީބޯޅަ މުބާރާތުގައި ވާދަކުރާ ޓީމުތަކަކީ ބްލޮކާސް، ރީޔުނިއަން އަދި ޓީމު އެކަތަ އެވެ. ވޮލީ މުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މި މަހުގެ 13 ވަނަ ދުވަހު އެވެ.


Malaysia Ah Dhaan Beynunvaa Dhivehi Dharivarunnah Khaahssa Flight Eh Baahvanee - Vaguthu\n1 އަހަރު ކުރިން ( ޖުލައި 27, 2020 )\nމެލޭޝިއާގައި ކިޔަވާ ދިވެހި ދަރިވަރުންގެ ތެރެއިން ރާއްޖޭގައި މިވަގުތު ތިބި ދަރިވަރުންނަށް ހާއްސަކޮށްގެން ފްލައިޓެއް ބާއްވަން ނިންމައިފިއެވެ.\nމި ފްލައިޓު ބާއްވަނީ އޭސް ޓްރެވަލްސް އިންނެވެ. މި ފްލައިޓު ބާއްވާނީ އަންނަ މަހުގެ 17ވަނަ ދުވަހުއެވެ. ފްލައިޓާއި ގުޅޭ އިތުރު މައުލޫމާތު އޮޅުން ފިލުވުމަށް އޭސް ޓްރެވަލަސްގެ ފޯނު ނަންބަރު 3336886 ނުވަތަ 7931334 އިން ލިބޭނެއެވެ.\nމި ފްލައިޓުން މެލޭޝިޔާގައި ތިބި ދިވެހިންގެ ތެރެއިން އެނބުރި ރާއްޖެ އަންނަން ބޭނުންވާ ފަރާތްތަކަށް އެ ފުރުސަތު ވެސް އޮންނާނެއެވެ.\nކޮވިޑް-19 އާއި ގުޅިގެން މީގެކުރިންވެސް މެލޭޝިޔާގައި ތިބި ގިނަ އަދަދެއްގެ ދިވެހިން ވަނީ އެނބުރި ރާއްޖެ އައިސްފައެވެ. އެ މީހުން ގެނެސްފައި ވަނީ ގައުމީ އެއާލައިން މޯލްޑިވިއަންގެ އެހީތެރިކަމާއި އެކުގައެވެ. ރާއްޖެއަށް އެނބުރި އައިސްފައިވާ ދަރިވަރުންގެ ތެރޭގައި މެލޭޝިޔާގައި ކިޔަވާ ދަރިވަރުންވެސް ހިމެނެއެވެ.\nއަދި އެ ގައުމުގައި ތިބި ދިވެހިންނަށް އާއިލާތަކުގެ ފަރާތުން ތަކެތި ފޮނުވަން ބޭނުންވި ފަރާތްތަކަށް އެ ފުރުސަތުވެސް މީގެކުރިން ވަނީ ފަހި ކޮށްދީފައެވެ.\nމެލޭޝިޔާގައި ކޮވިޑް-19 ފެތުރުމުން އެގައުމުން ވަނީ އެގައުމުގެ ސްކޫލުތަކާއި ކޮލެޖު އަދި ޔުނިވާސިޓީތައް ބަންދު ކޮށްފައެވެ. އަދި ޔުނިވާސިޓިތަކުގައި ކިޔަވާ ދެމުން ދިޔައީ އޮންލައިންކޮށެވެ. ނަމަވެސް ބައެއް ޔުނިވާސިޓީތަކުން ވަނީ ކޮންމެހެން ޔުނިވާސިޓީޓަކަށް ގޮސް ކިޔަވައި ދޭންޖެހޭ މާއްދާތަކަށް ދަރިވަރުން ޔުނިވާސިޓީއަށް އަންނަން ޖެހޭނެ ކަމަށް ބުނެފައެވެ.\nމެލޭޝިޔާ އަށް ދިޔަ ނަމަވެސް އެގައުމުގެ ސަރުކާރުން ވެސް ވަނީ އެގައުމަށް އެތެރެވާ ކިޔަވާ ކުދިން 14 ދުވަހަށް ކަރަންޓީންވާން ޖެހޭނެ ކަމަށް ބުނެފައެވެ. އެގައުމުގެ ބޯޑަރު އަދިވެސް ވަނީ ބަންދުކޮށްފައެވެ. އެގައުމުގެ ބޯޑަރު ހުޅުވާލާނީ އަންނަ މަހުއެވެ.\nކޮވިޑް ޖެހިގެން މެލޭޝިއާއިން އިތުރު 330 މީހަކު މަރުވެއްޖެ\nޖުލައި 27, 2020 16:43\nއަޅުގަނޑު ވެސް ކިއަވަނީ މެލޭޝިއާގަ... ޔުނިވަރސިޓީން އަންގާފަ ވަނީ މުޅި މިއަހަރު ކިއަވައިދޭނީ އޮންލައިންކޮށް ކަމަށް.... މެލޭޝިއާއަށް އަބުރާ ދާން ޖެހޭނީ މިއަންނަ އަހަރުގެ ސެމިސްޓަރ އަށް ކަމަށް..\nޖުލައި 27, 2020 17:45\n590 ޑޮލަރަށް އެއްކޮޅު ތިކެޓްވިއްކަނީ އަދި އެވެސް ދައްކަންޖެހެނީ ޑޮލަރުން! ކޮވިޑާހެދި މީސްތަކުން ފަހީރުވެފަތިއްބަ މިކަހަ ދަނޑިވަޅުބަލާފައި ބޮޑުފައިދާގަނޑެނަގަން މިވިސްނަނީ. ސަރުކާރުގެ ދޯހަޅި ސިޔާސަތުގެ ސަބަބުން ރައްޔިތުން އިތުރަށް ހަނާ މިވަނީ!!


SunOnline: Tharahgeege mashroou thah hingeyni ruhgas nagaigen: Memberun\nތަރައްގީގެ މަޝްރޫއުތައް ހިންގޭނީ ރުއްގަސް ނަގައިގެން: މެމްބަރުން\nފާތިމަތު ސައީދު 09 Nov 2019, 09:48\nކޮމަންޑޫ ދާއިރާ މެމްބަރު ހުސެއިން ވަހީދު އާއި ހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ\nރާއްޖޭގެ ރަށްރަށުގައި ތަރައްގީގެ މަޝްރޫއުތަައް ހިންގަން ބިން ހުސްކުރަން ބޭނުންވާނަމަ ޖެހޭނީ ރުއްގަސް ނަގަން ކަމަށް ރައްޔިތުންގެ މަޖިލީހުގެ ބައެއް މެމްބަރުން ވިދާޅުވެއްޖެ އެވެ.\nރާއްޖޭގައި މީހުން ދިރިއުޅޭ ރަށްރަށުންނާއި، ފަޅުރަށްރަށުންނާއި، އަދި އެކި ބޭނުންތަކަށް ދޫކުރެވިފައިވާ ރަށްރަށުން ރުއްގަސް ނަގައިގެން ގެންދާ މައްސަލާގައި ކެންދޫ ދާއިރާގެ މެމްބަރު އަލީ ހުސައިން ވަނީ މަޖިލީހަށް ގަރާރެއް ހުށަހަޅުއްވާފަ އެވެ. އެގަރާރުގެ ބަހުސް މަރުހަލާ މިދިއަ ހަފްތާގައި މަޖިލީހުގައި ވަނީ ކުރިއަށް ގެންގޮސްފަ އެވެ.\nމިދިޔަ ހޯމަ ދުވަހުގެ މަޖިލީހުގެ ޖަލްސާގައި އެ ގަރާރަށް ބަހުސް ކުރަމުން ހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ ވިދާޅުވީ ތަރައްގީއަށް ހުރަސް އަޅާ ބަޔަކަށް ވާން ބޭނުން ނުވާ ކަމަށެވެ. އަދި ތަރައްގީގެ ޕްރޮޖެކްޓެއް ރުއްގަސް ނުކަނޑާ ނުހިންގޭނެ ކަމަށާއި، ފުޓުބޯޅަ ދަނޑެއް އަޅަން ވިޔަސް ވޮލީ ކޯޓެއް އަޅަން ވިސްޔަސް އެޅޭނީ ހަމަ ރުށްގަސް ކަނޑައިގެން ކަމަށް އަބްދުލްޣަފޫރު ވިދާޅުވި އެވެ.\n"އަޅުގަނޑުގެ ދާއިރާގައި ވެސް ހަމަ ފުޓްބޯޅަދަނޑެއް އަޅަން ވެއްޖެއްޔާ ހަމަ ރުއްގަސް ނަގަންޖެހެނީ. ނެތް ނުނަގާ ހަމަ އެންމެ ބިންކޮޅެއް ވެސް ހުހަށް އޮތް. އަޅުގަނޑުމެން ތަރައްޤީގެ ވާހަކަ ދައްކާއިރު، ތަރައްޤީއަށް އަޅުގަނޑުމެން ހުރަސްއަޅާ ބަޔަކަށް ވެސް ވެގެންނު ވާނެ. އެހެންކަމުން، ރުއްގަސް ނަގަންޖެހޭ ހާލަތެއްގައި ރުއްގަސް ނަގަންޖެހޭނެ. ނަގައިގެން އެކަން ކުރެވޭނީ." ހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ ވިދާޅުވި އެވެ.\nއޭނާ ވިދާޅުވީ މީގެ ކުރިންވެސް ތަރައްގީގެ ޕްރޮޖެކްޓްތައް ހިންގަން ރުށް ނެގި ކަމަށެވެ. ނަމަވެސް އޭރު އެ ރުށްތައް ގެންގޮސް އަންދާލާކަން ފާހަގަކޮށް އަބްދުލްޣަފޫރު ވިދާޅުވީ މިހާރު އެގޮތަށް ނަގާ ރުށްތައް ގެންގޮސް އެހެން ތަންތަނުގައި ޖަހަމުންދާ ކަމަށެވެ. ތަންތަނުން ނަގާ ރުށްގަސް ގެންގޮސް އެހެން ތަންތަނުގައި އިންދީމަ އެކަމުގެ ފައިދާ ކުރާ ކަމަށް ޣަފޫރު ވިދާޅުވި އެވެ.\nއެއްވެސް ސަބަބެއް ނެތި ރަށްރަށުން ރުށްގަސް ނަގައިގެން ވިއްކައި ހަދައިގެން ނުވާނެ ކަމަށް އަބްދުލްޣަފޫރު ގަބޫލުކުރެ އެވެ. އެކަމަކު ތަރައްގީގެ މަޝްރޫއުތަކަށް ބިން ސާފު ކުރުމަށް ރުށްގަސް ނަގައިގެން ގެންގޮސް ހުސް ބިމެއްގައި އިންދުމަކީ މައްސަލައެއް ނޫން ކަމަށް އޭނާ ވިދާޅުވި އެވެ.\n"އަޅުގަނޑު ވެސް ގަބޫލުކުރަން، އެއްވެސް ސަބަބެއް ނެތި ރަށްރަށުގައި ރުއްގަސް ވިއްކައިގެންނުވާނެ. އެހެންނަމަވެސް، އަޅުގަނޑުމެން ހިންގާ ތަރައްޤީގެ މަޝްރޫޢުތައް ހިންގުމުގައި ބޭނުންވާ ބިން ސާފުކުރަންޖެހުނީމާ އެ ބިމުގައި ހުރި ރުއް ގަސް ގެންގޮސް، ހިއްކާފައި އޮތް ރަށެއްގައި ނުވަތަ އެހެން ރަށެއްގައި އެ ގަސް އިންދައި ހެދުމަކީ އޭގެ ޒާތުގައި ހަމަ އެއްވެސް މައްސަލައެއް ހުރި ކަމެއް ނޫން" މެމްބަރު އަބްދުލްޣަފޫރު ވިދާޅުވި އެވެ.\nކޮމަންޑޫ ދާއިރާގެ މެމްބަރު ހުސައިން ވަހީދު ވިދާޅުވީ މެމްބަރު އަލީ ހުސައިން އެ ގަރާރު ހުށަހެޅުއްވީ ބަލަންވީ ވަރަށް ނުބަލާ ކަމަށެވެ. މިހާރު ތަރައްގީގެ ޕްރޮޖެކްޓްތަކުގެ ސްޕީޑް ބާރުވެ ވަރަށް ގިނަ ޕްރޮޖެކްޓްތައް ރަށްރަށުގައި ހިންގަން ޖެހޭ ކަމަށް ވަހީދު ވިދާޅުވި އެވެ. އަދި ވިދާޅުވީ ތަރައްގީގެ މަޝްރޫއުތައް ހިންގާ ނަމަ ރުއްގަސް ނަގަން މަޖުބޫރުވާ ކަމަށެވެ.\n"މިސާލަކަށް، މަގެއް ހެދުން އެއީ ހަމަ މީހުން ދިރިއުޅޭ ރަށެއްގައި އާބާދީ ދެ ހާސް، ދެ ހާސް ފަސް ސަތޭކައަށް އަރައިގެންދާއިރު ކުރަންޖެހޭ ކަމެއް." ކޮމަންޑޫ ދާއިރާގެ މެމްބަރު ހުސައިން ވަހީދު ވިދާޅުވި އެވެ.\n"އަޅުގަނޑު ހަމަޔަގީނުން ވެސް ގަބޫލުކުރަނީ އެއީ ރާއްޖޭގެ ރަށެއް ކަމަށް ވަންޏާ ރާއްޖޭގެ\nއެއް ރަށުން އަނެއް ރަށަށް ރުއްގަސް ގެންގޮސް ބަދަލުކުރުމަކީ އެއީ ހަމަ އެއްވެސް މައްސަލައެއް ނޫން." ކޮމަންޑޫ ދާއިރާގެ މެމްބަރު ހުސައިން ވަހީދު\nބައެއް ރަށްރަށުގައި ރުށް ގިނަ ވެގެން ރުށްހެދޭނެ ޖާގަ ނެތުމަކީ މައްސަލައެއް ކަމަށް ވަހީދު ވިދާޅުވި އެވެ. އޭނާ ގޮވާލީ ކައިރި ކައިރީ ހެދިފައި ހުރި ރުއްތަށް ނަގާފައި ރުށް ހެދޭނެ ޖާގަ ހޯދައިދޭން އެންވަޔަރަމެންޓަލް ޕްރޮޓެކްޝަން އެޖެންސީއިން މަސައްކަތް ކުރުމަށެވެ.\n"ރުއް ދަނޑު ދަނޑުގައި ރުއްތައް 10 އަކަފޫޓުގައި ފަންސާސް ، ފަސް ދޮޅަސް ރުއް އެބަހެދޭ. ރުއްތައް އެ އޮތީ ނެހެދެވިފައި ބައެއް ހިސާބުތަކުގައި." ވަހީދު ވިދާޅުވި އެވެ.\nމެމްބަރު އަލީ ހުސައިން މަޖިލީހަށް ހުށަހެޅި ގަރާރުގައި ބުނެފައިވަނީ ވޭތުވެދިޔަ ހަތަރު އަހަރެއްހާ ދުވަހުގެ ތެރޭގައި ރާއްޖޭގެ ރަށްރަށުން ރުއްގަސް ނަގައިގެން ތަރައްގީ ކުރަމުން އަންނަ ރިސޯޓުތަކަށް ގެންދާ މައްސަލަ ވަރަށް ސީރިއަސް ހާލަތަކަށް ގޮސްފައިވާ ކަމަށެވެ. އަދި އަދި ރަށްރަށުގައި އެކި ކަހަލަ ތަރައްގީގެ މަޝްރޫއުތައް ހިންގުމަށް ކަމަށް ބުނެ، ރުއްގަސް މުލުން ލުހެގެން ގެންދިއުން އާއްމު ކަމަކަށް ވެފައިވާ ކަމަށްވެސް ގަރާރުގައި ވަނީ ބުނެފަ އެވެ.\nރާއްޖޭގެ މީހުން ދިރުއުޅޭ ރަށްރަށުންނާއި، ފަޅުރަށްތަކުންނާއި އަދި އެކި ބޭނުންތަކަށް ދޫކުރެވިފައިވާ ރަށްރަށުން ފުޅާ\nދާއިރާއެއްގައި ރުއް ގަސް ނަގައިގެން ގެންދާތީ އެކަން މިހާރުން މިހާރަށް ހުއްޓާލުމަށާއި، ހުއްޓުވުމަށް މަޖިލީހަށް ކުރެވެން ހުރި ހުރިހާ ކަމެއް ކުރުމަށް އެ ގަރާރުގައި ވަނީ ގޮވާލާފަ އެވެ.\nމެމްބަރު އަލީ ހުސައިން\nމެމްބަރު އަބްދުލްގަފޫރު މޫސާ (ގަޕޯ)\nޔާމީން މިނިވަން ކުރުމަށް ހުށަހެޅި ގަރާރު އަނބުރާ ގެންގޮސްފި\nރިޔާސީ ކޮމިޝަންތަކާ ގުޅޭ މައްސަލަ ދެ ކޮމެޓީ އަކަށް\nވަގުތީ ސަރުކާރެއްގެ ބަހުސް ހޫނުވެއްޖެ


މިއަދު ކަރަންޓީނުން6މީހަކު ޕޮޒިޓިވް ވެއްޖެ – Mikal News\nރޭ ބޭއްވި ފުވައްމުލައް ސިޓީ އީއޯސީ އިން ބޭއްވި 15 ވަނަ ޕްރެސް\nފުވައްމުލައް ސިޓީ ކަރަންޓީނުން މިއަދު6މީހަކު ކޮވިޑް-19 އަށް ޕޮޒިޓިވްވެއްޖެއެވެ. މިއީ ހަވްސްބޯޓާއި ގުޅިގެން ޕޮޒިޓިވް ވި މީހުންގެ ކޮންޓެކްޓްސްގެ ގޮތުން ކަރަންޓީނުކުރެވިފައިވާ އުޖާލާބޯޓުން ޕޮޒިޓިވް ވި6މީހެކެވެ. މިފަހަރުގެ ފުރަތަމަ ދުވަހުގެ ރޭންޑަމް ސާމަޕލަިންގެ 50 މީހުންގެ ނަތީޖާވެސް ވަނީ ނެގަޓިވް ވެފައެވެ.\nމިއަދު6މީހުން ޕޮޒިޓިވްވި ކަމުގައި ވިޔަސް އެއީ ކޮމިއުނީޓި ތެރެއިން ބައްޔަށް ޕޮޒިޓިވް ވީ ބައެއް ނޫން ކަމަށް ވެފައި އެއީ ކަރަންޓިނުގަިއ ތިބި ބަޔަކަށްވެ، އެމީހުންގެ އެއްވެސް ކޮންޓެއްޓެއް ހުރިކަން މިހާތަނަށް އެނގިފައި ނުވާކަމަށް މިރޭ ބޭއްވި ފުވައްމުލައް ސިޓީ އީއޯސީ ނިއުސް ބްރީފިންގައި ހާމަކުރެއްވިއެވެ. ވުމާއެކު މިއީ ރަށުގައި ބަލި އިތުރަށް އޮތްކަމަށް ބެލެވޭނެ ޕޮޒިޓިވް ކޭސްތަކެއް ނޫނެވެ.\nފުވައްމުލައް ސިޓީ ކޮވިޑް-19 އަޕްޑޭޓްސް 25 ފެބްރުއަރީ 2021. ފުވައްމުލައް ސިޓީ އޯއީސީ\nފުވައްމުލައް ސިޓީއިން މިއަދު ޕޮޒިޓިވްވި6މީހުންނާއެކު މިހާރު ޖުމްލަ 45 ބައްޔަށް ޕޮޒިޓިވް ވީއެވެ. މިއަދު އިތުރު2މީހަކު ބަލިން ރަނގަޅުވެފައި ވުމުން މިހާރު ބަލިން ރަނގަޅުވި ޖުމްލައަކީ 19 އެވެ. އަދި އެކްޓިވް ކޭސްގެ ގޮތުގައި ފުވައްމުލައް ސިޓީގައި ތިބީ 25 މީހުންނެވެ. އެކްޓިވް ކޭސްގެ ބަލީގެ އެކަކު ވަނީ އައްޑޫ ސިޓީއަށް ބަދަލުކުރެވިފައެވެ.\nމޮނިޓަރިން ހާލަތާއި ގުޅިގެން ފުވައްމުލައް ސިޓީގައި އަޅާފައިވާ ފިޔަވަޅުތަކުގެ މުއްދަތު މާދަމާ ރެއަށް ހަމަވާނެއެވެ. ނަމަވެސް އެފިޔަވަޅުތަކާއި މެދު އަދި އެޗްޕީއޭއީން ގޮތެއް ނުނިންމައެވެ. މިވަގުތު މާލޭ އެޗްއޯސީގެ ދެ ބޭފުޅަކު ފުވައްމުލަކަށް ވަޑައިގެން ހާލަތު ބައްލަވަމުން އެބަގެންދަވައެވެ.\nފުވައްމުލައް ސިޓީގެ މޮނިޓަރިން ޙާލަތުން ނެގޭނީ މިހާރު ނަގަމުން ދާ ރޭންޑަމް ސާމަޕަލްތަކުގެ ނަތީޖާ އަންނަ ގޮތަކުން ކަމަށް މީޑިއާ ބްރީފިންގައި ވަނީ ފާހަގަ ކުރައްވާފައެވެ.\nމިރޭ ކުރިއަށްދިޔަ ފުވައްމުލައް ސިޓީ އީއޯސީގެ 15 ވަނަ މީޑިއާ ބްރީފިންގައި ފުވައްމުލަކު ހޮސްޕިޓަލުގެ ފަރާތުން ބައިވެރިވީ ފުވައްމުލަކު ހޮސްޕިޓަލުގެ މެނޭޖަރު އަހުމަދު ސައީދުއެވެ. އަދި ފުވައްމުލައް ސިޓީ ކައުންސިލުގެ ފަރާތުން ބައިވެރިވީ ޑީޖީ އަހުމަދު ނިޖާހު އާއި ޑިރެކްޓަރ އަލީ މަސީހު އެވެ.\nއިން ބޭއްވި 15 ވަނަ ޕްރެސް، 25 ފެބްރުއަރީ 2021\nމިހާތަނަށް ފުވައްމުލަކު ހޮސްޕިޓަލުން ޖުމްލަ 5423 ސާމްޕަލް ނަގާފައިވާ އިރު، މިއަދު ނެގި ޖުމްލަ ސާމްޕަލްގެ އަދަދަކީ 225 އެވެ. ޓެސްޓް ނުކުރެވޭ 638 ސާމްޕަލް ހުރިއިރު މިއަދު ނަތިޖާ ލިބުނީ 66 ސާމްޕަލެއްގެ އެވެ.\nމިއަދު ވެސް ރޭމްޑަމް ސާމްޕަލްގެ 200 ނަގާފައިވާކަމަށް ފުވައްމުލަކު ހޮސްޕިޓަލުގެ ފަރާތުން އަހުމަދު ސައީދު ހާމަކުރެއްވިއެވެ.\nމިއަދުގެ 225 ސާމްޕަލް ބެހިގެން ދަނީ:\nފްލޫ ކްލިނިކް 6\nކޮންޓެކްޓް ގެ 2\nހޯމްކަރަންޓީނުގެ0ސާމްޕަލް\nރޭންޑަމް ސާމަޕަލިންގެ 200 އެވެ.\nއާއްމުންގެ ފަރާތުން އަންނަނީ ފުވައްމުލަކު ހޮސްޕިޓަލަށާއި އީއޯސީއަށ ތަފާތު ގޮތްގޮތުން އެހީތެރިވަމުން.\nމިއަދު ވެކްސިން ޖެހިފައި ވަނީ 396 މީހުންނަށެވެ. އެއީ:\n45 އަހަރުން މަތީގެ 250،\n30-45 އަހަރާއި ދެމެދުގެ ހައިރިސްކް 133\nކުރީސަފުގެ މަސައްކަތް ތެރިން 6،\nދާންމަތިވެފައިވާ0އަދި\nއެހެނިހެން މީހުން7އެވެ.\nމިހާތަނަށް ފުވައްމުލައް ސިޓީއިން ވެކްސިން ޖެހިފައި ވަނީ ޖުމްލަ 1984 މީހަކަށެވެ. މިއަދާއި ހަމަޔަށް ފުވައްމުލައް ސިޓީއަށް ލިބިފައި ވަނީ ވެކްސިންގެ3ބެޗުން 2320 ޑޯޒް އެވެ. އެއީ ފުރަތަމަ ބެޗްގައި 380، ދެވަނަ ބެޗްގައި 940 އަދި3ވަނަ ބެޗްގައި 1000 އެވެ.\nމިއަދަކީ މިހާތަނަ ށްއެންމެ ގިނަ މީހުންނަށް ވެކްސިން ޖެހުނު ދުވަހެވެ. މިހާރު ވެކްސިން ޖަހަނީ 45 އަހަރުން މަތީގެ އެންމެންނާއި 35 އހަރުން މަތީގެ ހައިރިސްކް މިހުންގެ އިތުރުން ފްރޮންޓްލައިނާސް އަށެވެ.\nވެކްސިން ޖެހުން؛ މިއަދު 25 ފެބްރުއަރީ 2021 ގައި 396 މީހަކަށް ވެކްސިން ޖަހާފައިވޭ\nވެކްސިން ޖެހުމުގައި އަދިވެސް ހަމަހަމަކަމާއި އިންސާފު ގެއްލިގެންދާކަމަށް ބުނެ އާއްމުންގެ ފާޑުކިޔުންތައް އަމަޒުވެއެވެ. ފުވައމްުލަކު ހޮސްޕިތަލުން ހާމަކުރައްވަނީ އެހެން ބައެއްފަހަރު ދިމާވަނީ ވެކްސިން ޖަހަން ކަނޑައެޅިފައިވާ އުމުރު ފުރައިގެ މީހުން ހާޒިރުވެފައި ނެތުމުން އެވަގުތަކުން ހުސްކުރަން ޖެހޭ ވެކްސިން ފުޅިއެއްގައި ހިމެނޭ ބާކީ ބައި ހުސްކުރުމުގެ ގޮތުން ޖަހާ މަދު މީހެއް ކަމަށެވެ.\nއެގޮތުން މިއަދު އެހެންނިހެން ބައިގައި ވެކްސިން ޖެހިފައިވަނީ އެނެމް7މީހުންނަށް ކަމަށް ވުމުން ފުވައްމުލަކު ހޮސްޕިޓަލުގެ ބަހުގައި ބުރަދަނެއް ހުރިކަން ސާބިތުކޮށްދެއެވެ. އެންމެންނަށް ވެސް ވެކްސިން ޖެހެނެ ކަމަށާއި މިވަގުތަސް އުމުރުފުރާތަކެއް ކަނޑައަޅައިގެން ޖަހަން ނިންމާފައި ވަނީ ވެކްސިން ޖެހުމުގެ ކަންތައްތައް ވަކި އުސޫލެއްގެ ދަށުން މެނޭޖުކޯސްގެން ކުރިޔަށް ގެންދިއުމަށް ކަމަށް ފުވައްމުލަކު ހޮސްޕިޓަލުގެ މެނޭޖަރު އަހުމަދު ސައީދު ވިދާޅުވިއެވެ.\nއެޗްޕީއޭގެ އުސޫލާއި ޚިލާފުވެގެން 18 މީހަކު ޖޫރިމާނާ ކޮށްފައި ވާކަމަށާއި ހޮމްކަރަންޓިނުގެ އުސޫލާއި ޚިލާފުވެގެން ިއތުރު2މީހަކު ޖޫރިމައިނާ ކުރެވިފައިވާކަމަށް މިރޭގެ މީޑިއާ ބްރީފިްނގައި މައުލޫމާތު ދެއްވިއެވެ.\nގުޅުންހުރި މައުލޫތައް:ކޮވިޑް19, ވެކްސިން ދިނުން، ކޯވިޑް19


Fullaa eh Kaiveneege maa bondi kaalaifi\nކައިވެނީ މާބޮނޑި ފުއްލާއެއް ކާލައިފި\nކައިވެނި ޕާޓީތަކަށް ދައުވަތު ނުދޭ މީހުން ވަނުމަކީ ކައިވެނިކުރި ދެ މީހުންނަށާއި މެހެމާނުންނަށް ވެސް މާ ހިތްހަމަޖެހޭ ކަމަކަށް ނުވެ އެވެ. ނަމަވެސް އެމެރިކާގެ މިޗިގަންގައި އަލަށް ކައިވެނިކުރި ދެ ޒުވާނެއްގެ ކައިވެނީގެ ފޮޓޯތައް ވައިރަލް ވުމުން އެމީހުންނަށް ވެސް ވަރަށް މަޖާ ކަމަކަށް ވިއެވެ.\nމޯގަން އާއި މޫކް މެކްލޭ ބޭނުންވީ އެމިހުންގެ ހަޔާތުގައި އައި އެންމެ ޚާއްސަ ދުވަހުގެ ހަނދާންތައް ގިނަ ޒަމާންތަކަކަށް ދެމި ހުންނާނެ ގޮތަކަށް ރައްކާ ކުރާށެވެ. އެހެންވެ ކައިވެނީގެ ރަސްމިއްޔާތުތައް ހިނގަމުންދިޔަ ވަގުތުގެ ރީތި އަދި ރޮމެންޓިކް ފޮޓޯތައް އެމީހުން ދިޔައީ ނަގަމުންނެވެ. ފޮޓޯ ނަގަމުން ގޮސް ހާމައަށް އޮތް ތަނުގައި ފޮޓޯ ނެގުމުގެ ޚިޔާލު އެމީހުންގެ ފޮޓޯގްރާފަރު ދިނެވެ. ބޭރަށް ނުކުތުމުން ފޮޓޯތަކަށް "ބޮން" އަޅާފާނެ ކަމަކަށް އޭރު އެމީހުންނެއް ހިޔެއް ނުކުރެ އެވެ. އެ ފޮޓޯތަކަށް "ބޮން އެޅީ" އިންސާނެއް ނޫނެވެ. އެހިސާބުގައި އުޅުނު ފުއްލާ އެކެވެ.\nމި މީހުންގެ ކައިވެނީގައި ބައިވެރިވުމުގެ އިތުރުން އަންހެންމީހާގެ އަތުގައި އޮތް މާބޮނޑިއަކަށް މީރު ކާއެއްޗެއް ކަމަށް ހިތައި އެ ވެސް މި ފުއްލާ ވަނީ ކާލާފަ އެވެ. މިވަގުތު ނަގާފައިވާ ފޮޓޯތަކާއި ވީޑިއޯތަކުން ފެންނަ ގޮތުގައި ފުއްލާ އެއްގޮތަކަށް ވެސް އެތާ ތިބި މީހުން ދެކެ ބިރެއް ނުގަނެ އެވެ. އޭގެ ބަދަލުގައި އޭތި ހަމަޖެހިލައިގެން ގޮސް މާބޮނޑި ވެސް ކާލަން މަސައްކަތް ފެށީ އެވެ.\nކައިވެނީގެ އިންތިޒާމްތައް ހަމަޖައްސާފައިވާ ތަނުގައި އޮންނަނީ ވަރަށް ބޮޑު ދަނޑެކެވެ. ފުއްލާ އުޅުނީ އެ ދަނޑުގަ އެވެ. މޯގަން އާއި ލޫކް އެ ދަނޑަށް ދިޔައީ އައުޓްޑޯގައި ރީތި ފޮޓޯތަކެއް ނެގުމަށެވެ.\nއާއްމުކޮށް މިފަދަ ކައިވެނި ތަކުގައި ކައިވެނިކުރާ އަންހެންމީހާ ގެންގުޅޭ މާބޮނޑި އެންމެ ފަހު ވަގުތު ވައިގެ ތެރެއަށް ހޫރާލަ އެވެ. އަދި އެ މާބޮނޑި ހިފޭ މީހާއަކީ ދެން އެންމެ އަވަހަށް ކައިވެނި ކުރާ މީހާ ކަމުގައި ގަބޫލުކުރެ އެވެ.\nނަމަވެސް މިފަހަރު އެގޮތަށް މާބޮނޑި އެއްލޭ ގޮތެއް ނުވި އެވެ. މާބޮނޑި ވައިގައި އޮއްވާ ފުއްލާ ގޮސް އޭތި އަތުލައިގެން ނޮޅާ ހުސްކޮށްލީ އެވެ.\n"އަހަރެމެންނަށް ކުރެވުނުހާ ވެސް ކަމަކީ މާބޮނޑި ފުއްލާ އަށް ކާލަން ދިނުން،" މޯގަން ބުންޏެވެ.\nމިއީ މި ފުއްލާ މިގޮތަށް ލޯބީގެ ޖޯޑުތަކެއް އުނދަގޫކުރި ފުރަތަމަ ފަހަރެއް ނޫނެވެ. ދަނޑު ތެރޭގައި އާއްމުކޮށް ދިރިއުޅޭ މި ފުއްލާ މީގެ ކުރިން ވަނީ އެހިސާބުގަނޑުގައި އެންގޭޖްމަންޓް ރަސްމިއްޔާތެއް ބޭއްވި ދެ ލޯބިވެރިއެއްގެ ފޮޓޯތައް ކާލާފަ އެވެ. އަދި ބީޗްގައި އޮތް ޕްރޮޕޯސްކުރުމުގެ ވަގުތުކޮޅަކަށް ވެސް މީތީގެ އުނދަގޫ ފޯރި އެވެ.


ފަހާ މީހާޔާއި އޭނާ ފެހި ހެދުން\nފުރަތަމަ ޞަފްޙާislamic storyފަހާ މީހާޔާއި އޭނާ ފެހި ހެދުން\nAruzam 4:43 PM\nއެއްޒަމާނެއްގައި އުޅުނު ފަހާމީހެކެވެ. މީނާގެ މަސައްކަތަކީ ފެހުމެވެ. އެއްދުވަހަކު މިފަހާމީހާގެ ގާތަށް މީހަކު ހެދުމެއް ފައްސަންވެގެން އަޔެވެ. އަދި މިހެދުން ވަރަށް ފުރިހަމައަށް ފަހައިދިނުމަށް އެދުނެވެ. ފަހާމީހާ އޭނާ އަށްވީ އެންމެ މަތީ ދަރަޖައަކަށް ހެދުން ވީހާވެސް ރަނގަޅަށް ފެހުމަށް މަސައްކަތްކުރަމުން ދިޔައެވެ. އަދި ހެދުން ނިންމައިފިއެވެ.\nހެދުން ފެއްސި މީހާ ހެދުން ބަލާއަތުވެއްޖެއެވެ. އަދި ހެދުންފެނިފައި ވަރަށް އުފާވިއެވެ. ނަމަވެސް ހެދުން ހިފައިގެން ދިޔަ ދުވަސް ނޫން އަނެއްދުވަހު ހެދުން ހިފައިގެން އަތުވެއްޖެއެވެ. އަދި ބުންޏެވެ. މިހެދުމުގައި މިޔަނި އެވެނި އުނިކަމެއް އެބަހުއްޓެވެ.\nފަހާ މީހާ އޭނާއާއި ދިމާއަށް ބަލަލިއެވެ. އަދި ފަހާމީހާ ރޯންފަށައިފިއެވެ.\nހެދުން ފެއްސިމީހާ: އަހަރެން އެހެންބުނީ ތިބާ ދެރަކުރާކަށެއްނޫން. ހެދުން ހަމަވަރަށް ފުރިހަމަ. އެކަމަކު ހަމަ އެވާހަކަ ބުނެލަން ވެގެން.\nފަހާމީހާ: އަހަރެން މިރޮނީއަކީ އެހެންވެގެންނެއް ނޫނެވެ. އަހަރެން މިރޮނީ އަހަރެން ތިޔަހެދުން ފެހުމަށް އަހަރެންނަށް ވީ އެންމެރަނގަޅަށް މަސައްކަތްކުރުމުންވެސް ތިޔަހެދުމުގައި އަޢިބުހުރީމައެވެ. އެހެންވެ އަހަރެންނަށް ރޮވުނީ އަހަރެންގެ ވެރިރައްބު އެންގެވި އަމަލުތައް އަހަރެންނަށް ވީ އެންމެ ރަނގަޅަކަށް އަހަރެންގެ މުޅި ޢުމުރުގައި ކުރަމުންދާ އިރުގައި އެޢަމަލުތަކުގައި ޢައިބުތައް ހުންނާނެ ވަރު ވިސްނާލެވުނީމައެވެ.\nއޭ ލޯބިވާ އަޚާއެވެ. އަދި އުޚުތާއެވެ. ތިބާ ކުރައްވާ ކޮންމެ އަމަލެއް މިފަހާމީހާ ފަދައިން ކުރާށެވެ. އޭރުން\nހެޔޮކަމަށް އުއްމީދުކޮށް އަދި ކުރެވުނު ކަންކަމާއި މެދު ބިރުވެތިވުމަކީ މުއުމިނުންގެ ސިފައެކެވެ.\nﷲ ސުބުޙާނަހޫ ވަތަޢާލާ ތިބާގެ ފާފަ ފުއްސަވާނެކަމާމެދުގައި ޝައްކެއްނެތެވެ.\nإِنَّ اللَّـهَ يُحِبُّ التَّوَّابِينَ وَيُحِبُّ الْمُتَطَهِّرِ‌ينَ ﴿٢٢٢﴾\nހަމަކަށަވަރުން ﷲ ސުބުޙާނަހޫ ވަތަޢާލާއީ ގިނަގިނައިން ތައުބާވާ މީހުންދެކި ލޯބިވޮޑީގެންވާ އަދި ގިނަގިނައިން ތޯހިރުވެ އުޅޭ މީހުންދެކެ ލޯބިވެވޮޑިގެންވާ އިލާހެވެ.\nމަސްދަރު: ޣަރާއިބުލް ޤަޞަޞް ޑރ. އަޙުމަދު ބިން ސާލިމް


މެދުމިނަކީ ޢަދުލުވެރިވުމެވެ. ހައްދުގެ ތެރެއަށް ވަނުމެވެ. އަދި ހައްދު ފަހަނައަޅައިވެސް ނުދިޔުމެވެ. – DhiSalafiyyah\nމެދުމިނަކީ ޢަދުލުވެރިވުމެވެ. ހައްދުގެ ތެރެއަށް ވަނުމެވެ. އަދި ހައްދު ފަހަނައަޅައިވެސް ނުދިޔުމެވެ.\n23/12/2011 އިސްލާމީ އުއްމަތް, ޢާންމު ލިޔުންއަލް އަޚް ބިލާލް ޢަބްދުއްސައްތާރު\nﷲ ތަޢާލާ އެއިލާހުގެ އަޅުތަކުންގެ ގާތައް ހަމަ އެމީހުންގެ ތެރެއިން ރަސޫލުން ފޮނުއްވާފައިވަނީ، އެއިލާހުގެ ޝަރީޢަތް އެ އަޅުތަކުންނާއި ހަމައަށް ފޯރުކޮށްދިނުމަށެވެ. އެއީ އެއިލާހު ރުހިވޮޑިގެންފައިވާ ޝަރީޢަތެވެ. އެއީ ބިންމަތީގައި އަޅުތަކުން ތަންފީޒުކުރުން ވާޖިބުވެގެންވާ ހަމައެކަނި ޝަރީޢަތެވެ. އެއީ އެންމެ ހެޔޮވެގެންވާ ޝަރީޢަތެވެ. އެ ޝަރީޢަތް ތަންފީޒުނުކުރާހައި ހިނދަކު އަމާންކަން ނާންނެ ޝަރީޢަތެކެވެ. އަދި ކިއެއްހެއްޔެވެ! ޝަރީޢަތާއި ބަޔަކު އެއްކިބާވެއްޖެކަމުގައި ވާނަމަ ، އެބަޔަކަށް ހުރީ ނާމާންކަމާއި ބިރުވެރިކަމެވެ. އެއީ ﷲ ގެ ޢަދުއްވުން އެންމެ ބިރުގަންނަ ޝަރީޢަތެވެ. ﷲ ތަޢާލާގެ ވަޙީބަސްފުޅުގައި ވެއެވެ. ” …الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَ‌ضِيتُ لَكُمُ الْإِسْلَامَ دِينًا ۚ …﴿٣﴾ ” سورة المائدة މާނަ : ” މިއަދު، ތިޔަބައިމީހުންގެ ދީން، ތިޔަބައިމީހުންނަށް ތިމަންރަސްކަލާނގެ ފުރިހަމަކޮށްދެއްވައިފީމެވެ. އަދި ތިމަންރަސްކަލާނގެ ނިޢުމަތް، ތިޔަބައިމީހުންގެ މައްޗަށް ތިމަންރަސްކަލާނގެ ފުރިހަމަކޮށްދެއްވައިފީމެވެ. އަދި އިސްލާމުދީން ތިޔަބައިމީހުންނަށް ދީނެއްކަމުގައި، ތިމަންރަސްކަލާނގެ ރުހިވޮޑިގެންފީމެވެ.” އެހެން އާޔަތެއްގައި އެއިލާހު ވަޙީކުރައްވާފައި ވެއެވެ. ” فَمَن تَبِعَ هُدَايَ فَلَا خَوْفٌ عَلَيْهِمْ وَلَا هُمْ يَحْزَنُونَ ﴿٣٨﴾ ” سورة البقرة މާނަ : ” ތިމަންރަސްކަލާނގެ ތެދުމަގާ ތަބަޢުވެއްޖެ ބަޔަކަށް އެއްވެސް ބިރެއްނެތެވެ. އަދި އެއުރެންނީ، ހިތާމަކުރާނޭ ބަޔަކު ކަމުގައިވެސް ނުމެވޭމެއެވެ. “\nކޮންމެ މީހަކަށްވެސް އެމީހަކު ބޭނުންވާ ގޮތަކަށް ޝަރީޢަތްތައް ހަދައިގެން ޢަމަލުކުރަންޖެހޭ އުސޭލެއް އޮތްނަމަ ، ރަސޫލުން ފޮނުއްވުމުގެ ބޭނުމެއްނެތެވެ. އެހެން ނަމަވެސް ، އިންސާނުން ޚަލްޤުކުރެއްވުމުގެ ކުރީންވެސް އެއިންސާނާގެ ޙާލަތު އެންމެ މޮޅަށް ދެނެވޮޑިގަންނަވާ ، އަދި ކާއިނާތުގެ ޙާލަތާއި ، ވެފައިވާ ކަންކަމާއި ، ވާނޭ ކަންކަމާއި ، ޙާލަތުބަދަލުވެގެން އަންނާނެގޮތާއި ހުރިހާ ޒަމާނެއްގައި މީސްތަކުންގެ ވިސްނުމާއި ފިކުރު ހުންނާނޭގޮތް މޮޅަށް ދެނެވޮޑިގެންވާ ، ﷲ ތަބާރަކަވަތަޢާލާ ވަނީ ، އިންސާނުން ބިންމަތީގައި ތަންފީޒުކުރުމަށް އެއިލާހުގެ ހަޟްރަތުން ފުރިހަމަވެގެންވާ ޝަރީޢަތެއް ބާވައިލައްވާފައެވެ. އެންމެހައި ޒަމާނަކަށް އެކަށީގެންވާ ޝަރީޢަތެކެވެ. ކިތައްމެ ކުޑަކަމެއްވިޔަސް އަދި ކިތައްމެ ބޮޑުކަމެއްވިޔަސް އެ ޝަރީޢަތުގައި ނުހިމެނި ނުވެއެވެ.\nމި ޝަރީޢަތުގެ ދިފާޢުގައި އަޅުގަނޑުމެންގެ އެތައް އަޖުދާދުންނެއް ވަނީ އެބައިމީހުންގެ ފުރާނަ ދުއްވާލާފައެވެ. މި ޝަރީޢަތުގެ ޙައްޤުގައި ދުނިޔޭގެ ދިރިއުޅުން ފަހަތައް ޖައްސާލާފައެވެ. އާޚިރަތުގެ ދިރިއުޅުން އިސްކޮށް ، އެ ޝަރީޢަތާއި ދެކޮޅަށް ނުކުންނަ ކޮންމެ ނަފްސެއް ހަމަބިމަށް ތިރިކޮށްފައެވެ. އެހެނީ މިޝަރީއަތަކީ ހަތް އުޑުމަތިން ކާއިނާތުގެ މިލްކުވެރި އިލާހު ބާވައި ލެއްވި ޝަރީޢަތެވެ. މި ޝަރީޢަތުގެ މައްޗަށް އިސްކުރެވޭނޭ އެއްވެސް ގާނޫނޭއް ނޯންނާނެއެވެ. އެއްވެސް ޤަވައިދެއް ނޯންނާނެއެވެ. ޝެއިހުލް އިސްލާމް ، އަލް މުޖައްދިދު މުޙައްމަދު ބުން ސުލައިމާނު އައްތަމީމިއްޔު(ރަޙިމަހުﷲ)، އިސްލާމްކަން ގެއްލޭ ކަންތައްތައް ބަޔާންކުރައްވަމުން5ވަނަ ކަމަކަށް ލިޔުއްވާފައިވެއެވެ. ( ރަސޫލުﷲ ޞައްލަﷲ ޢަލައިހި ވަސައްލަމަ ގެންނެވި ޝަރީޢަތަށްވުރެ އެހެން ޝަރީޢަތެއް މާ ފުރިހަމަވެގެންވާކަމަށް ޤަބޫލުކޮށްފިމީހާއާއި ، އަދި ރަސޫލުﷲ ޞައްލަﷲ ޢަލައިހި ވަސައްލަމަގެ ޙުކުމުގެ މައްޗަށް ޠާޣޫތުންގެ ޙުކުމު އިސްކުރާ ފަދައިން އެކަލޭގެފާނުގެ ޙުކުމަށްވުރެ އެހެން ޙުކުމެއް ރަނގަޅުވެގެން ވާކަމަށް ޤަބޫލުކޮށްފި މީހާއަކީ ކުފުރުވެފައިވާ މީހެކެވެ. ) އަދި6ވަނަ ކަމަކަށް ވިދާޅުވެފައިވެއެވެ. ( ރަސޫލުﷲ ޞައްލަﷲ ޢަލައިހި ވަސައްލަމަ ގެނެސްދެއްވި ކަމަކާއިމެދު މީހަކު ރުޅި އަންނަކަމުގައި ވާނަމަ އެއީ ، އޭނާ އެކަމަށް ޢަމަލު ކުރިކަމުގައި ވިޔަސް ، ކާފިރުވާނޭކަމެކެވެ. ) މިހުންނަނީ ވަރައް ނުރައްކާތެރި ކަންކަމެވެ. އެހެންކަމުން އަޅުގަނޑުމެން ޕޯޑިއަމް ތަކުގައާއި ތަފާތު ހަފްލާތަކުގައި ދައްކާ ވާހަކަތަކުގައިވެސް ، ވާހަކަ ދެއްކުމުގެ ކުރިން ވިސްނާ ފިކުރުކުރުމަށްފަހު ، މިދެކެއްނީ ކިހާވަރެއްގެ ވާހަކައެއްތޯ ބަލަންޖެހެއެވެ. އެހެންނޫނީ ދާއިމީގޮތެއްގައި ހިތާމަކުރަންޖެހޭ މީހުންގެތެރެއިން ވާންޖެހިދާނެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައި ވެއެވެ. ” وَإِنَّ الْعَبْدَ لَيَتَكَلَّمُ بِالْكَلِمَةِ مِنْ سَخَطِ اللهِ لاَ يُلْقِي لَهَا بَالاً يَهْوِي بِهَا فِي جَهَنَّمَ ” رواه البخاري މާނަ : ” އަދި ހަމަކަށަވަރުން އަޅާ ވާހަކަ ދައްކާއިރު ބުނެލާބަހާއިމެދު ވިސްނާނުލައި ﷲ ތަޢާލާ ކޯފާވާ ގޮތްގޮތުން ބަސް ބުނުމުގެ ސަބަބުން ، ނަރަކައަށް ވަދެގެންދެއެވެ. “\nއަޅުގަނޑުމެންގެ މައްޗަށް ލާޒިމުވެގެންވަނީ އިސްލާމްދީނުގެ ތެރެއަށް ފުރިހަމައަށް ވަނުމެވެ. ﷲ ތަޢާލާ އަމުރުކުރެއްވީ އެފަދައިންނެވެ. ” يَا أَيُّهَا الَّذِينَ آمَنُوا ادْخُلُوا فِي السِّلْمِ كَافَّةً وَلَا تَتَّبِعُوا خُطُوَاتِ الشَّيْطَانِ ۚ إِنَّهُ لَكُمْ عَدُوٌّ مُّبِينٌ ﴿٢٠٨﴾ ” سورة البقرة މާނަ : ” އޭ އީމާންވެއްޖެ މީސްތަކުންނޭވެ! ތިޔަބައިމީހުން އިސްލާމްދީނުގެ ޝަރީޢަތުގެ ތެރެއަށް އެކީ އެކައްޗަކަށް ވަންނާށެވެ. އަދި ތިޔަބައިމީހުން ޝައިޠާނާގެ ފިޔަވަޅުތަކަށް ތަބަޢު ނުވާށެވެ. ހަމަކަށަވަރުން އެ ޝައިޠާނާއަކީ ތިޔަބައިމީހުންނަށް ހުރި ބަޔާންވެގެންވާ ޢަދުއްވެކެވެ. “ އަދި ﷲ ތަޢާލާގެ ޝަރީޢަތުގެ އެއްބަޔަށް އީމާންވެ އަނެއްބަޔަށް ކާފިރުވާ މީހުންނަށް ވޭންދެނިވި ޢަޒާބު ހުރިކަމުގައި ޚަބަރު ދެއްވާފައިވެއެވެ. ” … أَفَتُؤْمِنُونَ بِبَعْضِ الْكِتَابِ وَتَكْفُرُ‌ونَ بِبَعْضٍ ۚ فَمَا جَزَاءُ مَن يَفْعَلُ ذَٰلِكَ مِنكُمْ إِلَّا خِزْيٌ فِي الْحَيَاةِ الدُّنْيَا ۖ وَيَوْمَ الْقِيَامَةِ يُرَ‌دُّونَ إِلَىٰ أَشَدِّ الْعَذَابِ ۗ وَمَا اللَّـهُ بِغَافِلٍ عَمَّا تَعْمَلُونَ ﴿٨٥﴾ ” سورة البقرة މާނަ : ” ފަހެ، ފޮތުން ބަޔަކަށް ތިޔަބައިމީހުން އީމާންވެ، އަނެއްބަޔަށް ކާފަރުވަނީ ހެއްޔެވެ؟ ފަހެ، ތިޔަބައިމީހުންގެ ތެރެއިން އެގޮތަށް ކަންތައްކުރާ މީހުންގެ ޖަޒާއަކީ، ދުނިޔޭގެ ޙަޔާތުގައި ދެރަކަމާއި ނިކަމެތިކަން ލިބުންކަމުގައި މެނުވީ ނުވެއެވެ. އަދި ޤިޔާމަތްދުވަހުން ގަދަފަދަ ޢަޒާބުގެ ތެރެޔަށް އެއުރެން ފޮނުއްވާހުށްޓެވެ. އަދި ހަމަކަށަވަރުން، ތިޔަބައިމީހުންކުރާ ޢަމަލުތަކާމެދު ޣާފިލުވެވޮޑިގެންވާ ކަލަކު ކަމުގައި ﷲ ނުވެއެވެ. “\nމިފަދަ ބޮޑެތި ވަޢީދުގެ ބަސްފުޅުތައް އައިސްފައިވާއިރުވެސް އަޅުގަނޑުމެންނަށް މިފެންނަނީ ﷲ ތަޢާލާގެ ފޮތުގެ އެއްބައި އާޔައްތަކަށް އިންކާރުކުރާ މަންޒަރެވެ. ފުރައްސާރަކުރާ މަންޒަރެވެ. މެދުމިނުގެ ނަމުގައި ﷲ ތަޢާލާ ކަނޑައަޅުއްވާފައިވާ ހައްދު ތަކަކީ އެކަށީގެންވާ ޙައްދުތަކެއް ނޫންކަމުގައި ބުނަމުންދާ މަންޒަރެވެ. ޔަހޫދީންނާއި ހުޅަނގުގެ ނާތަޙްޒީބު ފިކުރުތަކުގެ އަހުލުވެރިން ރުއްސުމަށްޓަކައި ﷲ ތަޢާލާ ކަނޑައޅުއްވާފައިވާ ހުކުމުތަކާއިމެދު ބަހުސްކުރަން މަސައްކަތްކުރާ މަންޒަރެވެ. މާދަމާވެސް ، މި ފަނާކުރަނިވި ދުނިޔެއާއި ވަކީވާން ޖެހިދާނެކަމަށް ބިރުވެތި ނުވަނީބާއެވެ! އެހިނދު އުޑެއްވެސް އަދި ބިމެއްވެސް އޭނައަށްޓަކައި ހިތާމައެއްނުކުރާނެއެވެ. ﷲ ތަޢާލާ ފިޔަވައި އޭނައަށް ނަޞްރުދޭނޭ ހުރީ ކޮންފަރާތެއް ހެއްޔެވެ. ﷲ ގެ ދީނަށް ފުރައްސާރަކޮށް ގޮންޖަހަމުންދާއިރު ، އޭނާގެ އުފެދުން ހަނދާންނެތިފައިވާކަހަލައެވެ. ނިކަމެތިކަމުގެ މައްޗަށް ނިކަމެތިވެގެންވާ އިންސާނެކެވެ. މަދު ހިނދުކޮޅަކަށް ﷲ ތަޢާލާ ކުޑަކުޑަ ބާރެއްދެއްވުމުން އެއިލާހު ޙުކުމުފުޅުތަކަށް ގޮންޖައްސަވަނީއެވެ. މިއީ އިންސާނުންނަށް ” ދުނިޔެފެނުމުން ” ވާ ގޮތްގޮތެވެ. މިދުނިޔޭގެ ހަޤީޤަތާއިމެދު ސަމާލުވެ ހޭ އަރަންވެއްޖެއެވެ.\nﷲ ތަޢާލާ އެއިލާހުގެ ފޮތުގައި ވަޙީކުރައްވާފައިވެއެވެ. ” وَالسَّارِ‌قُ وَالسَّارِ‌قَةُ فَاقْطَعُوا أَيْدِيَهُمَا جَزَاءً بِمَا كَسَبَا نَكَالًا مِّنَ اللَّـهِ ۗ وَاللَّـهُ عَزِيزٌ حَكِيمٌ ﴿٣٨﴾ ” سورة المائدة މާނަ : ” ވައްކަންކުރާ ފިރިހެނާއާއި، ވައްކަންކުރާ އަންހެނާ ދަންނާށެވެ! ފަހެ، ތިޔަބައިމީހުން އެ ދެމީހުންގެ އަތް ބުރިކުރާށެވެ! އެއީ އެ ދެ މީހުން ކުޅަކަންތަކުގެ ޖަޒާއަކަށް، ﷲ ގެ ޙަޟްރަތުން ކަނޑައަޅުއްވާފައިވާ ޢިބުރަތްތެރި ޢުޤޫބާތެއްގެ ގޮތުންނެވެ. ﷲ އީ ގަދަފަދަވަންތަ ، ޙިކުމަތްވަންތަ ރަސްކަލާނގެއެވެ. “ އިންސާނައަކީ ﷲ ގެ އަޅެކެވެ. އެއިލާހުގެ މިލްކެކެވެ. އެއިންސާނާ ނުރުހުނުކަމުގައި ވިޔަސް ﷲ ތަޢާލާ އެއިލާހު އިރާދަކުރެއްވި ހިނދަކު އެއިންސާނަގެ މަރުހިއްޕަވައެވެ. އެ އިލާހު ތަޢާލާ މި އަންގަވަނީ ވަންކަން ކުރާކަމުގައި ވާނަމަ އަތް ކެނޑުމަށެވެ. އަދި އެއީ އެއިލާހު ކަނޑަ އަޅުއްވާފައިވާ ޢުޤޫބާތްކަމުގައެވެ. ނަމަވެސް ކުޑަ ކުޑަ މަޚްލޫޤެއް ، އަދި ކުޑަކުޑަ ދާއިރާއެއްގެތެރޭގައި ނޫނީ ވިސްނުން ނުގެންގުޅެވޭ މި އިންސާނާ އެ ޙުކުމާއިމެދު އިންކާރުކުރާތީ އަޖާއިބުވެއެވެ.\nﷲ ތަޢާލާ ވަޙީކުރެއްވިއެވެ. ” يَا أَيُّهَا الَّذِينَ آمَنُوا كُتِبَ عَلَيْكُمُ الْقِصَاصُ فِي الْقَتْلَى … ﴿١٧٨﴾ ” سورة البقرة މާނަ :” އޭ އީމާންވެއްޖެ މީސްތަކުންނޭވެ! ޤަތުލުކުރެވޭ މީހުންނާމެދު މަރަށް މަރުހިފުން ތިޔަބައިމީހުންގެ މައްޗަށް ފަރުޟްކުރައްވައިފިއެވެ.” އިންސާނާ ޚަލްޤު ކުރެއްވި އިލާހު މި އިޒްނަ ދެއްވަނީ މަރަށް މަރުހިފުމަށެވެ. ނަމަވެސް ކުޑަ ކުޑަ މަޚްލޫޤެއް ، އަދި ކުޑަކުޑަ ދާއިރާއެއްގެތެރޭގައި ނޫނީ ވިސްނުން ނުގެންގުޅެވޭ މި އިންސާނާ އެ ޙުކުމާއިމެދު އިންކާރުކުރާތީ އަޖާއިބުވެއެވެ.\nﷲ ތަޢާލާ ވަޙީކުރައްވާފައި ވެއެވެ. ” الزَّانِيَةُ وَالزَّانِي فَاجْلِدُوا كُلَّ وَاحِدٍ مِّنْهُمَا مِائَةَ جَلْدَةٍ … ﴿٢﴾ ” سورة النور މާނަ : ” ޒިނޭކުރާ އަންހެނާއާއި، ޒިނޭކުރާ ފިރިހެނާއާއި ދެމީހުންކުރެ ކޮންމެ މީހަކުގެ ގައިގައި، ސަތޭކަ އެތިފަހަރުން ޙައްދު ޖަހާށެވެ!” އިންސާނާ ޚަލްޤު ކުރެއްވި އިލާހު މި އިޒްނަ ދެއްވަނީ ހައްދު ޤާއިމުކުރުމަށެވެ. ނަމަވެސް ކުޑަ ކުޑަ މަޚްލޫޤެއް ، އަދި ކުޑަކުޑަ ދާއިރާއެއްގެތެރޭގައި ނޫނީ ވިސްނުން ނުގެންގުޅެވޭ މި އިންސާނާ އެ ޙުކުމާއިމެދު އިންކާރުކުރާތީ އަޖާއިބުވެއެވެ.\nފަރުޟުފަސް ނަމާދާއި ބެހޭގޮތުން ﷲ ތަޢާލާ ވަޙީކުރައްވާފައި ވެއެވެ. ” إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَّوْقُوتًا ﴿١٠٣﴾ ” سورة النساء މާނަ : ” ހަމަކަށަވަރުން، ނަމާދަކީ މުއުމިނުތަކުންގެ މައްޗަށް ވަޤުތުކަނޑައެޅިގެންއޮތް ފަރުޟެއްކަމުގައި ވެއެވެ. “ ﷲ ތަޢާލާ ކަނޑަ އަޅުއްވާފައިވާ މިން އެއީ މެދުމިނެވެ. އެއީ ޢަދުލުވެރި މިނެވެ. އަޅުގަނޑުމެން މި ގޮވާލަނީ އެ ހައްދު ތަކުގެ ތެރޭގައި ތިބުމަށެވެ. އެބައެއްގެ ކިބައިން ޤަބޫލުވެވިގެންވާ މީހުންނަކީ ، އެއިލާހު ކަނޑައެޅުއްވި މިނުގެ ތެރެއަށް ވަތް މީހުންނެވެ. އެއީ އެ މިނުގެ ތެރޭގައި ޤާއިމުވެ ތިބި މީހުންނެވެ. ﷲ ތަޢާލާ ނަމާދު ފަރުޞުކުރެއްވީ ކަނޑައެޅިފައިވާ ވަޤުތުތަކެއްގައި ކުރުމަށެވެ. ފަޖުރުއްޞާދިޤުގެ އަލިކަން ފާޅުވުމުގެ ކުރިން ކިތައްމެ ވަރަކަށް ފަތިސްނަމާދު ކުރިޔަސް ، އޭނާގެ އެ ނަމާދަކީ އެއްވެސް ފައިދާ އެއް ހުރި ނަމާދެއްކަމުގައި ނުވާނެއެވެ. އެއީ ﷲ ތަޢާލާ ފަރުޟުކުރެއްވި ފަތިސްނަމާދު އަދާކުރީ ކަމުގައި ނުވާނެއެވެ. އެހެނީ އޭނާ އެނަމާދުކުރީ ﷲ ތަޢާލާ ކަނޑައަޅުއްވާފައިވާ ހައްދުގެ ތެރެއަށް ނުވަދެވެ. އަދި ޤަސްތުގައި، ޝަރުޢީ އުޒުރަކާ ނުލައި ( ޝަރުޢީ ދެ އުޒުރަކީ ހަމައެކަނި ނިދުމާއި ހަނދާންނެތުން ) އިރުއެރުމަށް ފަހު އޭނާ ކިތައްމެވަރަކަށް ފަތިސްނަމާދު ކުރިކަމުގައި ވިޔަސް އޭނާގެ ކިބައިން އެ ނަމާދު ޤަބޫލުވެވިގެން ނުވެއެވެ. އެހެނީ އޭނާ ވަނީ ﷲ ތަޢާލާ ކަނޑައަޅުއްވާފައިވާ ހައްދު ފަހަނަ އަޅާގޮސްފައެވެ. ފަޖުރުއްޞާދިޤުގެ އަލިކަން ފާޅުވީއްސުރެ އިރު އަރައްޖައުމާއި ދެމެދު ފަތިސްނަމާދު ކުރާމީހުން ނުވަތަ ﷲ ތަޢާލާ ކަނޑައަޅުއްވާފައިވާ ވަޤުތުގެ ތެރޭގައި ކުރާމީހާއީ ، އެއީ މެދުމިނުގައި ހުރި މީހާއެވެ. ﷲ ގެ އަމުރަށް ކިޔަމަންވުން އެއީ މެދުމިނެވެ.\nއަޅުގަނޑުމެން މި އެދެނީ އަދުލުވެރިވުމަށެވެ. ﷲ ތަޢާލާގެ ޝަރީޢަތުގައިވާ ޙައްދުތައް ޤާއިމުކުރުމަށެވެ. ހައްދުފަހަނަ އަޅައިނުދިޔުމަށެވެ. ހައްދުފަހަނަ އަޅައިދާމީހުންދެކެ ﷲ ތަޢާލާ ލޯބިވެވޮޑިގެން ނުވެއެވެ. އެއިލާހުގެ ވަޙީބަސްފުޅުގައި ވެއެވެ. ” تلْكَ حُدُودُ اللَّـهِ فَلَا تَعْتَدُوهَا ۚ وَمَن يَتَعَدَّ حُدُودَ اللَّـهِ فَأُولَـٰئِكَ هُمُ الظَّالِمُونَ ﴿٢٢٩﴾ ” سورة البقرة މާނަ : ” އެއީ ﷲ ކަނޑައަޅުއްވާފައިވާ ޙައްދުތަކެވެ. ފަހެ، އެ ޙައްދުތައް ފަހަނަޅައި ތިޔަބައިމީހުން ނުދާށެވެ! އަދި ﷲ ކަނޑައަޅުއްވާފައިވާ ޙައްދުތައް ފަހަނަޅައިދާ މީހުން (ދަންނާށެވެ!) ފަހެ، އެއުރެންނީ ހަމަ އަނިޔާވެރިންނެވެ. “ އަދިވެސް އެ އިލާހު ވަޙީކުރެއްވިއެވެ. ” وَمَن يَعْصِ اللَّـهَ وَرَ‌سُولَهُ وَيَتَعَدَّ حُدُودَهُ يُدْخِلْهُ نَارً‌ا خَالِدًا فِيهَا وَلَهُ عَذَابٌ مُّهِينٌ ﴿١٤﴾ ” سورة النساء މާނަ : ” އަދި، ﷲ އަށާއި، އެކަލާނގެ ރަސޫލާއަށް އުރެދި، އެކަލާނގެ ކަނޑައަޅުއްވާފައިވާ އިންތައް ފަހަނަޅައިދާމީހަކު، ނަރަކަޔަށް ވައްދަވާނެތެވެ. އެތާނގައި އެމީހަކު ދެމިހުންނަނިވި ގޮތުގައެވެ. އަދި، އެމީހަކަށް އިހާނަތްތެރިކަން ދެނިވި ޢަޒާބުހުށްޓެވެ. “\nމެދުމިނަކީ ޢަދުލުވެރިވުމެވެ. ﷲ ތަޢާލާ ކަންޑައަޅުއްވާފައިވާ ޙުކުމުތައް ބަލައިގަނެ ފުރިހަމަގޮތުގައި އިސްލާމް ވުމަކީ ޢަދުލުވެރިވުމެވެ. އެ ހައްދުތަކަށް ފުރައްސާރަކޮށް އެއްބައި ޙުކުމުތައް ނުވަތަ އެއްކޮށް އެޙުކުމުތައް ދޫކޮށްލުމަކީ އަނިޔާވެރިވުމެވެ. ދީނުގެ ޙައްދުތައް ފަހަނައަޅައިދާ މީހުންގެ ތެރެއިން ﷲ ތަޢާލާ އަޅަމެން ނުލައްވާށިއެވެ. – އާމީން –


ކީރިތި ރަސޫލާ ދެކެ ލޯބިވުމުގައި، ޞަޙާބީންގެ ނަމޫނާ | ސިޔަރަތު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ސިޔަރަތު ކީރިތި ރަސޫލާ ދެކެ ލޯބިވުމުގައި، ޞަޙާބީންގެ ނަމޫނާ\nމިތާނގައި އަބޫބަކުރުގެފާނުގެ ޙަޔާތްޕުޅާއި ބެހޭ ގޮތުން ތަފްޞީލުކޮށް ލިޔާކަށް ގަސްތެއް ނުކުރަމެވެ. އެ ކަލޭގެފާނު ވަނީ މި ދީން ފަތުރުއްވައި ކީރިތި ރަސޫލާއަށް ވާގި ދެއްވުމުގައި އިތުރު ބަޔާނަކަށް ބޭނުން ނުވާނެފަދަ މުހިއްމު ދައުރެއް އަދާ ކުރައްވާފައެވެ.\nއަބޫބަކުރުގެފާނުގެ ބައްޕާފުޅު އިސްލާމްވީ އަބޫބަކުރުގެފާނަށް ވުރެ މާ ފަހުންނެވެ. އަދި އިސްލާމްވެވަޑައި ގަތުމުން އެކަމާ އަބޫބަކުރުގެފާނު ވަރަށް އުފާކުރެއްވިއެވެ. އެ ގޮތުން ބައްޕާފުޅު ކީރިތި ރަސޫލާ އަރިއަހަށް ގެންދެވިއެވެ. އެއީ އެކަލޭގެފާނުގެ އަތްޕުޅުމައްޗަށް އިސްލާމް ކުރުވުމަށްޓަކައެވެ. ދެން އަބޫ ޤަޙާފާ ( އަބޫބަކުރުގެފާނުގެ ބައްޕާފުޅު ) އަތްޕުޅު، ކީރިތި ރަސޫލާގެ އަތްޕުޅުގައި ބޭއްވެވިއެވެ. އެ ވަގުތު އަބޫބަކުރުގެފާނު ކީރިތި ކުރައްވަން ފެއްޓެވިއެވެ. އަބޫބަކުރުގެފާނުގެ ބައްޕާފުޅު އިސްލާމްވެވަޑައި ގަތުމުން، ކީރިތި ކުރެއްވީ ކީއްވެގެންހެއްޔެވެ؟\nއަބޫބަކުރުގެފާނު ސަބަބު ކިޔައިދެއްވިއެވެ. ވިދާޅުވިއެވެ. "ކީރިތި ރަސޫލު ޞައްލައްﷲ ޢަލައިހި ވަސައްލަމަ އަތްޕުޅުގައި، އަތްޕުޅު ބޭއްވީ، އަބޫޠާލިބްގެފާނު ކަމުގައި ވުމަށް އަހަރެން އެދުނީމެވެ. އެހެނީ އެހެން ވި ނަމަ ކީރިތި ރަސޫލާ ވަރަށް ބޮޑަށް އުފާފުޅުވީހެވެ."\nނިކަން ވިސްނާލަ ބަލާށެވެ. ކީރިތި ރަސޫލާގެ ބޮޑު ބޭބެފުޅު އަބޫޠާލިބްގެފާނު އިސްލާމްވެ ވަޑައިގަތްނަމަ އެކަލޭގެފާނު އުފާފުޅުވާނެ މިންވަރު އަބޫބަކުރުގެފާނަށް ވަޒަން ކުރެއްވުނެވެ. ވީމާ އެ ގޮތް އެދިވަޑައި ގަތީއެވެ.\nޙައިރާންވާކަށް ނުޖެހެއެވެ. އަބޫބަކުރުގެފާނަކީ ކީރިތި ރަސޫލާގެ ހިޖުރައިގެ ބައިވެރިއާއެވެ. މި ހިޖުރައިގެ ދަތުރުމަތީގައި ކަރުފޮދު ހިއްކައިގަތުމުން އަބޫބަކުރުގެފާނު ފުރަތަމަ އިސްކަން ދެއްވީ، ކީރިތި ރަސޫލާ ކިރުފޮދު ހިއްޕަވާތޯއެވެ. އަދި ފަހުން ވިދާޅުވިއެވެ. "... ދެން އަހަރެން ކަރު ހިއްކުން ފިލަންދެން، ކީރިތި ރަސޫލާ އެ ހިއްޕެވިއެވެ."\nއަބޫބަކުރުގެފާނު ދެކެވަޑައިގަތީ، ކީރިތި ރަސޫލާ ކަރުހިއްކުން ފިލުމުން އެއީ ޚުދު އެކަލޭގެފާނުގެ ކަރުހިއްކުން ފިލީ ކަމަށެވެ.\nޝައްކެއްވެސް ނެތް ގޮތުގައި، ޢުމަރުގެފާނަކީ ކީރިތި ރަސޫލާ ދެކެ ލޯބިވެވަޑައިގަތުމުގައި މިސާލު ޖެހޭނެ ބޭފުޅެކެވެ. ޢުމަރުގެފާނަކީ ކުރީގައި އިސްލާމް ދީނާއި އެންމެ ދުޝްމަން އެކެކެވެ. ނަމަވެސް އެކަލޭގެފާނު އީމާންވެވަޑައިގަތުމުން ހުރިހާ ކަމެއް އަނެއް ކޮޅަށް ޖެހިގެން ދިޔައެވެ. އެކަލޭގެފާނަކީ ދީން ދިފާޢު ކުރުމުގައި އެންމެ ކުރީގައި ހުންނެވި އެކަކެވެ. ކީރިތި ރަސޫލާގަ ޚާއްޞަ އެއް ޞަޙާބީއެވެ. ޢުމަރުގެފާނު އިސްލާމްވެވަޑައި ގަތުމަށް ފަހު އަވަހާރަ ވުމާއި ހަމައަށް ދާންދެންވެސް، އެކަލޭގެފާނުގެ ޙަޔާތްޕުޅު ކިޔެވި މީހަކަށް އެކަލޭގެފާނު ކީރިތި ރަސޫލާ ދެކެވަޑައިގެންނެވި ލޯބި ވަންހަނާއެއް ނުވާނެއެވެ.\nވީމާ މިތާގައި މި ބަލާލަނީ އެކަލޭގެފާނުގެ ޙަޔާތްޕުޅުގެ އެންމެ ފަހު ދުވަހުގެ ޙާދިޘާއަކަށެވެ. ފަތިސްނަމާދަށް ހުންނަވަނިކޮށް، އިސްލާމް ދީނަށް ޙަސަދައާއި މަކަރުވެރިކަން ހިތުގައި ފޮރުވައިގެން ތިބި، މަޖޫސީންގެ މުޖުރިމެއް ކަމުގައިވާ އަބޫ ލުއުލުއާ، ޢުމަރުގެފާނަށް ހަންޖަރުން ހަމަލާދީ ޒަޚަމް ކޮށްލިއެވެ. އެކަލޭގެފާނުގެ ފުރާނަ ވީ ދާން ކައިރިވެފައެވެ. ހިފެހެއްޓުމެއް ނެތި ލޭ ފައިބަމުން ދިޔައެވެ. އެ ވަގުތު އެކަލޭގެފާނުގެ ޚިޔާލުފުޅު ދާނީ ކޮން ދިމާއަކަށް ހެއްޔެވެ؟\nއެވަގުތު އެކަލޭގެފާނުގެ ޚިޔާލުފުޅު ކުރަމުން ދިޔައީ ކީރިތި ރަސޫލާ އާ މެދުގައެވެ. އެގޮތުން އެކަލޭގެފާނު އެދިވަޑައިގަތީ، ބަޔަކު ޢާއިޝަތުގެފާނު އަރިއަހަށް ގޮސް، ކީރިތި ރަސޫލާ މުޙައްމަދު ޞައްލައްﷲ ޢަލައިހި ވަސައްލަމަ އާއި، އެކަމަނާގެ ބައްޕާފުޅު އަބޫބަކުރުގެފާނުގެ އަރިއަހުގައި ފަސްދާނުލެވުމުގެ އިޒުނަ ހޯދާށެވެ. ޢާއިޝަތުގެފާނު އަރިއަހަށް ދިޔަ މީހުން އެނބުރި އައީ، އެކަމަނާ އެކަން ޤަބޫލު ކުރެއްވި ކަމުގެ އުފާވެރި ޚަބަރާއެކުގައެވެ. އެ ހިނދު ވިދާޅުވިއެވެ. " ﷲ އަށް ޙަމްދު ހުއްޓެވެ. ހުވާކޮށްފައި ބުނަމެވެ. ކީރިތި ރަސޫލާގެ ޤަބުރުކޮޅު އަރިއަހުގައި އަހަރެން ވަޅުލުމަށް ވުރެ ބޮޑަށް، ކަމަކަށް އަހައްމިއްޔަތު ކަމެއް ނުދެމެވެ.\nމި ޙާދިޘާ ތެރޭގައި ޢުމަރުގެފާނުގެ ވަރަޢްވެރިކަން ހާމަވެގެން ދިޔަ ކަމެއްވިސް ހިނގިއެވެ. އެއީ ޢުމަރުގެފާނު ދެކެވަޑައިގަތީ އެކަލޭގެފާނު ދުނިޔޭގައި އޮންނަވާފައި، ޢާއިޝަތުގެފާނު އަރިއަހުން ފަސްދާނުލެވުމުގެ ހުއްދަ އެދިވަޑައިގަތުމުން ފަހަރެއްގައި، ޢާއިޝަތުގެފާނު އެކަލޭގެފާނުގެ މޫނުފުޅަށް ބައްލަވާފައި އެއްބަސްވެވަޑައި ގަނެފާނެއެވެ. އެހެންވެ އެކަލޭގެފާނު އަވަހާރަވުމުން އަދި އެއްފަހަރު ހުއްދަ ހޯއްދެވުމަށް ވަޞިއްޔަތް ކުރެއްވިއެވެ.\nމަސްޖިދުއް ނަބަވީއަށް ދާ މީހުންނަށް މާތް ނަބިއްޔާ ޞައްލައްﷲ ޢަލައިހި ވަސައްލަމަ އާއި އަބޫބަކުރުގެފާނާއި ޢުމަރުގެފާނުގެ ޤަބުރުކޮޅި ކައިރިއަށް ޒިޔާރަ ކުރުމުގެ މަތިވެރި ޝަރަފު ލިބޭނެއެވެ.\nއަންޞާރީ އަންހެން ބޭކަނބަލެއް :\nއިސްލާމީ ތާރީޚުން މިސާލު ނެގެން ހުރީ ހަމައެކަނި ފިރިހެނުންގެ އެއް ނޫނެވެ. ޖިހާދު ކުރުމާއި ދީނަށްޓަކައި ޤުރުބާންވުމުގައި އަދި ކީރިތި ރަސޫލާ ދެކެ ލޯބި ވުމުގައި މުއުމިން އަންހެނުންވެސް ވަނީ ހައިރާން ކުރުވާފަދަ ނަމޫނާތަކެއް ދައްކާފައެވެ.\nއުޙުދު ހަނގުރާމައިގައި މުސްލިމުންގެ ތެރޭގައި، ކީރިތި ރަސޫލާ ޝަހީދުވެވަޑައިގަތް ޚަބަރުފެތުރިގެން ދިޔައެވެ. ހަނގުރާމައިގެ މައިދާނުގައި ހުރި އަންޞާރީ އަންހެން ބޭކަނބަލަކާއި ހަމައަށްވެސް މި ޚަބަރު ދިޔައެވެ. އެ ވަގުތު އެ ކަމަނާ އަވަސް އަވަހަށް ކީރިތި ރަސޫލާގެ ޙާލުކޮޅާއި މެދު ހިތް ހަމަ ޖެއްސުމަށް ދިޔައެވެ. މަގުމަތީގައި މީހެއް ކައިރިން އެއްސެވެ. " ކީރިތި ރަސޫލާ ކިހިނެއް ހެއްޔެވެ؟ " އެ މީހާ ބުންޏެވެ. " އިއްނާލިއްﷲ ވަ އިއްނާ އިލައިހި ރާޖިޢޫން އެވެ. ކަނބުލޭގެ ބައްޕާފުޅު ޝަހީދުވެއްޖެއެވެ. "\nއެހިނދު ވިދާޅުވިއެވެ." ކީރިތި ރަސޫލާ ކިހިނެއް ހެއްޔެވެ؟ " އެ މީހާ ބުންޏެވެ. " އެކަލޭގެފާނުގެ ޙާލުކޮޅު ރަނގަޅެވެ. "\nވިސްނާ ބަލާށެވެ. އެކަމަނާގެ ބައްޕާފުޅަށް ވުރެވެސް ބޮޑަށް އެކަމަނާއަށް މުހިއްމުވީ، މާތް ނަބިއްޔާއެވެ. ޚަބަރެއް ލިބުނަސް އެ ކަމަނާ ލޮލުން ކީރިތި ރަސޫލާ ދެކި ޙާލުކޮޅާއިމެދު ޔަޤީން ކުރަން ބޭނުންވިއެވެ. އެ ގޮތުން ދެވަނަ މީހެއް ކައިރިން ސުވާލު ކުރުމުން އެ ކަމަނާގެ ފިރިކަލުން ޝަހީދުވެއްޖެ ކަމުގެ ޚަބަރު ދެވުނެވެ. ހަމަ ކުރިންވެސް ކުރި ސުވާލުތައް ކުރުމަށް ފަހު ދަނިކޮށް ތިންވަނަ މީހެއް ކައިރިން އެހުމުން ދަރިކަލެއްވެސް ޝަހީދުވެއްޖެކަން އެނގުނެވެ. އަދި ކީރިތި ރަސޫލާގެ ޙާލުކޮޅި ރަނގަޅު ކަމަށް ބުނެވުނެވެ.\nއެގޮތަށް ދަމުންގޮސް އެކަމަނާއަށް ކީރިތި ރަސޫލާ ފެނިވަޑައި ގަތުމުން، އެކަމަނާގެ ހިތުގައި ވީ ނުތަނަވަސްކަން ފިލައިގެން ދިޔައެވެ. މާތް ނަބިއްޔާ ސަލާމަތްފުޅުން އެބަ ހުންނެވިކަން އެނގުމުންނެވެ. ދެން ބުންޏެވެ." ކަލޭގަފާނު ހެޔޮ ޙާލުގައި ހުންނެވިއްޔާ، އެހެން ކޮންމެ މުޞީބަތަކީވެސް އާދައިގެ ކުޑަ ކަމަކެވެ. " !!\nކީރިތި ރަސޫލާދެކެ ލޯބިވުން އިތުރުކޮށް ދޭނެ ކަންތައްތައް :\nމި ހިސާބުން ނުވަތަ މީގެ ކުރިންނަމަވެސް މީހެއްގެ ހިތަށް އަރާފައި އޮވެދާނެ ސުވާލަކީ، އަހަރެން ކީރިތި ރަސޫލާ މުޙައްމަދު ޞައްލައްﷲ ޢަލައިހި ވަސައްލަމަ ދެކެ ލޯބިވާން ހަދާނީ ކިހިނެއްހެއްޔެވެ؟\nޖަވާބަކީ، އެއީ ވަރަށް ފަސޭހަ ކަމެއް ކަމަށެވެ. ފަސް ކަމެއް ފުރިހަމަ ކޮށްފިއްޔާ، މާތް ނަބިއްޔާ ދެކެ ވެވޭ ލޯބި އިތުރުވެގެން ދާނެއެވެ.\nއެކެއް : އެކަލޭގެފާނަށް ގިނަ ގިނައިން ޞަލަވާތް ކިޔާށެވެ. އެންމެ ރަނގަޅު ޢިބާރާތަކީ ފަހު އައްތަޙިއްޔާތުގައިވާ ޞަލަވާތެވެ. އަދި މީގައި ބުނާ އެއްޗެއް ދަސްކޮށް އެއީ ތިމަންނަގެ ހިތުގެ އެންމެ ފުން މިނުން ބުނާ އެއްޗެއް ކަމުގައި ހަދާށެވެ.\nދޭއް : ކީރިތި ރަސޫލާގެ ސިޔަރަތު ކިޔައި ދިރާސާ ކުރާށެވެ. ތާކުން ތާކު ނުޖެހޭ ލޯބީގެ ވާހަކަ އާއި ބިރުވެރިވާހަކަ ކިއުން ހުއްޓާލާފައި ސިޔަރަތުގައި ހިމެނޭ ޢިބްރަތްތެރި ވާހަކަ ކިޔައި ދަސް ކުރާށެވެ. ސިޔަރަތާއި ބެހޭ ގޮތުން އެތަކެއް ފޮތްތަކެއް ލިޔެވިފައިވެއެވެ. ވީމާ މިއީ ބޮޑު ޚަޒާނާއެކެވެ.\nތިނެއް : ކީރިތި ރަސޫލާގެ ސުންނަތަށް ތަބާވާށެވެ. ސުންނަތް ދަސްކުރާށެވެ. މި ހެން ހެދުމުން އެ މީހަކަށް ރަނގަޅަށް ނަމާދު ކުރާނެ ގޮތާއި ، މުޢާމާލާތް ކުރާނެ ގޮތާއި ، ރީތި އަޚްލާޤާއި ޢިބްރަތްތެރި ދަރުސްތައް ލިބޭނެއެވެ. އަދި ދަސްވާ އެއްޗެއްސަށް ޢަމަލީ ސިފަ ގެންނާށެވެ.\nކީރިތި ރަސޫލާގެ ސުންނަތަކީ ހަމަ އެކަނި ތުނބުޅި ދިގު ކުރުމޭ ހިތާ މީހަކީ، ދީން ރަނގަޅަށް ނޭގޭ މީހެކޭ ބުނުމުން ދޮގަކަށް ނުވާނެއެވެ. އާނއެކެވެ. އެއީ ސުންންތަތްކަން ގަދަ ކަމެކެވެ. އެކަމަކު އެއާ އެކު ކުރަންޖެހޭ އަދި ބައިވަރު ކަންތައްތަކެއްވެސް ހުރެއެވެ. ރަނގަޅު އަޚްލާޤެވެ. އަޅުވެރިކަމެވެ. ސުންނަތް ރޯދައާއި ސުންނަތް ނަމާދެވެ. މަޑުމައިތިރި ކަމެވެ. އޯގާތެރިކަމެވެ. ސާފުތާހިރުކަމެވެ. ހެޔޮކަންކަމަށް ބާރު އެޅުމެވެ. މިހެން ގޮސް އެތައް ކަމެކެވެ.\nކީރިތި ރަސޫލާ އަކީ ދެ ޖިންސުގެ އިންސާނުންނަށްވެސް ފޮނުއްވުނު ރަސޫލެކެވެ. ވީމާ އަންހެނުންވެސް އެކަލޭގެފާނުގެ ސުންނަތުގައި ހިފަހައްޓަން ޖެހެއެވެ. އަމުރު ކުރެއްވި ކަންތައް ކުރުމަށް ފަހު ނަހީ ކުރެއްވި ކަންތަކުން ދުރުހެލިވާންޖެހެއެވެ. ޢިއްފަތްތެރިކަމާއި، އަޅުވެރިކަމުގައި އިލްތިޒާމްވާން ޖެހެއެވެ. ދަރިން ތަރުބިއްޔަތު ކުރުމާއި، ޣީބަ ބުނުންފަދަ ކަންތަކުން ދުރުވާންޖެހެއެވެ. މިހެން ގޮސް ކިޔާނެ ކަމެއެއް ނެތެވެ.\nހަތަރެއް : އެކަލޭގެފާނުގެ ރަށް ކަމުގައިވާ މަދީނާ އަށް ޒިޔާރަތް ކުރުމުން، ހިތަށް ގެންނަން ނޭނގޭހާވެސް ފުން އިޙްސާސްތަކެއް ވާނެއެވެ. ތިމާ އަށް މި ހުރެވެނީ ކީރިތި ރަސޫލާއާއި ހާދާ ކައިރީގައޭ ހިތަށް އަރާނެއެވެ.\nފަހެއް : އިސްލާމް ދީނަށް އުޅެންވާ ގޮތަށް އުޅުން .


Kaiveni party thereyn varikohlaifi\nކައިވެނި ޕާޓީގައި ވަރި ކޮށްލައިފި\nއިރާގުގައި ކުރި ކައިވެންޏެއް\nވަރި ކުރުމަކީ މާ އުނދަގޫ އަދި އެހާ ދެރަވާން ޖެހޭ ކަމެއް ކަމަކަށް މިހާރު ގިނަ މީހުން ގަބޫލެއް ނުކުރެ އެވެ. މީގެ އެއް ހެއްކަކީ ދުނިޔޭގައި ވަރި ގިނަ ވަމުންދާ މިންވަރެވެ. ނަމަވެސް އިރާގުގައި ދާދިފަހުން ކުރި މި ވަރިއަކީ މުޅި ދުނިޔޭން ވެސް ފާހަގަކޮށްލެވޭ ތާރީޚީ ވަރިއަކަށް ވާނެކަން ޔަގީނެވެ. ސަބަބަކީ ވަރި ކުރިލެއް އަވަސް ކަމާއި ވަރި ކުރަން މެދުވެރިވީ ސަބަބާއި ތަނެވެ.\nއިރާގުގެ ވެރިރަށް ބަޣުދާދުގައި އޮތް މި ކައިވެނީގެ ހަފުލާއަށް ގިނަ އަދަދެއްގެ ބަޔަކު ދިޔަ އެވެ. ނަމަވެސް ކައިވެނީގެ އުފަލުގައި ބައިވެރިވާން ދިޔަ މީހުންނަށް ކުއްލިއަކަށް ބޮޑު ޝޮކެއް ލިބުނީ ކައިވެނިކުރިތާ ކުޑަ ވަގުތުކޮޅެއް ތެރޭގައި ކައިވެނި ހޯލުގައި ހުރެ ފިރިހެން މީހާ އޭނާގެ އަލަތު އަނބިމީހާ ވަރިކޮށްލީމަ އެވެ.\nފިރިހެންމީހާ ރުޅިއައީ ކައިވެނި ޕާޓީގައި އޭނާ ހިތްހަމަނުޖެހޭ ސީރިޔާ ލަވަޔަކަށް އަންހެންމީހާ ނެށީމަ ކަމަށް ގަލްފް ނިއުސްގައިވާ މި ޚަބަރުގައި ބުނެފައި ވެއެވެ.\nއަންހެންމީހާ ނެށީ "މެސޭތަރާ" ކިޔާ ލަވަ އަކަށެވެ. އިނގިރޭސި ބަހުން މީގެ މާނައަކީ 'އައި އޭމް ޑޮމިނަންޓް' އެވެ. (ކަލޭގެ މައްޗަށް އަހަރެން ވެރިވާނަމެވެ. ނުވަތަ އަހަރެން ކަލޭ ކޮންޓްރޯލް ކުރާނަމޭ އެވެ.)\nމި ލަވަޔަށް އަންހެންމީހާ ނަށާތަން ފެނިފައި ފިރިހެންމީހާގެ ހިތަށް ވަރަށް އަސަރުކޮށް ރުޅިގަދަވީ އެވެ. އަދި ކައިވެނި ޕާޓީ އޮތް ހޯލުގައި އެންމެން ކުރިމަތީގައި އޭނާ ވަރިކޮށްލީ އެވެ.\nވަރިކުރުމުގެ ކުރިން ފިރިހެންމީހާގެ އާއިލާ އާއި އޭނާ ވަނީ ކައިވެނިކުރި އަންހެންމީހާ އާ ވަރަށް ހޫނުކޮށް ޒުވާބުކޮށްފަ އެވެ. އެންމެ ފަހުން ޒުވާބު ކުރަމުން ގޮސް ވަރިއާ ހަމަޔަށް ދިޔައީ އެވެ.\nހަމަ ހަގީގަތުގައި ވެސް އެ ލަވައިގައި ކިޔަނީ ފިރިހެނުން ވަރަށް ރުޅި އަންނަ ކަހަލަ ވާހަކަ ތަކެކެވެ. "އަހަރެން ކަލޭގެ މައްޗަށް ވެރިވެ ގަންނާނަމެވެ. ކަލޭ ޖެހޭނީ އަހަރެންގެ ހަރުކަށި އިރުޝާދުތަކަށް ބޯލަނބާށެވެ. ކަލޭ ތީ މަގޭ ހަކުރުގުޅަ އެވެ. އަހަންނާއެކު ކަލޭ އުޅޭހާ ދުވަހަކު ކަލޭ ޖެހޭނީ މަގޭ އަމުރަށް ތަބާ ވާށެވެ. އަހަންނަކީ ބޮޑާ މީހެކެވެ. އަހަންނަކީ ބޮޑާ މީހެކެވެ،" މި ލަވައިގެ މައިގަނޑުގައި ކިޔަ އެވެ.\nމިކަހަލަ މަޖާ ވަރިތަކުގެ ވާހަކަ ދުނިޔޭގެ އެކި ގައުމުތަކުން މަދުން ނަމަވެސް އިވެ އެވެ. އިންޑިއާގެ އުއްތަރު ޕްރަދޭޝްގެ މީހަކު ދާދިފަހުން އޭނާގެ އަންހެނުން ވަރިކޮށްފައިވަނީ ފެން ނުވަރާތީ ކަމަށް ބުނެފަ އެވެ. އެމީހާ ވަރިކުރަން އުޅުނީމަ އަންހެންމީހާ ކޯޓަށް މައްސަލަ ހުށަހަޅައިގެން ވެސް ކައިވެނި ސަލާމަތް ކުރެވޭތޯ ވަރަށް މަސައްކަތް ކުރި އެވެ. އެ ދެމީޙުންގެ އެއް އަހަރުގެ ދަރިއަކު ހުރުމާ ވެސް އެކުގަ އެވެ. ނަމަވެސް ފިރިހެންމީހާ ކޯޓުގައި ބުނީ އަންހެންމީހާ އާ އިނދެގެން އުޅެން ބޭނުން ނުވާ ކަމަށެވެ. އެންމެ ފަހުން ކޯޓުން ވަނީ އެ ދެމީހުން ވަރިކޮށްދީފަ އެވެ.\nވަރި ކައިވެނި އިރާގު\nވަރީގެ ގާނޫނުގެ ސަބަބުން މީހަކު އިޒްރޭލުގައި ތާށިވެފައި\nއެންމެ ދިގު މީހާ ބޭނުމީ ރަޝިޔާ އަންބެއް


Sihhee dhaairaage baeh thaketheege duty maafu kohdheefi\nސިއްހީ ދާއިރާއަށް ބޭނުންކުރާ ބައެއް ސާމާނުން ޑިއުޓީ މާފްކޮށްދީފި--ފޮޓޯ:މިހާރު\nސިއްހީ ދާއިރާގެ ބޭނުމަށް އެތެރެކުރާ އިތުރު ބާވަތްތަކެއްގެ ޑިއުޓީ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު މައާފުކޮށްދެއްވައިފިއެވެ.\nމޯލްޑިވްސް ކަސްޓަމްސް ސާވިސްއިން ނެރުނު ބަޔާނެއްގައި ބުނީ ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާނުކޮށްފައިވާ މުއްދަތުގެ ތެރޭގައި ސިއްހީ ދާއިރާގެ ބޭނުމަށް ރާއްޖެ އެތެރެކުރާ ގޮގުލްސް، ޕްރޮޓެކްޓިވް ގައުންސް އަދި ކަވައޯލް، ހަޒްމަޓް ސޫޓްސް، ސަޖަންސް ކެޕްސް އަދި ޝޫ ކަވަރު ފަދަ ތަކެތިން ޑިއުޓީ އާއި ޕްރޮސެސިން ފީ ނުނަގާނެ ކަމަށެވެ.\nމި ތަކެތީގެ އިމްޕޯޓް ޑިއުޓީ އިއްޔެ އިން ފެށިގެން ރައީސް މާފުކޮށްދެއްވާފައިވާ ކަމަށާއި ރައީސް އެ ނިންމުން ނިންމެވީ މުދާ އެކްސްޕޯޓް ކުރުމާއި އިމްޕޯޓް ކުރުމާއި ރީ-އެކްސްޕޯޓް ކުރުމުގެ ގަވައިދުގެ ހަތްވަނަ މާއްދާގެ ދަށުންނެވެ.\nރާއްޖެ އެތެރެކުރާ ބާވަތްތަކުގެ ޑިއުޓީ މާފުކުރުމަކީ ގާނޫނީ ގޮތުން ރައީސަށް ލިބިވަޑައިގަންނަވާ ބާރެކެވެ.\nރައީސް އިބްރާހިމް މުހައްމަދު ސޯލިހު ވަނީ، ކޮވިޑް-19 ގެ މި ނުރައްކާތެރި ހާލަތާ ގުޅިގެން، މީގެ ކުރިން ވެސް ބައެއް ތަކެތީގެ ޑިއުޓީ މާފުކޮށްދެއްވައިފަ އެވެ. އޭގެ ތެރޭގައި ހިމެނެނީ އަންގި އާއި މާސްކާއި ފޭސް ޝީލްޑާއި އަތްދޮންނަން ބޭނުންކުރާ ތަކެއްޗާއި ސެނިޓައިޒާ އެވެ.\nކޮވިޑް-19 ރާއްޖޭގައިވެސް ފެތުރިފައިވާ އިރު ސިއްހީ ހިދުމަތްތެރިންގެ ރައްކާތެރިކަމަށް ބޭނުންވާ ތަކެތީގެ މުހިންމުކަން މިހާރު ވަރަށް ބޮޑެވެ. މިފަދަ ބައެއް ތަކެތި ބަންގްލަދޭޝް، އިންޑިއާ އަދި އެމެރިކާއިން ރާއްޖެއަށް ހަދިޔާކޮށްފައިވެ އެވެ.\nމި މަހުގެ 15 ގައި މާލެ އިން ކޮވިޑް-19 ގެ މީހަކު ފުރަތަމަ ފަހަރަށް ފެނި، މިހާތަނަށް ޖުމްލަ 228 މީހުންނަށް ރާއްޖެ އިން ވަނީ ކޮވިޑް-19 ޖެހިފަ އެވެ.


SunOnline: Nepal gai boat vetten medhuverivi sababaa medhu airline aai airport aa dhemedhu dhebasvunthakeh\nކަތުމަންޑޫ އެއާޕޯޓަށް ވެއްޓުނު ޔޫއެސް ބަންގްލާ އެއާލައިނުގެ ބޯޓު--ފޮޓޯ: ކަތަމަންޑޫ ޕޯސްޓު\nނޭޕާލްގައި ބޯޓު ވެއްޓެން މެދުވެރިވި ސަބަބާ މެދު އެއާލައިނާއި އެއާޕޯޓާ ދެމެދު ދެބަސްވުންތަކެއް\nކަތަމަންޑޫ (މާޗް 13): ނޭޕާލްގެ ކަތަމަންޑޫއަށް އިއްޔެ ބަންގުލަދޭޝްގެ ބޯޓެއް ވެއްޓެން މެދުވެރިވި ސަބަބާ ބެހޭ ގޮތުން ބޯޓު ނިސްބަތްވާ ޔޫއެސް-ބަންގްލާ އެއާލައިނާއި ހާދިސާ ހިނގި ޓްރިބުވަން އިންޓަނޭޝަަލް އެއާޕޯޓު (ޓީއައިއޭ)އާ ދެމެދު ދެބަސްވުންތަކެއް އުފެދިއްޖެ އެވެ.\nސާޅީސްނުވަ މީހަކު މަރުވި އެހާދިސާއާ ބެހޭ ގޮތުން ޓީއައިއޭގެ ޖެނެރަލް މެނޭޖަރު ކުމާރު ޗެތްރީ ވިދާޅުވި ގޮތުގައި ބޯޓު ޖައްސަން ދިޔައިރު ޕައިލެޓު އަމަލު ކުރީ ކޮންޓްރޯލް ޓަވަރުން ދިން އިރުޝާދުތަކާ ހިލާފަށެވެ. އަދި ބޯޓު ރަންވޭގައި ޖައްސަން ދިޔައީ ނުބައި ކޮޅުން ކަމަށް ވެސް ޗެތްރީ ވިދާޅުވި އެވެ.\nނަމަވެސް ޔޫއެސް ބަންގްލާ އެއާލައިންސްގެ ސީއީއޯ އިމްރާން އާސިފް ތުހުމަތު ކުރައްވާ ގޮތުގައި އެހާދިސާ ހިނގީ އެއާ ޓްރެފިކް ކޮންޓްރޯލުން އަމަލު ކުރި ގޮތުގެ ސަބަބުންނެވެ.\n"އަޅުގަނޑުމެންގެ ޕައިލެޓަކީ ބޮމްބާޑިއާ އެއާކްރާފްޓުގެ އިންސްޓްރަކްޓަރެއް. އޭނާގެ ފްލައިޓް އަވާސް 5،000 ގަޑި އިރަށް ވުރެ އިތުރުވާނެ. އޮޅުން އެރުވީ ކޮންޓްރޯލް ޓަވަރުން،" އާސިފް ވިދާޅުވި އެވެ.\nނޭޕާލުގެ ސަރުކާރުން ވަނީ އެހާދިސާ ތަހުގީގު ކުރަން ހާއްސަ ކޮމިޓީއެއް އެކުލަވާލާފައި އެވެ. އަދި މިހާރު އެބޯޓުގެ ޑޭޓާ ރިކޯޑަރު ވަނީ ހޯދައިފަ އެވެ.\nއެހާދިސާގައި އަނިޔާވި 22 މީހުންގެ ތެރޭގައި، ނޭޕާލުގައި ގައިނަކޮލޮޖީ ދާއިރާއިން ކިޔަވަމުން އަންނަ ދަރިވަރެއް ކަމަށްވާ ރިޒާނާ އަބްދުﷲ ވެސް ހިމެނެ އެވެ. ރިޒާނާގެ އާއިލާއިން ވަނީ އޭނާގެ ހާލު ރަނގަޅުވަމުން އަންނަ ކަމަށާއި މިވަގުތު އޭނާ އޮތީ ޑޮކްޓަރުންގެ އޮބްޒަވޭޝަންގައި ކަމަށް ބުނެފަ އެވެ.\nއިއްޔެގެ ހާދިސާއަކީ 1992 ވަނަ އަހަރު ޕާކިސްތާނު އިންޓަނޭޝަނަލް އެއާލައިންސްގެ ބޯޓެއް ވެއްޓި، 167 މީހުން މަރުވި ފަހުން ނޭޕާލްގައި ހިނގި އެންމެ ނުރައްކާތެރި ހާދިސާ އެވެ. (އެސްބީއެސް)\nމައުންޓް އެވަރެސްޓަށް އަރަން ކުރި މަސައްކަތް: އަށްވަނަ ފަހަރު ވީ މަރު! 1 މަސް2ދުވަސް ކުރިން\nސަޓާގެ ނޭޕާލް ހޮސްޕިޓާލިޓީ ޕާޓްނަރަކަށް ހޮޓެލް މަލްބެރީ2މަސް 1 ހަފްތާ ކުރިން\nސާކް ބިޒްނަސް ލީޑާސް ކޮންކްލޭވް ނޭޕާލްގައި ފަށައިފި3މަސް 1 ހަފްތާ ކުރިން\nމަގާމުން އިސްތިއުފާ ދެއްވަން ދެކޮޅު ހެއްދެވި ނޭޕާލްގެ އުއްތަމަ ފަނޑިޔާރު ވަކިކޮށްފި3މަސް 1 ހަފްތާ ކުރިން


ރައީސް ނަޝީދު ގދ. ގެ4ރަށަކަށް ކުރައްވާ ދަތުރުފުޅެއް ފައްޓަވައިފި – Maldivian Democratic Party\nރައީސް ނަޝީދު ގދ. ގެ4ރަށަކަށް ކުރައްވާ ދަތުރުފުޅެއް ފައްޓަވައިފި\nރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ގދ.ގެ4ރަށަކަށް ކުރައްވާ ދަތުރުފުޅެއްގައި މީގެ ކުޑައިރުކޮޅެއް ކުރިން ފުރާވަޑައިގެންފިއެވެ.\nއެމަނިކުފާނުގެ މި ދަތުރުފުޅުގައި މިއަދު ފުރަތަމަ ވަޑައިގަންނަވާނީ ގދ. ގައްދޫ އަށެވެ. ގައްދޫއަށް ވަޑައިގެން މިއަދު ހަވީރު އެރަށު އެމްޑީޕީ ހަރުގެ ހުޅުއްވައިދެއްވުމަށް ފަހު ގައްދޫގައި މިރޭ ބާއްވާ އެމްޑީޕީގެ ޚާއްސަ ޖަލްސާގައި އެމަނިކުފާނު ބައިވެރިވެވަޑައިގަންނަވާނެއެވެ. އެއަށް ފަހު މާދަމާ ހެނދުނު އެއަތޮޅު ވާދޫއަށް ވަޑައިގެން މެންދުރުފަހު އެރަށު އެމްޑީޕީ ހަރުގެ ހުޅުއްވައިދެއްވުމަށްފަހު، ނަޑެއްލާއަށް ވަޑައިގެން އެރަށު އެމްޑީޕީ ހަރުގެ ހުޅުއްވައި ދެއްވާނެއެވެ.\nމީގެ އިތުރުން މާދަމާ ހަވީރު ” ކޮމަންވެލްތާ އެކު ރައްޔިތުން” މި ނަމުގައި ބާއްވާ ބޮޑު މުޒާހަރާ ތިނަދޫގައި ވެސް ކުރިޔަށް ގެންދާތީ އެ މުޒާހަރާގައި ރައީސް ނަޝީދު ބައިވެރިވެވަޑައިގަންނަވާނެ އެވެ. އަދި މާދަމާ ރޭ ތިނަދޫ ގައި ބާއްވާ އެމްޑީޕީގެ ޚާއްސަ ޖަލްސާގައި ވެސް އެމަނިކުފާނު ބައިވެރިވެވަޑައިގަންނަވާނެއެވެ.\nރައީސް ނަޝީދުގެ މި ދަތުރުފުޅުގައި އެމަނިކުފާނުގެ އަރިހުގައި އެމްޑީޕީގެ ޗެއަރޕާސަން ނައިބު މާލީ އަޙުމަދު މައުސޫމް އާއި، އެމްޑީޕީގެ ސްޕޯކްސްޕާސަން އިމްތިޔާޒް ފަހުމީ އާއި، އެމްޑީޕީގެ ޗެއަރޕާސަންކަން ކުރެއްވި މައްޗަންގޮޅި އުތުރު ދާއިރާގެ މެންބަރު މާރިޔާ އަޙުމަދު ދީދީގެ އިތުރުން ރައީސް ނަޝީދުގެ ސަރުކާރުގެ ބައެއް ވަޒީރުންނާއި ރައްޔިތުންގެ މަޖިލީހުގެ އެމްޑީޕީގެ ބައެއް މެންބަރުން ވެސް ބައިވެރިވެވަޑައިގަންނަވައެވެ.


ލޮކްޑައުންގައި ހިނގައިދިޔަ ޒުވާބުކުރުމެއްގެ ތެރޭ މުޅި އާއިލާ މަރުވެއްޖެ – DhiDaily\nލޮކްޑައުންގައި ހިނގައިދިޔަ ޒުވާބުކުރުމެއްގެ ތެރޭ މުޅި އާއިލާ މަރުވެއްޖެ\nލަންޑަންގައި ދިރިއުޅެމުން އަންނަ 36 އަހަރުގެ ޕޫރްނާ ކާމޭޝްވަރީ ސިވަރާޖް އަދި އޭނާގެ ކުޑަދަރިފުޅު ކައިލާޝް ކޫހާ ރާޖް މަރުވެފައިވަނިކޮށް ވަނީ އެމީހުން ދިރިއުޅޭ ފުލެޓުން އިއްޔެ ފެނިފައެވެ. އަދި ފުލުހުން ބުނިގޮތުގައި މި ދެމައިން މަރުވެފައި ތިބިތާ ދުވަސް ކޮޅެއް ވެއްޖެ ކަމަށެވެ. އަދި ފުލުހުންނަށް މިކަން އެނގުނީ މި ދެމައިންގެ ޚަބަރެއް ނުވާތާ ދެހަފްތާ ވެގެންދިއުމާއި އެކު އަދި މަންމަ ޕޫރްނާގެ ޚަބަރެއް ނުވެގެން އާއިލާއިން ފުލުހުންނަށް އެންގި އެންގުމުގެ މަތީން ފުލުހުން ކުރި ތަޙްގީގުންނެވެ.\nފުލުހުން ޕޫރްނާ އުޅޭ ގެއަށް ދިޔައިރު ގޭގައި ތަޅުލާފާ ހުރުމާއި އެކު ގެއަށް ވަންނަން މަސައްކަތް ކުރުމުގެ ތެރޭގައި ޕޫރްނާގެ ފިރިމީހާ ކޫހާ ރާޖް ސިތަންޕަރަނަތަން (46އ) ވަނީ އަމިއްލަ ގަޔަށް ވަޅިހަރައި އެވަގުތު މަރުވެފައެވެ. އަދި އޭނާ މަރުވެފައިވަނީ ފުލުހުން ވަންތާ މާގިނަ އިރެއް ނުވަނީސް ކަމުގަޔާއި ހަށިގަނޑަށް ބޮޑެތި އަނިޔާ ކޮށްފައިވާ ކަމުގައި ފުލުހުން ވަނީ ބަޔާންކޮށްފައެވެ.\nމި މައްސަލާއާއި ގުޅިގެން ފުލުހުން ހިންގި ތަޙްގީގުން އިނގުނު ގޮތުގައި އަވަށްޓެރިންނަށްވަނީ ޕޫރްނާ އާއި އޭނާގެ ފިރިމީހާ ލޮކްޑައުން އިރު ޒުވާބުކުރި އަޑުއިވިފައެވެ. އަދި ލޮކްޑައުން ވިފަހުން އެދެމީހުންގެ ގުޅުން ވަރަށް ގޯސްވެގެންދިޔަ ކަމަށްވެސް އަވަށްޓެރިން ވަނީ ބުނެފައެވެ. މިގޮތުން ބައެއް ދުވަސްދުވަހު ވަރަށް ގިނަ އިރު ވަންދެން ޒުވާބުގެ އަޑު އެގެއިން އިވޭ ކަމަށްވެސް ބުނެފައިވެއެވެ.\nއެ އިމާރާތުގައި ދިރިއުޅޭ މީހަކާ ހަވާލާދީ ބުނެފައިވާ ގޮތުގައި ޕޫރްނާ ދިރިއުޅެމުން އައ ފުލެޓު ލެއިން ފުރިފައިވާ ކަމަށާއި އަދި އަދި އެގޭގައި ގެންގުޅޭ ކުއްތާ ވެސް މަރާލާފައިވާކަމަށް ފުލުހުން ބުނި ކަމުގައިވެއެވެ. އަދި މިދިޔަ ހޯމަދުވަހުވެސް އެގެއަށް ވަދެވޭތޯ ފުލުހުން އެތައް އިރެއްވަންދެން މަސައްކަތް ކުރިކަމަށާއި ދޮރު ނުހުޅުވުމުން ތަޅު ހަލާކުކުރަން މަޖްބޫރުވީ ކަމުގައިވެސް ފުލުހުން ވަނީ ބުނެފައެވެ.\nއަދި މި މަރާއި ގުޅިގެން ޕޯސްޓް މޯޓަމް ހެދުމަށް ފުލުހުން ވަނީ ނިންމާފައެވެ. އަދި ޑިޓެކްޓިވް ޗީފް އިންސްޕެކްޓަރ ސައިމަން ހާރޑިން ބުނިގޮތުގައި މި މަރުގެ ތަހްގީގު ކުރިއަށްދާކަމަށާއި އަދި އެ ދެމައިން މަރުވެފައިވާތާ ދުވަސްކޮޅެއް ވެއްޖެ ކަމަށެވެ. އަދި މިއީ މަރުގެ ތަހްގީގެއްކަމަށާއި އަދި އެދެމައިންން މަރުވާން ޖެހުނު ސަބަބާއި، ފިރިމީހާ ކޫހާ ރާޖް އަމިއްލަޔަށް މަރުވި ސަބަބު ބަލާނެކަމުގައެވެ. އަދި މި މަރާއި ގުޅިފައިވާ އާއިލާތަކަށް ކުރާނެ އަސަރު ބުނެދޭންވވެސް ނޭގޭ ކަމުގައި ޑިޓެކްޓިވް ނަނީ ބުނެފައެވެ.\nއަވަށްޓެރިން ބުނާ ގޮތުން އެ އާއިލާއަކީ އަބަދުވެސް ވަރަށް އުފަލުން އުޅެމުން އައި އާއިލާއެކެވެ. އަދި ވަރަށްގިނައިން އާއިލާ އެއްކޮށް ހިނގަން ނުކުމެ އުޅޭތަންވެސް ފެންނަ ކަމުގައި އެ ފަރާތްތަކުންވަނީ ބުނެފައެވެ. އެހެންނަމަވެސް، އާއިލާ އެއްކޮށް ކުރިން އުޅުނުހެން ނުފެންނަތާ ވަރަށްގިން މަސްތަކެއް ވެދާނެ ކަމަށްވެސް އެކަކު ވަނީ ބުނެފައެވެ.\nވެކްސިން ނުޖަހާ މީހުންގެ ނަން ހާމަކުރާ ގާނުނެއް ފާސްކޮށްފި\nކޮވިޑް ވެކްސިންގެ ބަދަލުގައި ބޭސް ގުޅައެއް އުފެއްދުމުގެ މަސައްކަތް ފަށައިފި


ކަތިފިޔަވަޅު… ފުރަތަމަ ބައި – Esfiya\n[މީ އަޅުގަނޑު މި ސައިޓަށް ލިޔާ ފުރަތަމަ ވާހަކަ ކަމުން ކިއުންތެރިންގެ ޚިޔާލާއި ސަޕޯރޓު ބޭނުމެވެ. އެގޮތުން ބިނާ ކުރަނިވި ޚިޔާލުފުޅު ތަކަށް އަޅުގަނޑު އަބަދު ވެސް މަރުޚަބާ ކިޔާނަމެވެ. ޝުކުރިއްޔާ.]\nބުރު ނޭންގޭ ވަރަށް އެނބުރެމުން ދިޔަ ފަންކާ އަށް ނަޒަރު ހުއްޓިފައި އޮތް އިރު އެއްވެސް ހިފެހެއްޓުމެއް ނެތި އަހަރެންގެ ލޮލުން ކަރުނަތައް އޮހެމުން ދިޔައެވެ. އެސްފިޔަ ޖަހައިލަން ވެސް ނުކުޅެދިފަ ނޭވާ ހިފަހައްޓައި ލައިގެން އެހެން އޮތް އިރު އެތަށް އެއްޗެއް އަހަރެންގެ ހިތަށް އަރާ ފައިބަމުން ދިޔައެވެ. އެދުވަހު މަންމަ މެންގެ ބަސް ޤަބޫލު ކުރެވުނު ނަމަ އެވެ. އަންހެނުން ކުރި އާދޭހުގެ އަޑު އެހުނު ނަމަ އެވެ. އެކުވެރިން ކަމުގައި ބުނެ އެކަމުގެ ތާޖު އަޅައިގެން ތިބި ޝައިތާނުން ތަކެއް ފަދަ މަކަރު ވެރިންގެ ބަހަށް ނުހެއްލި އެދުވަހު އެމީހުންނަށް ފުރަގަސް ދެވުނު ނަމަ އެވެ. ކުރާނެ ކަމެއް ނެތެވެ. ހުސް ނަމަ އެވެ. މުސްކުޅި ހަރު ބަހެއްގަ ބުނާ ފަދައިން ނަމަ އެއްގަ ކެކޭނެ ރިހަ އެއް ނެތް އިރު ދެން އިތުރަށް ކުރެވޭނެ ކަމެއް ވެސް ނެތެވެ. މިހާރު މިވަނީ ވަޤުތު ފާއިތު ވެފައެވެ. ނަމަވެސް މިފަދަ ހިތްދަތި ގޮތަކަށް ކަންތައް ނިމިގެން ހިނގައިދާނެ ކަމަކަށް ފަހަރެއްގައިވެސް އަހަރެން ހިޔެއް ނުކުރަމެވެ.\nލޮލުން ފައިބަމުން ދިޔަ ކަރުނަތައް އަތުގެ ނުފުށުން ފޮހެލަމުން އަނެއް ފަރާތަށް އެނބުރިލީ ޚިޔާލު ތަކުން ސިކުނޑި އައް ލިބެމުން ދިޔަ ހާސްކަމާ ނުތަނަވަސް ކަމުން މިންޖުވެ ހަމަ ޖެހިލުމަށް ޓަކައެވެ. އެހެނަސް އެކަމެއް އަހަރެން ނަކަށް ނުވިއެވެ. އެޚިޔާލު ތަކުން ދުރަށް ދިއުމަށް ކުރި ހުރިހާ މަސައްކަތެއް ބޭކާރުވީ ފިލްމެއް ފަދައިން އެ މަންޒަރުތައް އަހަރެންގެ ކުރިމަތީ ސިފަވާން ފެށުމުންނެވެ.\nއުމުރުން ވިހި އަހަރުގެ ހަނދާން ތަކެކެވެ. އެއީ މީގެ ދެ އަހަރު ކުރިއެވެ. މާލޭން ކިޔެވެން އޮތް އެންމެ މައްޗަކަށް ކިޔަވާ ނިމުމާ އެކު މަންމަ މެންގެ ވެސް އެދުމުގެ މަތިން ރާއްޖޭން ބޭރަށް ގޮސް ބިޒުނަސް ދާއިރާ އިން މާސްޓަރ ނެގުމަށް ފަހު އެނބުރި ރާއްޖެ އައީ ހިތްހަމަ ޖެހުމާ އެކުގައެވެ. އަހަރެންނަށް ޓަކައި މަންމަމެން ފަޚުރު ވެރިވާނެ އަދި މަންމަމެން ދެކެން ބޭނުންވި ފަދަ މޮޅު މީހަކަށް ވުމުގެ ޝަރަފު ވެސް ލިބިގެންނެއެވެ. އެތައް ދުވަހެއްގެ އުއްމީދެއް ޚާސިލް ވުމުން އަހަރެން ހުރީ ނުހަނު އުފަލުންނެވެ. އޭރު މަންމަމެން ވަނީ އަހަރެންގެ ހަޔާތަށް ބައިވެރިޔަކު ހޯދާ ކައިވެނީގެ ހުރިހާ އިންތިޒާމު ތަކެއް ވެސް ހަމަ ޖައްސާ ނިންމާ ފައެވެ. އެކަމާ އަހަރެން ހައިރާނެއް ނުވިއެވެ. ސަބަބަކީ އަހަރެން ޤަބޫލު ކުރާ ގޮތުގައި ދަރިންގެ ހައްޤުގައި މައިން އަބަދުވެސް ކަންތައް ކުރާނީ އަދި އެ ކަމެއް ނިންމާނީ ވެސް ދަރިންގެ ހެވާ ލާބަޔަށް ކަމަށް ވާތީއެވެ. ދަރިއަކަށް ދެރަގޮތެއް މެދުވެރި ވާކަށް އެއްވެސް މަޔަކު ނޭދޭނެއެވެ. ހަމަ އެހެންމެ އަހަރެން ނަކީ އެގޮތަށް ކައިވެނި ކުރާ ފުރަތހަމަ މީހާ ކަމަށް ވެސް ނުވާތީއެވެ. ބުނާތީ އަޑު އަހަމެވެ. ގިނަ ފަހަރަށް މައިން ދައްކާ މީހަކާ ގުޅިގެން އުފާވެރި ހަމަޖެހޭ ދިރިއުޅުމެއް ނޫޅެވޭނެއެވެ. އެހެނަސް އެކަން ތަޖުރިބާ ކޮށްފައި ނެތް ނަމަވެސް އެ ވާހަކަ އަހަރެން ޤަބޫލެއް ނުކުރަމެވެ. ސަބަބަކަށްވީ އެގޮތަށް ކޮށްފައި ހުރި އެތަށް ކައިވެންޏެއް އެމީހުންގެ އުމުރަށް ވެސް ދިގު ދެމިގެން ގޮސްފައި އޮތް ކަމީ ފެންނަން އޮތް ހަޤީޤަތެކެވެ. އެހެން ކަމުން އެކަމާ ޝަކުވާ ކުރަން އަހަރެން ބޭނުން ނުވީއެވެ.\nމަންމަމެން ބުނި ގޮތުގައި އެއީ އަލިފުޅުބެ ގޯތި ހަނާއެވެ. ހަނާ އަކީ އަހަރެންނާ އެކީ މާލޭގަ އެއް ގުރޭޑެއް ގައި ކިޔެވި ކުއްޖެކެވެ. ރީތި ކަމުގެ ލާމަސީލު މިސާލެކެވެ. ރަނގަޅު ސިފަ ތަކެއް ލިބިފަ ހުރި އަންހެން ކުދިންނަށް ނަމޫނާ އެކެވެ. ކުރަނގި ދެ ލޯ ފަދަ ރީތި ކަމެއް ލޮލަށް ލިބިފައި ވާ އިރު ހަމުގެ ކުލަ އަލި ވެފައި މޫނާއި ހަށިގަނޑުގެ ބައްޓަން ނުހަނު ފުރިހަމަ އެވެ. ގުދުރަތުން ލިބިފައި އެވާ ރީތި ކަމާ އެއް ވަރަށް އަޚުލާޤު ރަނގަޅު ހުލްޤު ހެޔޮ ކިޔަމަން ތެރި އެވެ. ލަދު ރަކިވެފައި ހިނިތުން ވުމުން ޒުވާން ފިރެހެން ކުދިންގެ ހިތްތައް ކަތިލާހާ ވަރުގަދަ ޖާދުވީ ކަމެއް ހަނާ އަށް ލިބިގެން ވެއެވެ. ހަމަ އެހެންމެ އެހެން ކުދިންނާ ޚިލާފަށް ބަސް މަދު ވެފައި މަޑުމައި ތިރިކަން އެއީ ހަނާ އާ މެދު އަހަރެން ހިތްހަމަ ޖެހުނު އެންމެ ބޮޑު ސަބަބު ވެސް މެއެވެ. އެގޮތުން މަންމަ މެންގެ ނިންމުމަށް އަހަރެން އާ ބަސް ބުނީ ހިތުން ރުހުމުންނެވެ. އުފާވެރި ދިރިއުޅުމެއް އުޅުމުގެ ފޮނި އުއްމީދުގައި އެތައް ހުވަފެން ތަކެއްވެސް ދެކެމުންނެވެ.\nއެގޮތުން ދެ އާއިލާ ގެ ރުހުމާ އެކު ކުޑަ ހަފުލާ އަކަށް ފަހު އަހަރެންގެ ކައިވެނި ހަނާ އާ ކުރެވުނެވެ. އެކަމައް ޓަކައި ރައްޓެހިންނާ ގާތްތިމައިގެ މީހުން ވެސް ބާއްޖަވެރި ޚަޔާތަކަށް އެދެމުން އަހަރެންނަށް މަރުޚަބާ ކިއެވެ. ޚަޔާތުގެ ބައިވެރި އެއްގެ ގޮތުގައި ހަނާ ހަމަ ޖެހިގެން ދިޔުމުން އަހަރެންގެ ހިތަށް ބަޔާން ވެސް ނުކުރެވޭ ފަދަ އުފާވެރި އިހުސާސް ތަކެއް ކުރު ވިއެވެ. ދުނިޔެ މަތީ ގައިވާ ހުރިހާ އުފަލެއް އެއް ފަހަރާ އަހަރެން ނަށް ލިބުނު ކަހަލައެވެ.\nކައިވެންޏަށްފަހު ޖެހިގެން އައި ދުވަހު ހަނީމޫނަށް ދިޔައީ އައްޑު އަތޮޅު ފޭދޫ އަށެވެ. އެގޮތުން އެރަށުގައި ހޭދަ ކުރެވުނު ހަފުތާ ވެގެން ދިޔައީ އަހަރެންގެ ހަނދާނުން އަދި ޚަޔާތުން ވެސް ފޮހެނުލެވޭނެހާ އުފާވެރި ދުވަސް ތަކަކަށެވެ. ޚާއްސަ ކޮން އެރަށުގެ ހިތް ގައިމު ރީތި ދޮންވެލި ތުނޑި މަތީ ހަނދުވަރުގެ ރިހި އަލި ތެރޭ ހަނާ އާ އެކު ހޭދަކުރި އުފާވެރި ރޭ ތަކެވެ. އެ ރޭ ތައް މަތިން ހަނދާން ވުމުން ދިރިއުޅުމުގެ ހުރިހާ ރެއެއް ވެސް އުފަލައި މަޖަލުގައި އެގޮތަށް މުޅި އުމުރު ހޭދަ ކޮށް ލެވޭނެ ނަމަ އޭ ވެސް ހިތަށް އަރައެވެ. ނަމަވެސް އެގޮތުގައި އަބަދު ނުވެސް އުޅެވޭނެ ތާއެވެ. އަމުދުން ބޭނުންވާ ކޮންމެ ކަމަކީ އެއްވެސް މީހަކު ބޭނުންހާ ގޮތަކަށް ނިމޭނެ ކަންތައް ތަކެއް ވެސް ނޫނެވެ. އަނެއްކޮޅުން މުސްތަޤުބަލަށް ވެސް ވިސްނަން ޖެހެއެވެ. ދިރިއުޅުމެއް ފެށުމާ އެކު އަމިއްލަ ފައިމައްޗައް ތެދުވެ މީހާ ހަރުދަނާ ވާން ޖެހެއެވެ. އަބަދަކު މައިން ނަށް ބަރޯސާ ވެގެން ވެސް ނޫޅެވޭނެއެވެ.\nއެހެން ކަމުން މާލެ އައިސް އަހަރެން ވަޒީފާ އަކަށް އެޕުލައި ކުރީމެވެ. ހަނާ ގެ ވެސް އެދުމުގެ މަތިންނެވެ. އެގޮތުން އުނދަގުލަކާ ނުލައި ދާދި ފަސޭހަ ކަމާ އެކު މާލެ ކައިރި ރިސޯޓަކުން އަހަރެން ނަށް ވަޒީފާ ހަމަ ޖެހުނެވެ. ބިޒުނަސް ދާއިރާ އިން ކިޔަވާ ފަ ހުރީމާ ވެސްކަން ނޭންގެއެވެ.\nރިސޯޓެއްގެ ސީނިޔަރ ފައިނޭންސް ކޮންޓުރޯލް މަޤާމަކީ ޒިންމާދާރު ބޮޑު މަޤާމެއް ކަމުން ގޯސްކޮން ކަމެއް ކުރެވި ދާނެތީ ފުރަތަމަ ދުވަހު މީހާ ފިނިވެ ފަސް ވެސް ޖެހެވުނެވެ. އެހެނަސް ހިތުގައި އަޒުމު ކަނޑަ އެޅީ ދިމާވާ ކޮންމެ ހުރަ ހަކާއި ގޮން ޖެހު މަކަށް ކެރި ހުރެ ކުރި މަތިލައި ހިއްވަރާ އެކު ސާބިތު ކަން މަތީ ކިޔެވި އެއްޗެއްގެ ބޭނުން ހިފައިގެން ވިސްނުން ތެރި ކަމާ އެކު މުޖުތަމަޢު އަށާ ރިސޯޓަށް އަހަރެންގެ ފަރާތުން ޚިދުމަތެއް ކޮށްދިނުމަށެވެ.\nއެގޮތުން ވަޒީފައިގައި ދެމި ހުރުމަށާއި ތަނުގެ ވެރިން ހިތްހަމަ ޖެހޭ އިތުބާރު ކުރާ މީހަކަށް ވުމަށް ގިނަ ގުނަ މަސައްކަތް ތަކެއް ކުރަން ޖެހުނެވެ. އަދި ގިނަ ވަގުތު ވަޒީފައިގައި ހޭދަ ކުރަން އަހަރެން ނަށް މަޖުބޫރު ވިއެވެ. އެހެން ކަމުން ގިނަ ފަހަރަށް ހަފުތާ ބަންދަށް ވެސް އާއިލާ ގާތަށް ދިއުމުގެ ފުރުސަތެއް ނުލިބެއެވެ. ނަމަވެސް ހަނާ އެކަމާ ޝަކުވާ އެއް ނުކުރެއެވެ. ހީވަނީ އަހަރެން އުޅޭލެއް ބުރަކަން ހަނާ އައް އިހުސާސް ކުރެވޭތީ ވެސް ހެންނެއެވެ.\nވަރަށް ވަރަށް ރީތި… އެކަމު ދެން ހުރި ބައިތައް ތަންކޮޅެއް ދިގުކޮށްލައްޗޭ…މިވަރު ތަންކޮޅެއް ކުރު… 2ވަނަ ބަޔަށް އެބަ އިންތިޒާރު ކުރެވޭ… 2ވަނަ ބައި އަވަހަށް އަޕްކޮށްލައްޗޭ…\nވާހަކައެއް އަހާލަންތަ؟ ތީ އަރާމަގުގަ ލިޔާ ނިޒާމްތަ؟\nMa mi site in nukiyani emme vaahaka eh..aee riyaashaa…mashah vvv hadiavaahaka…ahn huriha vaahaka eh vx kiyan..ahn vaAhaka thah vvv salhi …..mi vaahaka vx vvv salhi…\nV reethi vaane kamah umeedu kurannn\nMi vaahaka her ky vaahaka akaa varah vatharu. Hama feshun eh goiy.. dhen nehllaa bai thah kiyafa dho ingeyny\nthanks all lovely coments…\nNice starting… keep wriiting more… hope u haveabetter future asawriter…\nthanks saandy. yes. meeanizam. kury bayah vure dhigu kureveythoa maskkaih kuraanan.\nFurathama bai kiyaleema ves heevey vahaka v reethi vaanehen\nvvvv bodah thanks naan…\nVarah furihama v reethi aharenahves thigothah vaahaka Fashan igaynama. Dhevana varah inthizaarukurevey… good work\nvaahaka v rythi bt hyvany space thah maa gin hen liyumuga, keepmit up………….. waitinhg\nthanks jamee….. masakkaih kollanikon jamee ah ves hama ingeyne…\nthanks me… adhi me thi faalhukuri hiyaalu ufalaa aku balaigenfin. kuriyah huri vaahaka thakuga iraadha kureviyyaa thikan rangalhu kuraanan.\nNizam GE vaahakathah abadhuves kiyan ekamu mivaahakaige feshun ehen vaahaka thakah vurereethi.\nKuriyah huribaithah miahvure dhogu kuraathi . my friend nixam\nvarah bodah thanks farey….\nVrh salhi… nizam dhen liyaa episode miyah vuren dhigu kohlahchey…. ☺\nthanks sujana… massakkaih kurunaan….\nthanks sujana. massakkaih kuraanan…\nމަންމަގެ ޑައިރީ 13 ވަނަ ބައި ( ޕްރޮޕޯސް )